
PRÒLEG 
La clau de volta de Daniel Gil 


Després d'una dècada de viure a les xarxes socials i de deixar 
que les neurones se'ns soldin amb els microcircuits de silici de 
l'era digital, el coneixement s'ha posat car. No pas en volum d'in- 
formació, això és palès i no val la pena insistir-hi: no és possible 
processar ni una nanofracció de tot el que els humans connectats 
tenim disponible. També cal fer un incís sobre la nova tendència 
de la societat de la informació: contra tot pronòstic —o més ben 
dit, bandejant els nostres auguris ingenus de fa uns anys— els 
continguts d'internet accessibles per al comú de la ciutadania no 
paren de decréixer, a través del segrest de les grans corporacions 
o mitjançant la proliferació de peatges de pagament. No costa 
entreveure un futur amb dues xarxes paral-leles, una per als rics 
i una altra per als pobres. Que és més o menys com ha funcionat 
el món des que és món. 

Però malgrat que podem intuir aquest futur de grisors mal- 
leables, el que ens ofereix el present és, encara, un bombardeig 
d'informacions i opinions constant, sense ordre ni concert. Prou 
lliure. Nosaltres, les generacions que estem experimentant aques- 
ta transició fent veure que l'entenem i podem dominar-la, som 
només figurants. Raiers que baixem per un riu endimoniat resant 
perquè no se'ns desintegri la barca abans d'arribar a les aigues 
calmades i someres de la mort, que és el nostre objectiu més 
plausible. Seran els que vinguin encabat els que hauran de veure 
com s'ho maneguen perquè el monstre de les dades infinites no 
els acabi devorant. 


Mentrestant, sent conscients que humanament no som capa- 
ços d'absorbir aquests volums demencials d'informació, una 
pretensió homologable és mirar d'ordenar-la una mica, mirant 
d'oblidar-nos que això és com pouar aigua amb un cistell. I per 
a aquesta missió, ens fan falta cervells endreçats, gust per la ca- 
talogació i el sillogisme. Una mica d'esperit cartesià, vaja. És a 
dir: ens fan falta bibliotecaris. Tampoc és cap cosa revolucionà- 
ria. Aquesta pulsió borgiana d'ordenar l'inordenable es detecta 
sovint entre els nàufrags de la xarxa de xarxes i, a mi, no fa altra 
cosa que despertar-me un corrent sincer i entusiasta de simpatia 
romàntica. 

Normalment, entre els centenars d'interaccions diàries que 
caracteritzen la meva vida professional i personal des de fa cincs 
anys, n'hi ha alguna que recordes amb prou vivesa. Les altres es 
perden aigúera avall i no tinc gaire clar si ens deixen alguna em- 
premta, algun pòsit. No és el cas del dia en què Daniel Gil em va 
passar enllaços als seus textos i em va convidar, temeràriament, 
a què el critiqués. Com que no estic avesat a què algú m'inciti 
a hostiar-lo amb aquesta valentia i franquesa, el Daniel ja es va 
guanyar una bona dosi de respecte previ. 

Després em vaig aplicar a la lectura de les seves microproses 
i els seus articles. No em va costar gaire arribar a un veredicte, 
honorat com estava pel meu nou paper —impostat, pots comp- 
tar que he de jutjar, pobre de mi— de mandarinatge. Li vaig dir 
sense embuts que les seves temptatives amb la ficció curta —molt 
detallista, amb una flaca entomològica per l'observació i la quo- 
tidianitat— eren apostes que em semblaven encara a mig fer i 
amb un estil per polir. Després em va saber greu, potser m'havia 
excedit en la confiança que m'havia concedit un —en aquells mo- 
ments— desconegut. Però què cony, em vaig dir, si alguna cosa 
sobra en el món de les lletres catalanes és hipocresia i si alguna 

cosa ens pot fer profit és dir-nos, entre nosaltres, les veritats a la 
cara, per molt subjectives que puguin arribar a ser. 

En canvi, i així li vaig transmetre també al Daniel, els seus 
textos de caràcter assagístic tenien tot un altre aire. Hi vaig des- 
cobrir un ordre mental admirable, arguments que sexpandien 
amb naturalitat i sequència lògica, una prosa clara i plena d'ànsia 
divulgativa, veritables ganes d'explicar i d'aportar dades, tot or- 
denant-les. No és tan habitual, això. I, sobretot, en l'escriptura del 
Daniel hi ha una característica en vies d'extinció: el valor. Els seus 
textos no s'envitricollen i tenen una aversió gairebé física a la fa- 
ramalla i les digressions versallesques. Gil, se'n surti o no, mira de 
cara al món i hi combat amb l'arma de la paraula escrita. És tan 
extravagant, avui, aquest rebuig del relativisme, que no podia dei- 
xar d'impactar-me. El Daniel no pensa líquid —que és el que es 
porta ara— i si a algú això li pot semblar antiquat, per mi és una 
mostra incontrovertible de solidesa. Gil és un mur de contenció, 
i així ho descobrireu en els seus textos quan el llegiu defensant 
—de vegades amb una força quixotesca— les seves fixacions, 
com poden ser la llengua catalana, la dignitat de les Terres de 
l'Ebre o el seu ofici, el de bibliotecari. Sempre recordo, en aquests 
casos, el que diu un amic meu periodista: l'home que no estima 
el seu ofici és un immoral. 

Illuminat doncs, per la moralitat insòlita dels textos del Da- 
niel, no vaig tenir cap dubte que podia ser un articulista de pri- 
mer ordre i un cronista perfecte de la seva Tortosa. El vaig convi- 
dar de seguida a escriure a la secció d'Opinió de TarragonaDigi- 
tal que dirigeixo, en una decisió que vist ara, ben mirat, no tenia 
cap mèrit i m'ha reportat més béns que penyores. Tanmateix, no 
deixa de ser un orgull i una satisfacció veure ara impresos —a 
la pantalla— alguns dels articles que van passar per les meves 
mans. I que val a dir que, com a editor, no em van donar gaire 
feina perquè m'arribaven impecables. 

Ara, llegits uns mesos després al costat d'altres textos publicats 
a Marfanta o a Húnsel i Gretel, me n'adono encara més que Da- 
niel Gil ha creat un corpus d'unitat admirable i un discurs únic 
i singular. És el que han produit cinc anys d'anar amunt i avall 
amb tren, de Barcelona a una Tortosa que —com explica en el seu 
programa de vida familiar, conscient i compromès amb la seva 
pàtria petita ebrenca, el seu Sud— no ha volgut abandonar mai. 
Hores i hores de locomotora peripatètica per pensar que a molts 
la voràgine digital ens ha robat, però que ell ha tingut la força per 
retenir. Hores que ara donen el seu fruit. En una època que ens 
ha tocat per força aturar-nos i confinar-nos, llegir la prosa del 
Daniel ens recorda que la nostra màquina de pensar s'activa amb 
el moviment. Ell sencarrega de greixar els engranatges. 

Pugeu i mireu per la finestra. Coneixereu el paisatge, però no 
podreu apartar la vista de les línies fèrries per on passa una mà- 
quina que ve d'un altre temps. 


MIQUEL BONET 


LA RECUPERACIÓ DE LA NORMALITAT 
BIBLIOTECÀRIA A BARCELONA: 


El penúltim episodi de la història de la Biblioteca Central de Bar- 
celona (Biblioteca Pública de l'Estat a Barcelona) va ser la con- 
cepció, durant el concurs convocat el 19 de novembre del 2009 
per la Gerencia de Infraestructuras y Equipamientos de Cultura 
del "Ministerio de Educación, Cutura y Deporte, i redacció, un 
cop resolt i adjudicat el contracte, del projecte durant el període 
2010-11. 

L'actualitat ens porta la notícia de l'actualització del projecte 
d'enderroc de l'ala de Correus de l'Estació de França per dema- 
nar una altra volta la llicència d'enderroc, i que és la condició ab- 
solutament necessària per poder executar els termes previstos en 
la Modificació del Pla General Metropolità al Passeig de Circum- 
val-lació (B0671B) que va ser la plasmació urbanística de l'acord 
entre Ministerio, Ajuntament i Adif per trobar un solar adequat 
després de desestimar el Mercat del Born. Aquest fet permetrà 
disposar del solar complet on s'ubicarà la futura Biblioteca, i pot 
ser el preàmbul de l'últim episodi corresponent a la licitació de 
obra. 

El lloc on s'ubicarà la Biblioteca és un solar molt allargat i ir- 
regular, i el seu entorn amb l'estació de França i el seus futurs 
usos no ferroviaris, així com el futur corredor verd del Parc de la 
Ciutadella fins al mar (que ara sembla que torna a moures) varen 
ser determinants per concebre l'edifici. La definició que va apa- 
rèixer en un article periodístic de tres cubs de vidre si bé és certa 


t, Article escrit conjuntament amb Josep Maria Miró i Gellida. 

com a titular, no és ajustada a la realitat perquè ni són totalment 
de vidre ni són cubs, però si que destil-la una percepció senzilla 
i clara de la volumetria que s'articula en tres alçades d'acord a 
la geometria i al programa. Aquesta nitidesa està al servei de la 
complexitat, que permet generar flexibilitat en relació als canvis 
que ha d'entomar qualsevol edifici contemporani, i no diguem bi- 
blioteca: per envellir bé, mantenir l'atemporalitat mitjançant les 
mesures passives d'estalvi energètic i l'abstracció que li dóna les 
decisions de projecte. 

Així doncs, com a consequència de la futura i sembla que ja 
definitiva construcció del nou edifici de la Biblioteca Pública de 
Barcelona, també es recuperarà, finalment, la normalitat biblio- 
tecària a la ciutat. Com a mínim en l'àmbit públic, en altres àm- 
bits encara queda molta feina per a fer. Que el sistema de lectura 
pública municipal funcioni satisfactòriament i que sigui un dels 
serveis públics més ben valorats pels barcelonins i les barcelo- 
nines, no vol dir necessàriament que aquest no sigui millorable 
i que no li faltin peces. Al contrari: aquesta nova biblioteca feia 
falta i era i és molt necessària, tant per a Barcelona com també 
per a tot el país. I ho és per tres motius. 

En primer lloc, perquè es corregeixen d'una vegada per to- 
tes dues anomalies: la primera, del segle XIX, quan el 1847 es va 
designar com a Biblioteca Pública Provincial de Barcelona la 
Biblioteca de la Universitat de Barcelona (Verger-Arce, 2008), 
dotant-la així d'una doble funció, universitària i pública, àmbits 
que avui dia ens resultarien del tot incompatibles. I la segona, 
quan a principis del segle xxi la Biblioteca de la UB va deixar 
de conservar els llibres que rebia per Dipòsit Legal com a Bi- 
blioteca Provincial que era, tot reivindicant la funció exclusiva 
d'universitària, bo i deixant de fer tasques que li eren impròpies. 
Des de llavors, la ciutat no ha tingut orgànicament cap biblioteca 
del sistema de lectura pública que fos de referència. Sí, d'acord, la 

Biblioteca de Catalunya és tècnicament la capçalera del sistema 
de lectura pública de Catalunya, però també és ben cert que la 
ciutadania en general no la percep com a tal, i no la identifica 
com a una biblioteca pública central i de referència. Podem estar 
més o menys d'acord amb el sistema de les Biblioteques Públi- 
ques Provincials de l'Estat espanyol, però a hores d'ara és el que 
tenim, i per tant, calia corregir que una ciutat de la magnitud de 
Barcelona no disposés d'un equipament com aquest. Celebrem, 
doncs, que tot i el temps i els esforços perduts, finalment veiem 
una línia d'arribada en l'horitzó. 

En segon lloc, perquè aquesta nova Biblioteca Pública de Bar- 
celona pot representar una oportunitat per a plantejar millores 
en el sistema de lectura pública de la ciutat (i per extensió, se- 
gurament, en el de tota la demarcació de Barcelona). Inevitable- 
ment, amb la nova Biblioteca caldrà repensar i reajustar tot el 
sistema, un sistema que pot i ha de funcionar millor, i la Bibliote- 
ca és l'excusa perfecta per a què així sigui. Aprofitem-ho. Dotem 
de sentit la Biblioteca, donem-li funcions, àmbits, accions i pro- 
jectes. Assumpta Bailac (2016, 2016b), ex-gerent del Consorci de 
Biblioteques de Barcelona, ja va explicar molt bé com de neces- 
sària és aquesta biblioteca per a la ciutat en dos magnífics articles 
publicats en aquest mateix mitjà. En ells, Bailac dona 10 motius 
contundents per a la realització d'aquesta biblioteca, i afirma ca- 
tegòricament, després d'explicar amb xifres l'èxit de les bibliote- 
ques a Barcelona, que cal projecte li falta la Biblioteca central-. 
Estem amb la línia de pensament de Bailac, i apostem decidi- 
dament per a què mitjançant un ampli debat cultural —el sector 
bibliotecari hi ha de tenir un pes específic i creiem que hauria de 
liderar aquest debat, però creiem que no només el sector hi hau- 
ria de tenir veu i vot en com ha de ser la Biblioteca— podem crear 
un context on la nova biblioteca pugui encaixar i desenvolupar 
totes les seves potencialitats. Xavier Marcé, en el seu article sobre 

la Biblioteca Provincial també aposta per un debat ampli, quan 
afirma que hauria de ser objecte d'un debat sectorial, perquè 
més enllà de les seves funcions com a cap de xarxa del sistema 
bibliotecari haurà d'encapçalar un debat sobre el futur del llibre, 
l'economia de la lectura i els drets dels autors. Hauria de donar 
sortida als fons patrimonials que, en forma de llegat, eduquen la 
memòria i hauria de generar un diàleg proactiu, fins i tot lide- 
rant-la, amb la recerca tecnològica que transforma dia a dia el 
mon de l'edició i la distribució de llibres físics o digitals.o (Marcé, 
2019) 

Ara, més que mai, tenim l'oportunitat de demostrar i demos- 
trar-nos que les biblioteques (públiques) són un motor de canvi. 
Ho deixarem perdre2 I no menys important, caldrà dotar també 
la futura Biblioteca Pública de Barcelona amb els nous llocs de 
treball necessaris per al seu correcte funcionament. Í hauran de 
ser llocs de treball correctament coberts, als quals sexigeixin les 
titulacions, les aptituds i les capacitats pertinents. Cal buscar la 
qualitat no només en l'àmbit arquitectònic, també l'hem de cer- 
car en l'àmbit laboral: sense excel-lents professionals que liderin 
la nova biblioteca no hi haurà res a fer. En aquest sentit, actors 
com el Col-legi Oficial de Bibliotecaris- Documentalistes de Ca- 
talunya caldrà que estiguin atents i vetllin per a què la provisió 
de les noves places laborals sigui impecable. I és que en l'àmbit 
laboral, la Biblioteca també ha de ser una oportunitat: una opor- 
tunitat per a continuar revalorant i potenciant els treballadors 
del nostre sector. 

I finalment, en tercer lloc, que el discurs de que 4Barcelona 
sequiparà a les grans ciutats europees que tenen un gran equi- 
pament bibliotecari central...o no esdevingui un gran buit on 
tot hi cap i res es fa realitat. Creiem que aquesta nova Biblioteca 
Central ha de ser l'excusa per a creure'ns que som una ciutat cul- 
tural de primera magnitud, i que som capaços de generar, crear i 

gestionar alta cultura, de la mateixa forma que ho fan altres ciu- 
tats europees amb les quals ens emmirallem constantment. Ara 
podem ser i actuar com elles. Cal que sigui l'oportunitat ideal 
per a superar aquest cert cansament de metròpoli cultural de se- 
gona, i que suposi un nou impuls regenerador i vitalitzant. Però 
sobretot, pensem que no només ha de significar una millora per 
a Barcelona. Concebem aquest projecte també en clau de país, i 
entenem i pensem aquesta Biblioteca com un nou eix d'àmbit 
nacional, capaç d'impulsar i donar força a tot el sistema de lec- 
tura pública de Catalunya, independentment de l'administració 
que se'n faci càrrec. Pensem que disposar d'un equipament com 
aquest no ha de quedar circumscrit als límits territorials de la 
ciutat de Barcelona, pensar així seria ben poc intel-ligent, i real- 
ment no ens podem permetre pensar així. La Biblioteca Central 
de Barcelona és també una oportunitat per a tota Catalunya. 

Amb tot plegat, sempre hem dit que la realitat bibliotecària a 
la ciutat (i al país) és bona, fins i tot excel-lent, en el futur, amb la 
nova Biblioteca Pública de Barcelona, encara ho serà molt més. 
Fins l'excel-lència. Segur. 

SOBRE LA NECESSITAT DE CONSERVAR 
EL PATRIMONI ECLESIÀSTIC 


Aquest passat mes d'abril mig món ha vist consternat com cre- 
mava la catedral de Notre-Dame a París, una de les principals 
joies arquitectòniques del gòtic europeu, i un patrimoni cultural 
i arquitectònic de valor incalculable. De seguida es van recaptar, 
en molts pocs dies, aproximadament 900 milions d'euros, xifra 
que hauria de garantir la restauració, la recuperació i la preserva- 
ció per a les generacions futures de la icònica catedral parisenca. 
Fins aquí, res d'excepcional: tenim la gran sort de viure en una 
època amb una gran sensibilitat social pel patrimoni cultural, i 
quasi bé sempre tant les administracions públiques com la ini- 
ciativa privada impulsen restauracions i reconstruccions quan 
passen desgràcies con incendis, inundacions o terratrèmols. 
Lexemple més proper a Barcelona és la reconstrucció del Liceu 
després de l'incendi del 1994. Com a mínim s'actua així des de 
temps moderns, quan s'ha expandit i acceptat socialment la idea 
i la necessitat de protegir i tenir cura del patrimoni cultural de la 
humanitat, entès en un sentit ampli del terme, en què hi entren 
l'arquitectura, l'escultura, la pintura, els llibres i els documents, 
entre molts d'altres. Hem de celebrar també tenir la gran sort de 
viure aquesta època, doncs no sempre ha estat així, i és que du- 
rant segles el valor que se li atorgava al patrimoni era igual a zero, 
i es destruia el patrimoni de l'enemic sense cap mirament. Però 
tornem al fil de l'article: i és que si tan ràpida va ser l'obtenció de 
recursos per a la restauració de la catedral de Notre-Dame, igual 
de ràpid van circular els comentaris i les crítiques per les xarxes 

socials de què si es tractava d'una obra arquitectònica religiosa, 
que si era l'Església la que s'havia de fer càrrec de la seva restau- 
ració, que era indecent la quantitat de diners obtinguda per a la 
restauració d'un edifici religiós quan hi ha prioritats socials més 
importants... També és cert, sent justos, que hi van haver comen- 
taris que lamentaven l'incendi de Notre-Dame i que posaven a un 
costat la religió, i deixaven al centre, com allò realment prioritari, 
la pèrdua d'un patrimoni cultural d'abast mundial. Com sem- 
pre, comentaris de tots els gustos, però que curiosament solen 
ser més virulents quan hi barregem la religió, la fe i les creences. 
És l'enèsim debat sobre aquesta dicotomia que intenta separar 
allò que massa vegades va fermament unit. Així és que voldria fer 
algunes reflexions, i traslladar-les a casa nostra. 

Ens agradi o no ens agradi, i malgrat la secularització excessi- 
va en què estem immersos, tenim i venim d'una tradició d'arrel 
cristiana, que a banda de definir-nos socialment i com a comu- 
nitat que som, també ens ha deixat milers i milers d'obres que 
formen part del nostre patrimoni cultural: obres d'art, escultu- 
res, arquitectura, peces tèxtils, orfebreria, documents, llibres... El 
patrimoni cultural eclesiàstic és per tot arreu, i encara que no 
tinc xifres a la mà, estic segur que configura un percentatge ele- 
vat del patrimoni cultural de Catalunya. Obviar tot aquest llegat 
seria eliminar d'una volada tot el que hem estat, tot el que som, i 
segurament tot el que serem en un futur. El valor del patrimoni 
cultural radica en què explica, en què transmet i en quina histò- 
ria hi ha al darrera: el seu valor és com ha arribat fins als nostres 
dies, com s'ha fet, què significa, si és únic i no hi ha cap més peça 
o exemplar a cap altra banda del món. I cal que assumim més 
aviat que tard que en aquesta història comuna la religió hi té un 
paper cabdal. I és que el patrimoni cultural eclesiàstic explica i 
forma part indestriable de la nostra història, i imposar una mira- 
da radicalment laica al mateix, fruit de l'època secular en la que 

vivim, que divideixi i assigni categories al patrimoni en funció 
de la seva ideologia, seria entrar en un terreny francament molt 
perillós per a la nostra supervivència cultural. Cal, doncs, enten- 
dre el patrimoni en el context i en la mirada en què es va crear, 
mirada que naturalment varia i és diferent segons les èpoques, 
i que molt probablement en el passat tenia un fort component 
religiós. O és que no dubtaríem a restaurar el Monestir de Mont- 
serrat d'un possible incendi2 O no faríem el mateix si es cremés la 
Sagrada Família2 Tots dos són edificis icònics de Catalunya, però 
també són edificis icònics del patrimoni arquitectònic eclesiàstic. 
O en un altre nivell, faríem una tria de quins dels 95 incunables 
que tenim a la Biblioteca Pública Episcopal salvaríem d'una hi- 
potètica inundació, en funció de si són de temàtica religiosa o 
no2 O encara més: és que les institucions eclesiàstiques no poden 
demanar ajudes i subvencions de les administracions públiques 
per a conservar, restaurar i preservar el patrimoni cultural que 
custodien, si aquest es posa a disposició de tota la ciutadania i 
dels investigadors2 O és que les institucions eclesiàstiques són 
de segona categoria i se'ls ha de negar qualsevol mena d'ajuda 
pel simple fet de ser-ho2 A la Biblioteca Episcopal tothom hi és 
benvingutl De fet, som una biblioteca d'accés públic, i tothom 
qui vulgui pot consultar el nostre patrimoni documental i bibli- 
ogràfic. Sense restriccions. 

El patrimoni cultural eclesiàstic és una part importantíssima 
del patrimoni cultural català. Negar-ho o posar-hi excuses de 
mal pagador seria fer-nos trampes al solitari, a banda que supo- 
saria entrar en una zona perillosa i segurament sense possibilitat 
de fer marxa enrere. Í com a tal, cal doncs tenir-ne cura entre tots, 
i entre tots també ens hem de donar els mecanismes i els recursos 
necessaris per a la seva conservació i preservació per a les gene- 
racions futures. Quan parlem de patrimoni cultural cal deixar 
de banda si prové o no d'una determinada religió. L'avaluació, la 

gestió i la protecció del patrimoni cultural no s'han de regir per 
aquests aspectes. Sens dubte, no ens podem permetre el luxe de 
no incloure i bandejar el patrimoni cultural eclesiàstic de les po- 
lítiques patrimonials perquè llavors correríem el risc de perdre 
una bona part de la nostra identitat. I la pregunta final que cal 
que ens fem és si volem i ens podem permetre córrer aquest risc. 

LES ALTRES BIBLIOTEQUES DE BARCELONA 


Escriu Valèria Gaillard al digital Húnsel i Gretel que Barcelona 
és una ciutat íntimament literària, una ciutat que semmiralla en 
les seves més de 300 llibreries. I equipara les llibreries com els 
nous cafès de pensament, a l'estil dels antics cafès-tertúlia litera- 
ris de principis del segle xx. Hi estic intensament d'acord amb 
les afirmacions de Gaillard, però com a bibliotecari, cal afirmar 
amb rotunditat que Barcelona és també una ciutat íntimament 
literària gràcies a totes les seves biblioteques. 

I és que la cultura de la Barcelona actual no s'entendria, en 
absolut, sense les seves biblioteques. Fent una cerca ràpida al Cer- 
cador de Biblioteques de Catalunya, apareixen un total de 258 bi- 
blioteques de tot tipus, de les quals 40 són públiques, 49 són uni- 
versitàries, 166 són especialitzades, 2 són de presons, i evident- 
ment, 1 de nacional. Una diversitat bibliotecària que enriqueix la 
cultura de la ciutat, però que dissortadament no té el seu reflex 
en la visibilitat social de totes les biblioteques barcelonines. I és 
que podríem afirmar, sense por a equivocar-nos massa, que les 
166 biblioteques especialitzades són en bona mesura, les grans 
oblidades del panorama cultural públic barceloní (potser es po- 
dria salvar de la crema la Biblioteca de l'Ateneu Barcelonès, però 
segurament se salvaria per la pròpia història de la institució). Hi 
ha vida, i molta vida, més enllà de les 40 biblioteques públiques 
municipals, que són segurament el paradigma de biblioteca que 
percep la ciutadania en general. Les 166 biblioteques especialit- 
zades que podem gaudir a Barcelona formen un ric i divers teixit 
cultural... i probablement sigui un teixit cultural paral-lel a la 

cultura pública impulsada des de les administracions. La diversi- 
tat quant a la titularitat i la gestió de les biblioteques, i també les 
diferències en l'àmbit tècnic (per exemple, la més feridora, l'ús de 
diferents catàlegs en línia, fet que implica que s'hagin de repe- 
tir cerques en funció de a quina tipologia de biblioteques es vol 
buscar un determinat document), no ajuden a eliminar, o com a 
mínim difuminar, aquesta realitat. 

Posarem només tres exemples de la rica diversitat temàtica, i 
de la profunditat, importància i extensió dels fons d'aquestes 166 
biblioteques especialitzades de Barcelona. La Biblioteca de PIl- 
lustre Col.legi d'Advocats, que disposa d'una biblioteca de més 
de 300.000 volums, i que està considerada com una de les bibli- 
oteques jurídiques més importants d'Europa. O la Biblioteca del 
Col.legi d'Arquitectes de Catalunya (amb cinc seus a Barcelona, 
Girona, Lleida, Tarragona i Tortosa), que amb 198.000 volums, és 
la segona més important d'Europa en el seu àmbit. O finalment, 
la Biblioteca Pública Episcopal del Seminari, que amb més de 
365.000 volums, és la més important de la ciutat en el seu àmbit 
temàtic, i una de les importants de Catalunya juntament amb la 
de Montserrat. Entre aquestes tres biblioteques sumen aproxima- 
dament 900.000 volums. Una xifra prou important. La qualitat 
dels fons d'aquestes tres biblioteques és també més que evident. 

Així doncs, trobem a la ciutat dues realitats: d'una banda, les 
biblioteques públiques, amb catàleg col-lectiu propi (a nivell pro- 
vincial), i gestionades de forma centralitzada pel Consorci de 
Biblioteques de Barcelona. I de l'altre, les biblioteques especia- 
litzades, i aquí també podríem incloure les biblioteques univer- 
sitàries, que comparteixen en molts casos catàleg col-lectiu (les 
universitàries, i moltes de les especialitzades, es troben al Catàleg 
Col.lectiu de les Universitats de Catalunya), però que tenen gesti- 
ons diverses i per tant realitats diferents i sovint no equiparables. 
Com es poden casar, doncs aquestes dues realitats, properes però 

alhora sovint molt allunyades entre si2 Doncs en benefici de l'im- 
puls cultural de la ciutat, caldria començar a establir ponts entre 
els àmbits privats i públic que gestionen aquestes biblioteques. 
Totes les biblioteques de la ciutat aporten a la cultura de la ciutat, 
i per tant caldria entendre de forma global l'aportació bibliote- 
cària a la cultura de Barcelona. Sense compartiments estancs. La 
política cultural ha de ser capaç de superar aquests àmbits, i els 
gestors (polítics o no) encarregats de les biblioteques crec que ho 
haurien d'entendre així. En benefici de la ciutadania... Í en un 
nivell més tècnic, caldria avançar urgentment cap a l'assoliment 
d'un objectiu clar: un catàleg col-lectiu de país, que unifiqui els 
diferents catàlegs col-lectius que actualment existeixen al país: 
el de les biblioteques públiques dependents de la Diputació de 
Barcelona, el catàleg Aladí, el de les biblioteques públiques de- 
pendents de la Generalitat de Catalunya, el catàleg Argus, i final- 
ment, el CCUC. Crec sincerament que la ciutadania realment no 
entén que per a buscar els documents que necessita hagi de bus- 
car en com a mínim tres catàlegs diferents, considera fer passos 
excessius per a fer una cosa ben simple com és buscar un llibre, 
un document... Sé que s'estan impulsant experiències de préstec 
interbibliotecari entre biblioteques de diferents xarxes, o d'uni- 
ficació d'usuaris, però no deixen de ser parcials, i encara falta, i 
penso que és necessari, fer el pas d'unificar els catàlegs. Un sol 
catàleg de país. A nivell tècnic, unificar aquests catàlegs és perfec- 
tament factible, és més, tots tres usen el mateix sistema de gestió. 
Falta, però, una voluntat política i de gestió. Sens dubte, som un 
país petit, sí, però aquestes diferències ens fan encara més petits. 


LA CLAU DE VOLTA ÉS EL TREN 


A les Terres de l'Ebre estem molt acostumats a desplaçar-nos al 
poble del costat per anar a treballar. Agafem el cotxe, i normal- 
ment, a tot estirar en mitja hora hem arribat a la feina. I és que 
som un territori rural, amb poca població i a més, dispersa, i amb 
només dues ciutats mínimament potents (Tortosa i Amposta), 
capaces d'estirar l'economia ebrenca. I hom sovint s'ha de buscar 
les garrofes fora del poble per a posar el seu granet de sorra a 
la seva respectiva economia familiar. Així doncs, veiem normal 
agafar el cotxe i desplaçar-se a treballar, és la nostra rutina i la te- 
nim molt interioritzada. No passa res per anar al poble del costat, 
o anar C-12 amunt i avall entre Móra d'Ebre, Gandesa i les abans 
esmentades Tortosa i Amposta. Forma part de la rutina laboral 
ebrenca. 

Però desenganyem-nos: cada cop serà més estrany tenir el pri- 
vilegi de viure i treballar a la mateixa localitat. I en un territori 
com el nostre, aquesta sentència (real i feridora per a molts) es 
manifesta en tota la seva cruesa i intensitat. No, aquest ja no és el 
present, i encara menys serà el futur laboral que ens espera. Cal 
que canviem de mentalitat, de visió, de marc mental, i que enten- 
guem d'una vegada per totes que per a trobar feina i poder treba- 
llar haurem de fer molts quilòmetres al dia, molts cops centenars 
de quilòmetres, per a trobar una feina que encaixi amb la nostra 
formació acadèmica: i poder tornar a casa a la tarda. Leconomia 
ebrenca no dóna per a tothom, és així. l en aquest escenari (nou 
per a natros però que ja fa temps que és així a molts punts d'Eu- 
ropa, investigueu sinó sobre els famosos commuters...) hi té un 

paper indispensable i nuclear el tren. De fet el tren és la clau de 
volta de moltes coses, i de molts dels mals que ens afecten com a 
societat. 

Des de novembre del 2015 que treballo a la Biblioteca del Se- 
minari Conciliar de Barcelona. I des de llavors, que vaig i vinc tots 
els dies. Sí, tots els dies, entre les estacions de l'Aldea i la de Pas- 
seig de Gràcia. Sí, repeteixo, tots els dies. Ja m'imagino les cares 
de sorpresa de molts dels qui estigueu llegint ara aquest article. 
I abans que molts us feu la pregunta inevitable, us la responc jo: 
sí, és possible. Es pot fer. Amb molt d'esforç es pot fer. A més, tot 
i que extrems, tinc uns horaris que em permeten matinar molt, 
i poder arribar a l'hora de sopar a casa, pels volts de les 21h. Els 
divendres a la tarda arribo a casa que són les 18h tocades. Pel cap 
baix, em passo unes 15 hores fora de casa. Els horaris que tinc, 
doncs, m'ho permeten fer. Molts em pregunten si val la pena, si 
compensa... i els dic que sí, que compensa, i molt. És clar que hi 
ha peatges que estic pagant, el principal dels quals és la família, la 
dona i les xiquetes, que no les puc veure i gaudir tant com voldria. 

Però després hi ha les conviccions pròpies, que són més fortes 
i són les que me fan seguir endavant, i en són unes quantes: la 
primera, que m'apassiona la meva feina, la meva professió i la 
biblioteca on treballo, i per tant, no m'importa fer aquest esforç. 
La segona, que volem (la dona i jo) que les xiquetes puguin crèi- 
Xer, relacionar-se i estudiar (com a mínim fins el batxillerat) en 
un entorn amb molta qualitat de vida, sense massificacions i on 
la qualitat mediambiental és molt alta. La tercera, doncs que crec 
profundament en les Terres de l'Ebre i en el seu potencial humà, 
i que amb la meva petita acció intento no contribuir a la fuga 
de talent del territori, no vull ser una persona més que marxa 
(juntament amb la seva família) i que contribueix a l'empobri- 
ment demogràfic de l'Ebre, però també hi posa de la seva banda 
en l'empobriment cultural, social i de pensament i crítica de les 

nostres comarques. No vull emetre accions negatives: no vull ser 
aquell que contribueix a la tan lamentada diàspora ebrenca, i que 
no fa més que llepar-se la ferida compungit però no hi posa de 
la seva part, i espera que d'altres resolguin aquesta ferida demo- 
gràfica que continua gotejant. La quarta, doncs que crec que si 
no usem intensivament les infraestructures de comunicació que 
tenim a l'Ebre, aquestes acabaran desapareixent. Cal defensar-les, 
i quina millor defensa de les mateixes hi ha que usar-les, reivin- 
dicar-les i voler-ne la seva millora. Patir-les i perdre moltes hores, 
també, però saber que només així podrem ser consequents amb 
el nostre discurs. I l'última, és potser quelcom d'ingenu, però vull 
creure que potser serveixo d'inspiració per a d'altres persones 
que estimen el nostre territori, que no en volen marxar, que es 
volen quedar i viure-hi, però al mateix temps volen treballar i 
tirar endavant ells i les seves famílies. El tren facilita les comu- 
nicacions, però també ajuda a fixar les persones a un determinat 
territori. 

A L'EBRE, LES BIBLIOTEQUES NO TENEN NOM 
DE DONA 


Un ja llunyà 2006, la Clara Àlvarez Chavarría, bibliotecària del 
CRAI de la Universitat Rovira i Virgili a Tortosa, i jo mateix (que 
llavors treballava a la biblioteca del Col.legi d'Arquitectes de Ca- 
talunya a Tortosa), vam publicar una comunicació al 2n Congrés 
de Cultura i Territori a les Comarques de la Diòcesi de Torto- 
sa, que aquell any es va celebrar entre les localitats d'Amposta 
i Rossell. La comunicació que vam presentar portava per títol 
Els noms de les biblioteques de les Terres de l'Ebre (http://eprints. 
relis.org/7460/), i feia un resum dels diferents noms que portaven 
les biblioteques ebrenques de l'època, tot fent també una petita 
ressenya històrica de l'origen d'aquests noms. La principal con- 
clusió que se'n pot extreure d'aquella comunicació és que de les 
20 biblioteques que llavors hi havia a les Terres de l'Ebre, 10 (el 
50 96) portaven algun nom de persona, però cap d'elles tenia nom 
de dona. 

Ja han passat 13 anys d'aquell estudi, i potser convindria actu- 
alitzar-lo, per a veure si la situació ha millorat o no, i si les bibli- 
oteques ebrenques són capaces de reflectir la diversitat de gènere 
en una societat que se suposa plural i igualitària. Comencemè Si 
fem una cerca al Cercador de Biblioteques Públiques de la Gene- 
ralitat de Catalunya (http://cercadorbiblioteques.cultura.gencat. 
cat/), podrem saber quantes biblioteques públiques hi ha les qua- 
tre comarques ebrenques. 

Al Baix Ebre hi ha 11 biblioteques públiques, de les quals 6 
porten un nom de persona: la Guillem de Sunyer de Camarles, 

la Mercè Lleixa de Roquetes: la Dr. Frias de l'Ametlla de Mar, la 
Marcel-lí Domingo de Tortosa, la Manel Pérez Bonfill de Cam- 
predó: i la Santiago Rusinol de Benifallet. Com veiem, només hi 
ha un nom de dona. Al Montsià també ens apareixen 11 biblio- 
teques públiques, de les quals també 6 porten nom de persona: 
la Sebastià Juan i Arbó d'Amposta: la Josep Sancho Subirats d'Els 
Muntells, la Francesc Balagué de Sant Jaume d'Enveja, la José 
Escudé Albesa de Santa Bàrbara, la Sebastià Juan Arbó de Sant 
Carles de la Ràpita, la Pere de Montcada de la Sénia, i la Trinitari 
Fabregat d'Alcanar. En efecte, no hi ha cap nom de dona. Conti- 
nuem a la cerca. A la Ribera d'Ebre ens apareixen 9 biblioteques, 
de les quals 5 tenen nom de persona: l'Artur Bladé i Desumvila 
de Flix, la Josep Avinyó de Ginestar, la Mestre Cabré de Tivissa, 
l'Artur Bladé i Desumvila de Benissanet, i la Dolors Cabré de 
Riba-roja d'Ebre. Per tant, només hi ha un nom dona. Finalment, 
a la Terra Alta només hi ha 3 biblioteques, de les quals només 
una porta un nom de persona: la Dr. Mn. Joan Baptista Manyà 
de Gandesa. 

Recapitulem doncs: el 2019 hi ha 34 biblioteques públiques 
a les Terres d'Ebre, al 2006, n'hi havia 20. És a dir, un augment 
del 70 96. En tretze anys tenim 14 biblioteques més: la mitja surt 
a una mica més d'una biblioteca per any, que no està gens mala- 
ment. D'aquestes, 18 porten un nom de persona, sovint vinculat 
al territori: és a dir, que el 52,94 96 de les biblioteques ebrenques 
porten un nom de persona. D'aquestes, només 2 porten un nom 
de dona: la Biblioteca Mercè Lleixa de Roquetes, i la Biblioteca 
Dolors Cabré de Riba-roja d'Ebre, és a dir, un 11,11 96 de les que 
porten un nom de persona. Si ho ampliem a totes les 34 bibliote- 
ques ebrenques, aquest percentatge baixa fins el 5,89 96. És a dir, 
que en tretze anys tenim un 7096 més de biblioteques a l'Ebre, 
però només dues biblioteques porten nom de dona. És un avenç 
realment insignificant. 

Per tot plegat, deixo algunes preguntes obertes, per a contestar 
i debatre entre tots: a l'Ebre no tenim dones relacionades amb la 
culturat No tenim escriptores, pintores, músiques, mestres, ac- 
trius o fins i tot polítiques i alcaldesses... el nom de les quals es 
pugui associar a una biblioteca Cap responsable de la política 
cultural municipal hi ha pensat2 No s'ha vist en cap cas la neces- 
sitat de visibilitzar les dones en aquest àmbit2 No s'ha pensat en 
el simbolisme de les decisions que es prenen, i en anomenar els 
equipaments d'una determinada manera2 

Celebro sens dubte aquest impuls de les biblioteques a les Ter- 
res de l'Ebre aquests últims 13 anys, i és una feina cultural de la 
qual tots ens n'hauriem de sentir orgullosos (hi ha matisos pro- 
fessionals en els quals no entraré, i que sobrepassen la temàtica 
d'aquest article). Però també és cert la cultura té un fort compo- 
nent de simbolisme, i penso que cal ser curosos en com s'anome- 
nen les biblioteques, si no volem caure en un biaix de genère que 
penso és més que evident. 

Si ens creiem allò de que les institucions culturals públiques 
han de reflectir la diversitat de gènere i que han de ser altaveus 
de la no discriminació... doncs tenim un problema. Í no és un 
tema menor. Els noms que porten els equipaments i les instituci- 
ons públiques culturals creen també un imaginari col-lectiu, un 
estat de les coses, i són un reflex de la societat on s'insereixen. I 
a l'Ebre, directament, i pel que fa a les biblioteques, quan en un 
percentatge tan alt s'associen les biblioteques a noms d'homes, 
correm el risc de crear un imaginari de que la cultura només és 
patrimoni dels homes. Si és que no s'ha creat ja. I penso que cal 
corregir-ho. 

EL GREU LAMENT DE LA DIÀSPORA EBRENCA 


Des de que vaig arribar a les Terres de l'Ebre, per unes festes de 
la Cinta de fa ja uns quants anys, que sento insistentment un la- 
ment, una trista constatació, que sembla que estigui ja instal-lada 
en els gens de la nostra societat. I no parem de llepar-nos la feri- 
da, en una manera de fer molt ebrenca, que genera grans penes 
que es consideren quasi veritats absolutes, però que ben mirat 
aporta poques solucions. Aquesta remor no és altra que la famo- 
sa diàspora ebrenca. 

I què vindria a ser la diàspora ebrenca2 Alguna idea me n'he 
fet. Vindria a ser l'emigració dels joves ebrencs, que un cop han 
acabat el Batxillerat, comencen la universitat (la majoria) bé a 
Tarragona o bé a Barcelona... i passen els anys, i ja no tornen a les 
Terres. Allà hi desenvolupen els seus estudis, aconsegueixen tre- 
ball, teixeixen les seves xarxes socials, fan les seues famílies, tenen 
canalla... Í s'hi queden per sempre més. No tinc xifres d'aquesta 
diàspora, però estic segur que quasi totes les famílies ebrenques 
tenen algun membre que se n'ha hagut d'anar. 

A veure, és un tema delicat, i cada cas és un món, les seues 
circumstàncies són absolutament úniques, i segur que tothom 
haurà acabat prenent les decisions que haurà cregut millors per 
al seu cas, i no es poden en cap cas criticar. Però penso que ens 
convé passar del lament generalitzat a l'acció individual, per, si 
més no, intentar frenar aquest lent i incessant degoteig de perso- 
nes, d'experiències i de capacitats que marxen. Recordeu que jo 
també he hagut de deixar la meua terra, però els qui em coneixeu 
sabeu que mai me n'he penedit, i que a l'Ebre he trobat i he tingut 

les millors dones que m'han acabat definint com a persona. En 
aquest article no parlaré en cap cas de les accions diguem-ne més 
institucionals, com podrien ser la reactivació econòmica, doncs 
penso que són accions que se'ns escapen fora de l'àmbit de la nos- 
tra llibertat d'actuació individual i única com a individus adults. 

I quines accions individuals podem fer2 Doncs se me n'acu- 
den tres. La primera, aprofitar i explotar al màxim tot allò que 
tenim. Tenim poc, doncs sí. Però si no ho usem, encara tindrem 
menys. I cal aprofitar les comunicacions amb transport públic 
que tenim. El tren i els autobusos ens connecten amb Tarragona 
i Barcelona amb uns 10 viatges per sentit. I properament, si no 
vaig errat, seran 12 frequències diàries per sentit que tindrem 
amb Barcelona quan sobri el Corredor del Mediterrani (el de- 
bat sobre si són les millors o no ja és assumpte d'un altre arti- 
cle). I moltes d'elles ens permetran ser a Barcelona en menys de 
dues hores. I aquest temps ja és una xifra competitiva com per 
a pensar en fer-ho tots els dies. Plantejar-se un edaily commu- 
tingo seria la primera acció a tenir present per evitar la diàspora, 
sempre que els horaris laborals i dels mitjans de transport ens ho 
permetin. La segona acció que podem fer: demanar teletreball. Si 
la nostra feina ens ho permet, i tenim la seu fora de les Terres de 
l'Ebre, podem plantejar a la nostra empresa que ens permeti fer 
teletreball uns dies a la setmana: per exemple, poden ser 2 dies 
presencials i 3 en modalitat de teletreball. Les empreses cada cop 
s'hi posen millor, i actualment hi ha mecanismes que permeten 
un control del treball de forma remota. 

L'Eduard, de la Sénia, ja ho està fent. Coincideixo amb ell els 
dimecres al matí al primer tren, quan puja a Barcelona, i torna 
el dijous a la tarda. Í una última acció, la més simple i radical de 
totes: tornar. La Cinta, el Martí i l'Ernest, i les seves famílies, han 
tornat. Ebrencs a la diàspora que van decidir tornar, perquè van 
poder-ho fer, i no s'ho van pensar dues vegades. Quan van trobar 

una oportunitat per a tornar, la van agafar al vol, i ara el patri- 
moni humà ebrenc és una mica millor. Ells ho han fet. Tothom, 
si pogués, ho faria Renunciaríem a millors sous, millors pers- 
pectives laborals, més opcions d'oci i lleure, millors comunica- 
cions, etc.2 Els nostres actes tot sovint ens defineixen, també per 
les nostres renúncies, i això en el fons ens fa ser millor persones. 
Volem renunciar a tot allò que hem aconseguit fora de les Terres, 
i tornar a les arrels2 

En efecte, cap de les accions és fàcil. I sempre hi ha la realitat 
personal i intransferible de cadascú, que condiciona i molt el que 
hom pot acabar fent. Perquè ni quedar-se és fàcil, ni tampoc ho 
és marxar i lamentar-se constantment d'haver-ho fet, i voler tor- 
nar i no poder-ho fer. Psicològicament totes dues cremen, i molt. 
Però crec que hem de ser consequents amb els nostres actes, i te- 
nir la consciència ben tranquil-la d'haver fet tot allò que podíem 
haver fet. I sovint des de la incomoditat. 

TORTOSA-AMPOSTA, ÀREA METROPOLITANA 


Avui dia tothom assumeix que les ciutats tindran cada cop més 
importància en el desenvolupament futur, i que ens calen unes 
ciutats que exerceixin un lideratge sòlid i consistent en un terri- 
tori determinat. Sense menystenir la importància i la necessitat 
més que evident d'una excel-lent gestió del territori rural i dels 
recursos medioambientals i agroalimentaris, també ho és que cal 
fer el mateix amb les ciutats, fins arribar a un punt d'equilibri 
entre ambdós mons, ja que es necessiten mútuament i s'interre- 
lacionen entre ells. 

Per sort, Catalunya té un sistema urbà extens i fèrtil, amb 
una gran xarxa de ciutats mitjanes que exerceixen com a centres 
neuràlgics de les seves zones d'influència. Són centres de serveis: 
econòmics, culturals, socials, educatius, lúdics, etc. I més enllà 
de les pròpies ciutats, en molts casos al voltant d'aquestes s'han 
creat petites àrees metropolitanes de facto que serveixen encara 
més enfortir aquest lideratge, i per ampliar-lo de magnitud i en 
importància. Deixant de banda les pròpies capitals provincials, 
veiem alguns exemples d'aquestes àrees metropolitanes mitjanes 
de menys de 100.000 habitants. En tots els casos, les dades de 
població són les que ofereix l'IDESCAT per a 2018. 

A la demarcació de Girona, per exemple, trobem el sistema 
format per Palamós, Sant Antoni i Calonge, Castell-Platja d'Aro 
i Sant Feliu de Guíxols, que sumen un total de 61.204 habitants. 
A la demarcació de Barcelona podem trobar dos exemples: l'àrea 
formada per Igualada, Òdena i Vilanova del Camí, que sumen 
55.509 habitants: i el sistema format per Manresa, Sant Joan de 

Vilatorrada i Sant Fruitós de Bages, que arriben als 95.663 habi- 
tants. Finalment, a la demarcació de Tarragona, per exemple, hi 
ha l'àrea que formen Cambrils i Salou, que tots dos junts sumen 
60.137 habitants. I a l'Ebre, tenim ciutats d'aquesta magnitud2 
És evident que no. No, si més no de forma individual, perquè si 
que hi arribaríem si ens plantegéssim la creació d'una àrea me- 
tropolitana formada per Tortosa, Roquetes, l'Aldea i Amposta, 
que sumarien 66.214 habitants. Si a totes les Terres de l'Ebre hi 
ha 178.398 habitants, aquesta àrea metropolitana agruparia el 
37,11 96 del total d'habitants. És evident que ni Tortosa i Ampos- 
ta, totes soles, arriben al nivell de cap de les àrees abans descrites. 
Cal, doncs, començar a canviar de forma urgent la nostra forma 
de pensar els nostres municipis, i buscar fórmules que permetin 
captar inversions, indústria i finançament de manera més eficient 
i eficaç i avui dia, ens agradi o no, la magnitud de població és un 
factor de primer ordre. I sobretot, en igualtat de condicions (com 
a mínim sobre el paper) que la resta de les àrees urbanes de què 
hem parlat en aquest article. 

I quines funcions podria tenir aquesta àrea metropolitana2 
Doncs sense ser un expert en urbanisme o en la gestió del ter- 
ritori, se m'acudeixen dues de prou importants: d'una banda, 
l'impuls i la gestió comuna de dos polígons industrials que hi ha 
enmig del triangle que formaria l'àrea metropolitana: els polí- 
gons Catalunya Sud i el Baix Ebre. I de l'altra, es podria crear una 
Autoritat del Transport Metropolità, que servís per a gestionar de 
forma conjunta el transport terrestre urbà, ja sigui per carretera 
o per ferrocarril, tot establint (inter)modalitats, tarifes, etc. De 
ben segur que se'n podrien crear moltes més, però això ja no de- 
pèn de mi i sí dels gestors que acabem triant, i de si són valents i 
capaços o no de poder veure més enllà, i d'entendre que el model 
organitzatiu i polític que tenim ha caducat, i que cal buscar-ne 
d'altres. La política de ccapelletax individual és morta, i la matei- 

xa singularitat demogràfica de les Terres fa que trobar un recanvi 
a la nostra política territorial sigui molt més urgent. 

Aquesta proposta d'àrea metropolitana, evidentment, és com- 
plementària a la que aquest estiu va fer Xavier Faura, president 
del Consell Comarcal del Baix Ebre, consistent en la creació de la 
Mancomunitat de les Terres de l'Ebre, i que fusionaria els quatre 
consells comarcals que existeixen avui dia a les Terres de l'ebre. 
Un àrea metropolitana potent i de certa magnitud significa tenir 
un pol d'atracció econòmic, social i cultural, i que sens dubte ens 
enforteix com a territori, i la necessitem. Cal superar els marcs 
mentals polítics localistes, i començar a treballar de forma con- 
junta en benefici de tot l'Ebre. Tots junts podrem aconseguir tot 
allò que ens proposem: si anem cadascú per la nostra banda, con- 
tinuarem sent un bon lloc on viure, però segurament sense cap 
mena d'esperança ni de futur. 

4TENIM QUE DESPEDIR-NOSo DEL CATALÀ 


Ja fa dies que cueja l'enèsima polèmica audiovisual entorn del 
català. Bé, de fet, hi ha alguna setmana que no en patim alguna, 
de polèmica lingúística2 Potser és que ens deu agradar, i tot, i és 
que sembla que no hi hagi setmana on aparegui alguna notícia 
sobre el català que es sent (o segons com, sescolta) a les pantalles 
d'aquest món que ja és en si mateix una enorme pantalla. Ben 
bé hom podria dir que, des de ja massa anys, el català audiovi- 
sual sobreviu i malviu sempre envoltat de la polèmica sobre el 
seu ús... o millor sobre el seu mal ús, sobre la seua presència, 
etc. Se n'ha parlat molt, potser massa, potser se n'ha fet un dra- 
ma i se l'ha comparat massa sovint amb altres idiomes que no 
necessiten cap mena de protecció i que ja van sols. Potser totes 
aquestes polèmiques s'han visualitzat només des de l'òptica de 
la variant barcelocèntrica —bandejant, una vegada més (i d'això 
no se'n fa polèmica, és clar que no, la visió enriquidora d'altres 
parts de Catalunya on la realitat lingúística és ben diferent, serà 
que servidor de vostès no deu xerrar pas en català—... hi ha de 
ben segur massa dpotserso, però el que tinc clar és que sempre 
s'usa la llengua com a arma llancívola. I això és lleig, molt lleig. 
Escoltin, amb les coses de menjar no s'hi juga. I el català n'és una i 
de molt important. Tant, que ens serveix per a veure i interpretar 
i entendre d'una manera única aquest món nostre, i transmetrell 
a la nostra tropa, a les nostres bestioletes que porten els nostres 
gens. Poca broma. I mentre executem aquesta trasmissió que per 
a massa gent deu resultar subversiva i adoctrinadora (o en el mi- 
llor dels casos simpàtica i folclòrica), doncs mentrestant men- 

gem, dormin, somniem, riem, plorem i estimem en català. I de 
tant en tant també ens n'anem al llit amb qui ens deixa, i també 
ho fem en català. 

Però no parlaré en absolut de drames mediàtics entorn del 
català. D'això ja se mencarrega la nostra (o la seva, o la teva, o 
la d'ells, vés a saber, que a aquestes alçades de partit i de la vida 
ja vaig una mica perdut) estimadíssima Teletrés. Els Ustrell i els 
Ameles de torn fan una feina excel-lent i gens valorada, així com 
també una bona colla pessigolla de presentadors i presentadores 
que ja hi eren quan qui escriu aquestes modestes línies era un 
jovenall amb acnè a la cara i una mitja melena. En el fons sóc 
una mica més modest, i no apunto tan amunt. En cap cas vull 
convertir-me en el nou Virgili atruitaires. Parlaré, això si, dels 
drames quotidians del català, dels que es viuen a la carnisseria del 
barri, d'aquells que empapen el subconscient individual i col-lec- 
tiu, i amb els anys queden fixats com una crosta ben incòmoda i 
que no marxa ni amb el diccionari de l'IEC fent-hi de detergent 
llevataques. I més concretament escriuré dels drames quotidians 
escrits del català. No, no és un oxímoron: encara hi ha autòctons 
que persisteixen en escriure en català, vagi vostè a saber per quin 
estrany motiu. 

Perquè dissortadament tot sovint confonem i barregem re- 
gistres, i massa vegades escrivim tal i com parlem. Tota aquesta 
parrafada l'ha motivada un text que vaig llegir pel £'TNvitter, su- 
posadament d'una adolescent. Reprodueixo textualment: 4Hola, 
tinc una amiga que busca a un noi de jesus, que el seu pare es 
pintor ell es molt guapo. Va en una beta de cros, porta ulleres, es 
aixi una mica alt. Inteneumel aconseguir perfavor que la meva 
amiga esta loca per ell. (Vist a: (https://tvvitter.com/Raesar14/ 
status/1278327060520407047/photo/1)). Ja m'he quedat cec 456 
vegades, m'han sagnat els ulls unes altres 245, i, com l'hi dic a 
l'Anna tot sovint, m'ha explotat una vena del cap. De debò que 


Daniel Gil Solés 


no sé per on començar. El que si que sé i tinc molt clar és que 
aquestes quotidianitats són les que van fent mal, un mal lent i 
que provoca un petit dolor continuat però suportable. Són les 
que goteta a goteta menyspreen i vanalitzen un ús correcte del 
català escrit, i que normalitzen que això (per dir-ho d'alguna ma- 
nera) que he reproduit unes línies més amunt sigui la norma i, 
encara més greu, que es consideri com a correcte. Í no, no ho és, 
en absolut. Í cal dir-ho amb la major de les contundències, sen- 
se temor a resultar gasiu ni prepotent. Perquè estic d'acord que 
aquest exemple és un registre escrit informal, però escrit al cap i 
a la fi, i hi ha normes específiques que difereixen substancialment 
de les del registre informal oral. Una oralitat que sembla que ho 
colonitzi tot, però a la qual cal que sapiguem posar-hi els límits 
pertinents en cada cas i en cada situació. 

No tinc l'objectiu de corregir ni una sola paraula d'aquest text. 
Se m'acudeixen, no obstant, quatre ràpides reflexions de fons, de 
fonaments del que hem bastit en 40 anys de suposada immersió 
lingúística: 

La pregunta clau: Què han après a casa (en el cas que siguin 
catalanoparlants: Què han après a escola i a l'institut2 Arribaran 
a la universitat amb aquest nivell de català2 Doncs si, dissortada- 
ment si. Com hem transmès l'aprenentatge del català als nostres 
infants i jovest De què ha servit2 Si fos mestre de català esta- 
ria realment decebut del nivell del català escrit que tenen molts, 
moltíssims adolescents i adults a Catalunya. Molt. Però és clar, 
tampoc puc queixar-me massa quan llegeixo a mestres (a mes- 
tres amb diplomes d'aquells i tot) de l'Anna escrivint a grups de 
4 VVhatsapp edespedir-noso o dtenim ques sense cap mena de ver- 
gonya ni pudor, i quedant-se ben amples i cofois. 

Evidentment, si els referents de qualitat que podrien arribar a 
ser els mestres no escriuen bé en català, quin motiu hi ha per a 
què la canalla i el jovent escriguin bé2 Doncs cap ni un. Evident- 
ment. 

Per desgràcia, quan llegeixen textos ben escrits per algun dels 
seus iguals, tot són sorpreses i exclamacions d'admiració. 4Ep, 
tu escrius molt béls Doncs home, potser massa vegades és que 
simplement s'ha escrit correctament, i res més. Aquesta seria la 
versió desnatada de la història. La versió per adults seria la de 
menyprear i ridiculitzar per setciències a qui senzillament escriu 
bé. Escriure bé en català ja no és valor que cotitzi a l'alça. 

lla última: que el català escrit, en el dia a dia quotidià del ciu- 
tadà grisot i normal com vostè o com jo, és quasi residual, i enca- 
ra en aquesta residualitat, la qualitat del que es llegeix tampoc és 
gratificant. Que el català escrit és català de segona categoria, i que 
la Champions és per al català oral i de l'audiovisual. El català oral 
és aquell que importa. Sobre l'escrit, ja si de cas deixem el debat 
de la seva qualitat per a demà. Anem ben servits, sens dubte. 

Ino crec ni considero que sigui un d'aquells puristes de la llen- 
gua, perquè no ho sóc. Només sóc algú que estima amb bojeria 
l'idioma amb que parla a ses filles, i que demana, simplement, 
que en les nostres comunicacions escrites diàries, quan enviem 
un correu electrònic als nostres amics i amigues, o els enviem un 
missatge de £ VVhatsapp, doncs que ens hi mirem, que ho fem béi 
sense faltes, que siguem curosos. No cal un llenguatge literari, és 
clar que no, tampoc és això. Però si un llenguatge correcte, pulcre. 
No costa res fer-ho així. Es transmet molt bona imatge. I la satis- 
facció personal és immensa. 

9.255 MINUTS PERDUTS A LA LÍNIA R-16 
DE RODALIES 


Aquesta és la xifra que porto acumulada en retards a la línia R-16 
de Rodalies durant els més de quatre anys que porto viatjant 
per tota la línia. Quatre anys en els que he anat anotant, dia rere 
dia, els retards que anava patint en cada un dels viatges que feia, 
d'anada i tornada, entre Tortosa i Passeig de Gràcia, a Barcelo- 
na. I així, mes a mes... i continuo, i continuaré mentre viatgi. I 
fins arribar a aquests 9.255 minuts acumulats als quals he arribat 
aquest mes d'octubre passat. Un mes, d'altra banda, absolutament 
nefast, amb una xifra de 795 minuts perduts, com a consequència 
dels aiguats de final de mes. 

Però fem més números: 9.255 minuts són 154,25 hores, que 
serien uns 6 dies i mig. Dies que mai més tornaran, dies perduts 
per sempre més. I el més greu, dies que no hauria d'haver perdut 
mai, i que, directament, me'ls han robat. És a dir, que de cada any 
hi ha 1,5 dies de més que me'ls he passat dalt de tren, quan no 
ho hauria d'haver fet. I per acabar d'arrodonir-ho tot, i veuren la 
magnitud de la tragèdia, doncs potser convé posar-hi valor eco- 
nòmic a tot l'assumpte. Aproximadament, per la meua feina vaig 
a 39,22€/hora nets, que multiplicats per aquestes 154,25 hores 
que parlava abans, donen la gens menyspreable xifra de 6.049,69 
euros. Perquè el meu temps també té un valor, i encara més si 
me'l fan perdre. 

Però potser tantes xifres aclaparen. Posem-les en context: per 
exemple, segons Google Maps, de Barcelona a Aucleland, a Nova 
Zelanda, hi hauria 23h40m. Números rodons, un dia. Per anar-hi. 

Un dia més a tornar, i encara podria haver fet una vacances de 
quatre dies i mig tot visitant el país. Curiós. O si ens fixem en la 
vessant econòmica, doncs aquests 6.049,69 euross vindrien a ser 
uns tres mesos de sou. O podria haver fet dos màsters de 3.000 
euros que haurien complementat la meva formació acadèmica... 
Però en el fons, sabeu, res d'això és important. 

Allò realment important és que et poses en mans d'una com- 
panyia de transport ferroviari suposadament professional, i amb 
els anys veus que de professional en té més aviat poc, i que fun- 
cionar amb retards (i amb horaris inflats de forma artificial) és 
la norma i no l'excepció. I que aquesta falta de professionalitat i 
d'incompetència fan que et perdis (i aquí hi ha el fet més impor- 
tant, importantíssim, cabdal) sis dies i mig de la vida de la teva 
família, de les teves filles i de la teva dona. Fa que et perdis mo- 
ments, mirades, carícies, jocs, sopars, dutxes, abraçades, paraules, 
en definitiva, vida... que no hauràs pogut viure i conviure per 
culpa d'aquesta empresa suposadament professional. Assumeixo 
que el temps estricte de viatge ja entra dins del pacte. Ho assu- 
meixo jo, i ho assumim a casa (sobretot ho fa una dona que val 
un imperi). Però el que no assumeixo ni consenteixo i no em 
cansaré mai de denunciar és aquest temps extra, aquest temps 
robat i en el que m'hi va molta vida. 

I m'indigno encara més quan tothom s'omple la boca amb les 
consequències socials i econòmiques del bloqueig, durant sim- 
plement unes hores, de l'autopista AP-7. A les Terres de l'Ebre 
portem patint, durant anys, dècades fins i tot, un bloqueig sis- 
temàtic en matèria de transport ferroviari de passatgers. Però 
sembla que aquest bloqueig crònic sigui ja quelcom d'estructural, 
i per tant, es converteix en assumit i integrat socialment. Quan 
no ho és, en absolut. Que a l'Ebre portem anys patint aquesta 
deixadesa crònica no vol dir que sigui ni més ni menys impor- 
tant que un tall puntual a l'AP-7. Ambdós són igual d'importants, 

i ambdós tenen consequències i un impacte econòmic i social. 
Però dissortadament sembla que hi ha bloqueigos de primera i 
de segona categoria, i és evident que no té tan rèdit ni mediàtic ni 
polític reclamar que es millorin i normalitzin les comunicacions 
ferroviàries de l'Ebre amb la resta del país. A les Terres de l'Ebre 
també estem bloquejats, i a ben pocs sembla que els importi el 
més mínim. l ja està bé. Que ningú més es deixi sis dies i mig de 
la seva vida dalt d'un tren, quan no ho hauria d'haver patit. 

BIBLIOTEQUES DE L'EBRE, DISTRICTE 
CULTURAL 


Un territori està format i conformat per múltiples dinàmiques, 
per infinitat de forces que actuen i interactuen entre elles i que 
impulsen aquest territori concret cap endavant, i fan que millori: 
tant el territori en si mateix, com, sobretot, la vida de les perso- 
nes que l'habiten. Aquestes forces poden ser, i de fet són, de di- 
ferentes naturaleses: econòmiques, polítiques, d'infraestructures, 
socials, sanitàries... i, per descomptat, també són forces culturals. 
Tot i anomenar-la en últim lloc, en cap cas entenc la cultura com 
quelcom de residual o anecdòtic, sinó que, ans al contrari, caldria 
posar la cultura com a element central i nuclear del desenvolupa- 
ment ple i global de qualsevol territori i de totes les persones que 
l'habiten i el viuen. Evidentment, també a l'Ebre. 

La nostra cultural local és riquíssima, i a més està molt arrela- 
da en el nostre subsconscient col-lectiu, i com a tal, té un poten- 
cial innovador i (re) generador brutal. Però cal incentivar i vehi- 
cular aquest potencial, encendre la guspira necessària, i fer que la 
cultura sigui un autèntic poder social a l'Ebre, perquè sense cul- 
tura tampoc ens en sortirem. Per desgràcia, però, veig en general 
poques de ganes d'emprendre aquest camí, que ens serveixi per 
a superar un cert folllorisme bonhomiós i benintencionat, però 
que en el fons fa que ens quedem quiets. A més, dissortadament, 
la ubicació geogràfica i, sobretot, mental de les Terres de l'Ebre fa 
que disposem de quantitativament pocs equipaments culturals 
que puguin incentivar un desenvolupament cultural que crec im- 
prescindible. Els equipament existents, en termes generals, tenen 

una voluntat finalista i expositiva, i en molts pocs casos, adopten 
una filosofia de treball que entri de ple en el terreny creatiu. No 
obstant, crec, hi ha elements per a l'esperança. Anem a veurels. 

El primer element és el centre Lo Pati (https://vvvv.lopati.cat/ 
ca/), a Amposta, en funcionament des del 2010, i que forma part 
de la Xarxa de Centres d'Arts Visuals de Catalunya. Aquest cen- 
tre d'art de les Terres de l'Ebre està especialitzat en arts visuals, 
i ja en la seva presentació deixa ben clara la seva visió i la seva 
missió, i és que Lo Pati 4vol ser el nucli catalitzador de les inicia- 
tives i els projectes en matèria d'arts visuals portats a terme a les 
comarques del Montsià, Baix Ebre, Ribera d'Ebre i la Terra Alta-. 
És a dir, es tracta d'un centre creatiu, generador de nou art i de 
nova cultura, i és que dla tasca del centre contempla programes 
de difusió, formació, producció, col.lecció i arxiu:. I encara més, 
Lo Pati també contempla un programa de residències d'artistes, 
per tal que puguin crear el seu art en les condicions més òptimes 
i amb els recursos necessaris. 

El segon element és l'Obrador—Espai de Creació (https://yvvV. 
espailobrador.com/ca/), centrat en les arts escèniques, i més con- 
cretament en la dansa. Està impulsat pel ballarí Roberto Olivan, 
camb l'objectiu principal de desestacionalitzar l'activitat artística 
al territori, l'Obrador es converteix en centre de creació artística 
anual, ja que no només dona suport a les activitats del Festival 
Deltebre Dansa, sinó que també acull l'activitat continuada de la 
companyia d'Arts Escèniques, R.O.P.A.-. I com en el cas de Lo 
Pati, també acull un programa de residències artístiques. 

Tant Lo Pati com l'Obrador són, doncs, dos espais a l'avant- 
guarda de generació de cultura, de nova cultura, d'innovació i 
experimentació cultural, amb un segell ebrenc, i que sens dubte 
internacionalitzen les nostres terres. I penso que són ja la llavor 
d'un districte cultural a les Terres de l'Ebre. Però encara cal recór- 
rer molt de camí per arribar l'excel-lència. És evident que només 

amb aquests dos espais la cultura ebrenca del segle xxi queda 
coixa, ja que no deixen de ser espais sectorials. Per només citar 
tres àmbits més: i la música: I la literatura2 I la pintura2 I doncs, 
què falta per a impulsar un districte cultural ebrenc2 Doncs li 
falta xarxa, distribució territorial, impacte i visibilitat en forma 
de l'equipament cultural amb més prestigi, que no són altres que 
les biblioteques. 

I és que les biblioteques són el tercer element per a l'esperança. 
Són el principal equipament cultural de proximitat, estès per les 
quatre comarques ebrenques, i a més són també els principals 
exponents de la cultura maler, la cultura de fer, d'experimentar, 
d'investigar. l aquesta cultura i aquesta manera d'entendre la cre- 
ació tenen en les biblioteques el seu millor aliat: i és que són un 
entorn lliure, obert, sense ideologies ni pressions, estan plenes 
de coneixement i les lideren uns professionals competents i que 
són garants de la qualitat. Per exemple, les biblioteques han de 
poder-se convertir en centres de creació i residència literàries, on 
els nous autors puguin desenvolupar lliurement les seves creaci- 
ons. I amb l'equipament necessari, també es poden convertir en 
centres creatius musicals, dotats dels espais d'assaig necessaris. 

Cal, doncs, desenvolupar una densa xarxa d'actors creatius i 
desenvolupadors de nova cultura ebrenca, i que amb la capil-la- 
ritat suficient, sigui capaç d'arribar a cada racó de les Terres de 
l'Ebre i del potencial creatiu i cultural dels seus habitants. I tenim 
a l'abast de mà poder-ho fer. Cal, evidentment, que dotem dels 
recursos necessaris les biblioteques, que són la clau per al desen- 
volupament i l'impuls definitiu d'aquest districte cultural. Re- 
cullo, per acabar, les paraules d'Albert Mercadé sobre el districte 
cultural a l'Hospitalet de Llobregat, publicat al digital de cultura 
Hànsel i Gretel el 25 de juny de 2018 (https://hanseligretel.cat/al- 
bert-mercade-esponjar-la-cultura-principis-i-horitzons-del-dis- 
tricte-cultural-de-lhospitalet-part-1/): 4dLa idea d'un districte 

cultural és una convicció de progrés. Neix del convenciment que 
els valors inherents a la cultura—el coneixement, l'esperit crític, 
la creativitat, el compromís, la presa de consciència del passat, 
present i futur— milloren la vida de les persones. Respon a la 
creença que l'era globalitzada—algorítmica, uniformitzadora, 
lucrativa—necessita d'un complement humanístic per assolir la 
seva plenitud. És indiciària, també, d'una mirada europea, que 
albira un horitzó professional cada cop més mental i creatiu, que 
l'economia i les oportuni-tats arriben quan les persones es for- 
men, pensen o conceben, no només quan consumeixen. I, sor- 
geix, també, de la creença en una gran Barcelona, tan necessitada, 
en la seva candidatura a metròpoli global, d'un pol cultural me- 
tropolità.v 

La cultura és també progrés. És més, sense cultura no hi ha 
progrés, en cap cas. Í sense una cultura que sigui capaç de gene- 
rar progrés, l'Ebre tampoc progressarà. I parasafrejo les paraules 
de Mercadé: la necessitat d'un districte cultural a l'Ebre, liderat 
per les biblioteques esorgeix, també, de la creença en unes grans 
Terres de l'Ebre, tan necessitades, en la seva voluntat d'esdevenir 
també un territori global, d'un pol cultural territorial. 

L'ECONOMIA VERDA A L'EBRE, QUIN MODEL 
VOLEM2 


Fa uns quants anys vaig llegir, ja no recordo a on (i tampoc em 
vaig guardar la referència) que en ple franquisme, allà pels anys 
60 del segle xx), Tarragona i Tortosa es van disputar la ubica- 
ció de l'actual complex petroquímic. Llavors Tortosa tenia cert 
poder i estava ben connectada amb l'aparell franquista gràcies 
a l'alcalde Fabra, però la balança es va acabar decantant a favor 
de Tarragona per un seguit de trames de corrupció política de 
lèpoca, i pel poder polític local (capital de província) que tenia 
Tarragona, i no Tortosa. Marc Pons ho explica en un excel-lent 
article... I en aquella font que vaig llegir fa anys explicava que 
com a apremi de consolacióx a Tortosa des de llavors hi tenim el 
Parador de Turisme a La Suda. La història fins els nostres dies és 
per tots ben coneguda, així com també ho són les consequènci- 
es socials, econòmiques, demogràfiques i mediambientals que va 
tenir aquella decisió a ambdós territoris. No jugarem ara i aquí 
a fer cap ucronia, però aquesta introducció en forma de context 
històric sí que ens ha de servir per a pensar quin model econò- 
mic volem per a les Terres de l'Ebre. 

És evident que el Camp de Tarragona i les Terres de l'Ebre en 
aquests últims 50 anys han seguit models de desenvolupament 
econòmic totalment diferents. En termes generals (i sense entrar 
en detall) podríem dir que al Camp aquest desenvolupament 
s'ha basat sobretot en la indústria —química i també nuclear— i 
en temps més moderns en el turisme, mentre que a l'Ebre aquest 
desenvolupament no ha tingut lloc, i en perspectiva podríem dir 

que el centre de gravetat s'ha acabat decantant cap a una decono- 
mia verdav i que té amb la sostenibilitat i el medi ambient els seus 
eixos principals. En efecte, percebo que amb els anys les Terres 
de l'Ebre s'han acabat decantant cap a aquesta economia verdax 
que incorpora valors de respecte i cura cap als recursos naturals 
del territori, i que té en lo riu el seu eix vertebredor. 

Un eix que no és l'únic: tenim dos Parcs Naturals (el del Delta 
i el dels Ports), una Via Verda quilomètrica, som Reserva de la Bi- 
osfera... La gestió, l'aprofitament i el desenvolupament d'aquests 
recursos semblen, doncs, clau per al territori. I en efecte, ho són, 
però no per se i no com a un objectiu finalista. Podem caure en 
el greu error d'enfocar aquesta zeconomia verdax des d'un perfil 
baix, tot obviant la generació de recursos amb valor afegit que 
aquesta economia pot aportar i generar, sobretot en forma de co- 
neixement de les persones. Si no som capaços de generar inputs 
de coneixement i innovació, tots aquests recursos naturals de què 
disposem acabaran esdevenint simples escenaris idílics per a una 
visita turística, fer-se la fotografia corresponent, fer un arròs al 
Delta i poca cosa més. 

I aquests imputs, penso, passen per la formació superior, i pel 
desenvolupament d'una estructura educativa i de gestió paral-le- 
la amb alt valor afegit. I aquí fallem. Per exemple, els graus que 
ofereix la Universitat Rovira i Virgili al campus de Tortosa en 
cap cas van en aquesta línia (només ADE s'hi podria incloure). 
Només el Centre pel Canvi Climàtic i la Càtedra d'Economia Lo- 
cal i Regional s'hi aproximarien, encara que de passada. En cap 
cas, no hi ha cap grau en Turisme, que es fa a Vila-seca. No seria 
possible un grau en Turisme i Ecologia, per exemple, que emmar- 
qués aquest turisme sostenible dins l'economia verda i que fos 
capaç de generar desenvolupament econòmic a partir de la gene- 
ració de nou talent personal2 A la vveb de l'EbreBiosfera tampoc 
hi trobem cap rastre en formació acadèmica superior, ni post- 

graus i ni màsters, més enllà d'un seguit d'empreses acreditades o 
de projectes puntuals i temporals. 

Sembla, doncs, que si l'Ebre s'ha acabat apostant per aquest 
camí (tampoc sé si de forma conscient o no), i si hem de ser la 
reserva naturals de Catalunya, cal que ho siguem apostant tam- 
bé pel coneixement científic en la matèria, i que siguem també 
un centre innovador a nivell, com a mínim català, en aquesta ma- 
tèria. Cap sector, cap, ha aconseguit el seu ple desenvolupament 
sense una formació acadèmica superior capaç de generar perfils 
professionals amb talent que el gestionin i el facin innovar. Sobre 
el terreny, el territori disposa d'aquest potencial, però el millor 
potencial, l'indispensable, és el talent de les persones que gestio- 
narien aquesta nova deconomia verdax. On són aquestes perso- 
nes2 On és el talent ebrenc 

ELS NOMS DE LES BIBLIOTEQUES PÚBLIQUES 
DE BARCELONA: DIVERSITAT DE GÈNERE2 


El passat mes d'octubre vaig publicar al digital la Marfanta un ar- 
ticle sobre quins eren els noms que portaven les biblioteques pú- 
bliques a les Terres de l'Ebre. La conclusió era ben demolidora: de 
les 34 biblioteques públiques que hi ha l'Ebre, només dues porten 
noms de dona. És a dir, un escàs 5,89 96. Els noms de dona, a 
l'Ebre, estan representats de forma quasi marginal en el principal 
equipament cultural i ciutadà de què disposem avui dia. Així que 
empès per la curiositat, i amb l'objectiu (a voltes amagat, a voltes 
explícit i ple d'il-lusió) de voler mostrar si aquesta situació és la 
mateixa a diferents territoris de Catalunya, neix aquest article, 
que intenta desxifrar, amb dades, com de representades es troben 
les dones en la nomenclatura bibliotecària pública de Barcelona. 

Segons el Cercador de Biblioteques de Catalunya de la Ge- 
neralitat de Catalunya (http://cercadorbiblioteques.cultura.gen- 
cat.cat/start.dosjsessionid- D05A286C7282C1E1C82702C00E- 
26B4692set-locale-ca ES), en una cerca feta el mes de desembre 
de 2019, a la ciutat de Barcelona hi ha un total de 40 biblioteques 
públiques. Fent una classificació ràpida, podriem establir quatre 
grans categories: 

Les biblioteques que porten el nom d'una entitat o d'un edi- 
fici emblemàtic del barri o districte on s'ubiquen, i que serien 
les segúents: Barceloneta-La Fraternitat, Fort Pienc, Horta-Can 
Mariner, Sant Pau-Santa Creu, Vapor Vell, Vilapicina i la Torre 
Llobeta. És a dir, 6 biblioteques, i un 15 96 sobre el total. 

Les biblioteques que només porten el nom del barri o distric- 
te,i que serien les segúents: Bon Pastor, Canyelles, Les Roquetes, 
Nou Barris, Sant Martí de Provençals, Vila de Gràcia, Zona Nord. 
Sumen un total de 7 biblioteques, que representen el 17,50 90 del 
total. 

En tercer lloc, les biblioteques que porten el nom d'una dona, i 
que són les segients: Camp de l'Arpa-Caterina Albert, Francesca 
Bonnemaison, Guinardó-Mercè Rodoreda, La Sagrera-Marina 
Clotet, Montserrat Abelló: Sofia Barat: Vallcarca i els Penitents-M. 
Antonieta Cot. També són 7 biblioteques, i per tant representen 
el mateix percentatge, un 17,50 96. 

I per acabar, les que porten el nom d'algun home, i que són: 
Josep Clarà, Collserola-Josep Miracle, El Carmel-Juan Marsé, 
El Clot-Josep Benet, Esquerra de l'Eixample-Agustí Centelles, 
Francesc Candel, Gòtic-Andreu Nin, Ignasi Iglésias-Can Fabra, 
Jaume Fuster, Joan Miró, Les Corts-Miquel Llongueras, Mont- 
bau-Albert Pérez Baró, Poble-sec-Francesc Boix, Poblenou-Ma- 
nuel Arranz, Ramon d'Alòs-Moner: Sagrada Família-Josep Maria 
Ainaud de Lasarte: Sant Antoni-Joan Oliver, Sant Gervasi-Joan 
Maragall, Trinitat Vella-Josep Barberó, Xavier Benguerel. Sumen 
un total de 20 biblioteques, és a dir, el 50 96 del total. 

Resumint: en l'ecosistema bibliotecari públic barceloní, el 
50 96 de les biblioteques van associades a un nom d'home, men- 
tre que només el 17,5096 porten el nom d'una dona. La dife- 
rència és més que significativa, i podriem dir que fins i tot és 
preocupant. No obstant això, no caurem en derrotismes, serem 
positius, i mirarem sempre el got mig ple. Es fa palès, doncs, 
que hi ha marge de millora evident per a fer que el principal 
equipament cultural de la ciutat reflecteixi un més que neces- 
sari equilibri de genère, i que sigui el principal altaveu de que 
la diversitat cultural és cosa de tothom, sense distincions però 
si en igualtat de condicions. Les coses sempre es poden millo- 

rar, és clar que si. Però com2 Per exemple, proposo que a les 7 
biblioteques que només porten el nom del barri o del districte, 
se li afegeixi el nom d'alguna personalitat femenina vinculada 
a la història social i cultural de mateix barri o districte. S'acon- 
seguiria pujar fins al 3596 de biblioteques amb nom de dona. 
Aquest afegit es podria fer mitjançant un procés de participació 
ciutadana. O potser encara millor: que fos a través de la impli- 
cació de les escoles i instituts de cada barri, i que fossin la ca- 
nalla i el jovent els encarregats de triar aquests noms, mentre es 
treballa la cultura vista amb ulls de dona. En qualsevol cas, seria 
interessant quina opinió tenen els responsables del Consorci de 
Biblioteques de Barcelona sobre aquest assumpte, si el conside- 
ren important, i si és així, sobre com es podria solucionar. 

I és que la cultura i els noms que vinculem a tots els equipa- 
ments culturals tenen també un fort component de simbolisme 
i d'impacte en l'imaginari col-lectiu i ciutadà. Encara que no hi 
pensem, sempre acaba quedant un pòsit que acaba incrustrat en 
la consciència, en allò més profund de tots nosaltres. I penso que 
cal ser especialment curosos en com anomenem les biblioteques 
de Barcelona si no volem caure en un biaix de gènere, que penso 
que és més que evident. Si ens creiem allò de que les instituci- 
ons culturals públiques han de reflectir la diversitat de gènere 
i que han de ser altaveus de la no discriminació... doncs tenim 
un problema. Í no és un tema menor. Els noms que porten els 
equipaments i les institucions públiques culturals creen també 
un imaginari col-lectiu, un estat de les coses, i són un reflex de 
la societat on s'insereixen. A la ciutat de Barcelona, directament, 
quan la meitat dels noms que totes les biblioteques públiques de 
la ciutat s'associen a noms d'homes, correm el risc de crear un 
imaginari de que la cultura només és patrimoni dels homes. Si 
és que no s'ha creat ja. Es pot corregir, i cal corregir-ho. Fem que 
les biblioteques siguin una avantguarda d'aquest canvi. Les dones 

han jugat i juguen un paper importantíssim en la cultura, i pen- 
so que les biblioteques han de ser un altaveu clar i contundent 
d'aquesta importància. 

EL TORTOSINISME I ELS BÀRBARS DEL NORD 
DEL COLL DE BALAGUER 


Es costumbre immemorial entre los que hemos nacido en Tortosa, 
que al preguntarnos, por quien quiera que sea, de dónde somos, o 
mejor dicho, qué somos, contestamos sin vacilar: TORTOSINOS, 
no obstante de ser parte de la antigua Gothalania (Catalufia)... 
pero como la immensa mayoría de mis apreciaciones compatriotas 
dan inconscientemente la contestación indicada (...l me ha ocur- 
rido la idea de apuntar (...J, algunas citas históricas que, (.../ son 
el fundamento de tan secular costumbre: 

—i De dónde es ustede— Se pregunta a un hijo de Tortosa. 

—De Tortosa, — contesta el interrogado. 

—, Pero es usted catalàn, valenciano o aragonés2 afiade el in- 
terpelante. 

—No, sefior,— replica aquél: —soy tortosino. 


El veterà periodista Sinesio Sabater publicava aquestes paraules a 
l'article ,Por qué Tortosinos y no catalanes2 al diari La Verdad un 
dia 4 de gener de 1900. Són, penso, la síntesi i complet resum del 
denominat tortosinisme, una corrent ideològica, política i social, 
principalment de dretes (tot i que també hi havia tortosinisme 
d'esquerres més integrador amb el catalanisme), i que apostulava 
que les Terres de l'Ebre no formaven part del món històric, polític, 
cultural i lingúístic catalàx enllaç. Emigdi Subirats, per la seva ban- 
da, el defineix com un corgull de ser tortosins i una mena d'esperit 
d'autodefensa paranoic els engendrava una dèria proteccionista 
gairebé malaltissa que els feia veure dimonis arreu que tothora 

procedien de la part nord d'aquesta frontera geogràfica i dialectal 
que forma el Coll de Balaguer, a l'estil de ano se puede consentir 
que a título de catalanizadores, nos vengan de fuera a destortozi- 
nar y por ende a despafiolizarnos en nuestros més caros sentimi- 
entosx, alhora que asseguraven que eren molts els ciutadans que 
no tenien cap vergonya a assumir públicament la seva manifesta 
tortosinitat, i res més que aixòx. En qualsevol cas, el tortosinisme, 
nascut a la segona meitat del segle xix, assolí la seva plenitud du- 
rant la dictadura de Primo de Rivera, entre 1923 i 1930. 

Com veiem, es tractava d'un moviment essencialment loca- 
lista, de defensa d'uns valors, d'unes virtuds i d'una forma de ser, 
i que exclou per sistema i de forma furibunda qualsevol inge- 
rència externa i per pertorbi el correcte esdevenir de la realitat 
local, que posava com a una quintaessència que calia defensar: 
defensar de tothom, de catalans, de valencians i fins i tot dels 
espanyols. En general, dels bàrbars. I és que de fet, el que pot sem- 
blar que va ser una voluntat de posar en valor una ciutat per en- 
caixar-la en una realitat major i més complexa, en realitat el que 
es va acabant aconseguir fou una negació dels valors que porta 
l'altre, el visitant, el foraster... es va bandejar poder vehicular la 
seva visió per copsar-la, fer-la teva i mirar d'entedre-la i així en- 
riquir la teva societat local. Una negació en forma de defensa: 
defensar-te d'algú o de quelcom que possiblement no va arribar 
a venir mai. Una negació que va crear un xup-xup que va arre- 
lar socialment de manera molt forta, i que encara dura avui dia. 
Aquesta defensa permanent i paranoica, fou, de forma gens pa- 
radoxal, la pròpia sepultura de la ciutat. En el context de l'època, 
segurament el tortosinisme tingué cert sentit: una ciutat que es 
sentí possiblement ferida, i que necessitava tornar-se a posicio- 
nar quan tothom la bandejava. El tortosinisme va arrelar llavors, 
i crec que part d'aquests valors i d'aquesta mentalitat continuen 
vius, a la recerca d'una identitat pròpia. Però amb el pas dels anys, 

penso, aquesta ideologia ha estat una xacra, un llast per la ciutat, 
que s'ha quedat encallada en el temps. 

Faig aquesta reflexió arran de la lectura del Compendium III 
de Húnsel i Gretel. En la seva introducció, Fèlix Riera i Llucià 
Homs parlen de l'arribada dels bàrbars, i de com aquest concep- 
te, el dels bàrbars, actua com a un potent fre en les societats i en 
les ciutats, que fa que es quedin aturades, tot esperant un enemic 
incert. I que és precisament aquesta espera, aquest replegament, 
el símptoma inequívoc de la seva mort. Al lector intel-ligent no 
caldrà que li expliqui els vincles evidents entre la cultura del tor- 
tosinisme, la defensa davant dels bàrbars del nord del Coll de 
Balaguer, i una ciutat que, efectivament, s'ha quedat encallada en 
un temps passat que sempre fou millor, i que intenta recuperar 
sense saber massa ben bé com afrontar i dissenyar el seu futur. 
Encara pesa, i molt, da tradició, capa rere capa de pors hereta- 
des, ens permet assegurar que serà la imaginació, una imaginació 
col.lectiva, de rusc, la que decideixi per nosaltres si veiem o no 
l'arribada dels bàrbarso. I encara més, el paper de frontera que 
tradicionalment ha tingut Tortosa, i en principi té quelcom de 
positiu en forma d'intercanvi i mestissatge, s'ha vist que ha aca- 
bat sent tot el contrari: dLes ciutats que adopten el paper de fron- 
tera, d'últim assentament entre la civilització i la barbàrie, són 
una eestació mortax, com bé les descriu Coetzee. Es convertei- 
xen en un lloc oblidat, fins i tot pels mateixos ciutadans que han 
viscut en ella i que un dia van marxar.,. l encara més: dLa ciutat 
que es percep a si mateixa com a ciutat fronterera, com a última 
defensa del vell món davant el desconegut, és un mal que s'estén 
per moltes ciutats europees que reclamen alçar les seves torres 
de defensa davant invasors que estan a punt d'entrar. Les ciutats 
que assumeixen la condició de fortalesa queden atrapades en el 
temps amb el propòsit de protegir les seves fràgils identitats.v I 
és que la defensa a ultrança de la nostra identitat ens ha portat, 
indefectiblement en el món d'avui dia, a tenir una identitat de- 

licada, el que cercava el tortosinisme en forma de potenciar un 
localisme en contraposició a la resta, ha acabat sent un llast ne- 
fast que encara dura i perdura, incrustat malgrat les generacions 
que han passat. 

Mirar cap al passat i recrear-nos en un passat gloriós i esplen- 
dorós no és, en absolut, la millor resposta. El món d'ahir no tor- 
narà mai més, i val més que no ho faci, però el món del demà ja 
ha arribat, és present, i continuar tement l'arribada d'un enemic 
no és la millor resposta. 4dLa resposta a la incertesa és, sense sa- 
ber-ho, ingerir petites dosis del nèctar addictiu de la malenco- 
nia, que deixa suspesos en un estat d'abstracció perpetu a aquells 
que les proven. Lestació morta, la fortalesa perduda en la qual el 
temps ha deixat de córrer, l'enclavament que només es reconeix 
mirant al passat, és la ciutat que, sense proposar-s'ho, molts an- 
helen, tement veures desbordats pel present... 

Ja no som aquella ciutat renaixentista esplendorosa, cultural i 
dinàmica, ni tampoc ja no som aquell potent centre comercial i 
industrial del sud on tothom anava a comprar. El present és molt 
més complex i ric, i mirar constantment el passat amb una llagri- 
meta als ulls, planyent tot allò que érem i tot allò que vam per- 
dre, ens deixa ubicats, efectivament, en una estació morta, sense 
sortida, en un cul de sac que fa que totes les oportunitats ens 
passin pel costat sense poder-ne agafar ni tan sols una. Í és que 
per afrontar el futur i posicionar-nos fermament cal deixar que 
arribin els bàrbars, que ens aportin noves idees, una nova visió, 
una nova forma d'entendre i percebre el món, i que lluitin amb 
nosaltres, al costat, per aquesta ciutat i aquestes terres, en igualtat 
de condicions. El foraster ho ha de deixar de ser. Ja no importa. 
Traiem-nos d'una vegada per totes aquests llasts que encara per- 
cebo, i pensem, entre tots, què volem ser i on volem anar. 

Ben mirat, els bàrbars no van arribar a venir mai. Però també, 
ben mirat, potser ens ho vam acabar creient. 

L'ESTAFA DE LA VARIANT 


Molt s'ha escrit des que es va fer pública, per al proper 13 de ge- 
ner, després de més de 20 anys d'obres i uns 700 milions d'euros 
d'inversió, l'obertura de la variant del Corredor del Mediterrani 
entre Vandellòs-l Hospitalet de l'Infant i Vila-seca. Sens dubte, hi 
havia moltes expectatives creades en aquesta variant, en el sentit 
de què seria una infraestructura molt necessària i important per 
tota la demarcació, per al Camp i per a l'Ebre, i que significaria 
una millora important en els serveis ferroviaris i en la mobilitat 
de tota la província de Tarragona. Molt s'ha escrit, deia... però 
s'ha escrit per a denunciar l'enorme estafa que ha suposat aquesta 
Variant per a tota la demarcació, i que s'ha materialitzat en el que 
es pot dir, sense por d'equivocar-nos, en un gran menyspreu cap 
tots els tarragonins i ebrencs. No vull caure en el victimisme crò- 
nic de què patim per aquestes contrades, però els fets i el desastre 
que viurem a partir del dilluns palesen de forma crua que aquest 
menysteniment cap a les necessitats del sud del país és ben real. 
Real i dolorós. S'ha construit una infraestructura amb els impos- 
tos de tots nosaltres, amb els nostres diners, i no ha suposat, en el 
millor dels casos, cap millora notable, i sí molts, massa, inconve- 
nients. És una estafa en tota regla. Tenim una nova infraestructu- 
ra per la qual no anirem pas més ràpids de com ho fèiem amb els 
Regionals el 2016, quan no teniem variant. 

Però anem a pams. Pel fa als Regionals, podem resumir que 
continua el desastre en què fa temps s'han convertit. La variant 
no comportarà en absolut cap millora, ben al contrari. Quan el 
5 d'agost de 2016 es van incorporar, recordem que amb el vist- 

i-plau de la Generalitat, els retards que patia la R16 als horaris 
oficials, aquests es van inflar de forma artificial amb 260 minuts 
repartits en tots els trens. Així, i pel que fa als trajectes entre Tor- 
tosa i Barcelona, en aquests tres anys hi ha hagut noves altera- 
cions d'horaris, fins arribar als 284 minuts de més incorporats 
als horaris oficials, i que ampliaven la durada dels trajectes sense 
cap mena de justificació. Amb la posada en funcionament de la 
nova variant, s'obté que els horaris s'inflen amb 200 minuts de 
més respecte els horaris vigents l'1 d'agost de 2016. És a dir, un 
autèntic despropòsit i un sense sentit. El sentit comú diu que amb 
una nova infraestructura el més lògic és poder millorar els temps 
de trajecte en cada viatge. Amb aquesta variant, sembla, que de 
sentit comú i lògica més aviat ben poca. 

Però si a l'Ebre la situació ja serà complicada, al Camp, i a 
banda dels horaris, el desastre serà majúscul: s'ha eliminat la via 
entre l'Hospitalet de l'Infant, Cambrils i Salou, les estacions de 
les dues primeres localitats es traslladaran als afores, mentre que 
Salou perd definitivament l'estació al centre, i es queda que l'es- 
tació més propera serà la de Port Aventura. A més, es crearan 
busos llançadora per anar a les respectives noves estacions, quan 
fins ara s'hi podia arribar a peu. No té ni cap ni peus, i encara 
menys en un tram que movia quasi 700.000 passatgers l'any, i 
que donava servei directe a una zona turística de primer nivell 
(per exemple, Salou va tenir el 2019 un total de 7,64 milions de 
pernoctacions turístiques). 

En segon lloc, la posada en funcionament de la variant ha 
comportat també canvis en trens de velocitat alta. D'una banda, 
s'han eliminat els quatre trens Euromed per sentit que s'aturaven 
a l'estació de l'Aldea, i que ho feien de forma temporal pagats per 
la Generalitat. I de l'altra, tindrem una almoina: a partir del 3 de 
febrer de 2020 hi haurà un tren Avant al dia que unirà Tortosa i 
Barcelona-Sants en tan sols 1 hora 30 minuts aproximadament: 

al matí sortirà de Tortosa a les 6.20 hores, i a la tarda sortirà de 
Barcelona a les 18.30 hores. Són horaris realment competitius, és 
cert, i en principi conviden a agafar-lo. Però hi ha dos inconve- 
nients: el primer, el preu de l'abonament de 40 viatges al més, que 
és de ni més ni menys de 405 euros, una xifra prohibitiva per a 
moltes famílies. I la segona i més important: sembla que no s'ha 
tingut en compte que la majoria de tortosins que agafen el pri- 
mer tren del matí cada matí (el 18254 que surt a les 6.00 hores) 
per anar a treballar o estudiar, ho fan per anar fins a Tarragona 
ciutat... i resulta que l'Avant no pararà a Tarragona ciutat, sinó 
que ho farà al Camp de Tarragona. Els qui continuem fins a Bar- 
celona som ben pocs (agafo el tren cada dia, i pel que vaig veient, 
només som dos els tortosins que fem aquest trajecte, més un al- 
tre company que l'agafaria a l'Aldea), així que aquest Avant, per 
als ebrencs, serà útil només en viatges puntuals i no diaris. Com 
a molt, aquest tren serà útil per als habitants de l'Hospitalet de 
l'Infant o Cambrils, on sí que farà parada. A més, fa basarda llegir 
que els polítics ebrencs veuen aquest tren com quelcom positiu 
pel territori i per a la ciutat, quan de facto no ho serà. 

En definitiva, que les coses no es podrien haver fet pitjor. I 
tothom, des dels seus àmbits de responsabilitat, les ha fet el pitjor 
possible, sense pal-liatius. Totes les empreses i administracions 
implicades en l'explotació i gestió de la variant (Renfe, Adif i la 
Generalitat) ho han fet malament, molt malament. I els polítics 
locals, tant de l'Ebre com del Camp, també tenen part de res- 
ponsabilitat, per permetre-ho i per no fer-hi res en absolut per 
evitar aquest desastre. I és que s'han prioritzat, un cop més, els 
desplaçament de llarg recorregut: en el fons, la variant beneficia 
els desplaçaments entre Barcelona i València amb trens Euromed 
que, aquest sí, es veuen reduits en uns 40 minuts (a més, hi hau- 
rà Euromed que arribaran fins a Figueres). I enmig de les dues 
capitals, el no res. Amb el temps correm el perill de que es creii 

un efecte túnel que farà que només importin les dues puntes del 
trajecte, i que els qui quedem enmig siguem secundaris i prescin- 
dibles. Temps al temps. 

D'aquesta anàlisi, possiblement incompleta i segurament molt 
personal, en trec algunes conclusions: 

La primera, que el tren de mitja distància no ha estat, no és ni 
serà mai la prioritat en la planificació ferroviària i de mobilitat, ni 
a Catalunya ni a Espanya. No sentén en absolut que es tanqui un 
tram de línia absolutament rentable, i que davant d'això cap ad- 
ministració pública es posi les mans al cap. És més, el més sorpre- 
nent és que s'hagi permès i incentivat, que s'hagi venut que treure 
el tren dels centres urbans és la millor solució, quan és totalment 
el contrari, i que en realitat s'està pervertint de forma temerària 
la filosofia original del tren, la que realment funciona, que no 
és altra que la de connectar ciutats properes. Portem 40 anys de 
priorització del transport per carretera, i de desmantellament del 
ferrocarril de proximitat, que és el que realment mou milions de 
persones cada any. Í sembla que seguim. 

La segona, que malgrat aquesta inauguració de la variant, i de 
la esuposadas millora ferroviària (que ningú es creu), parado- 
xalment seran les empreses d'autobusos les grans beneficiades. 
Pensem-hi: el tram de l'AP7 fins a Salou ja és gratuit... entre Sa- 
lou i Torredembarra hi ha bonificacions. I el més important: a 
partir de P1 d'agost del 2021, l'AP7 serà gratuita des de Salou fins 
la Jonquera. A més, òbviament, dels abonaments subvencionats 
amb diners públics de què gaudeixen algunes companyies. No 
vull ser malpensat, però a mi personalment tot mencaixa, i el bus 
acabarà sent el substitut del tren en trajectes de mitja distància. 
Només és questió de temps. 

La tercera, que sobta que en temps d'Emergència Climàtica i 
de necessitat d'una mobilitat molt més sostenible i respectuosa 
amb el medi ambient, sexecuti aquesta barbaritat amb la R16, 

que faci que ni es millorin els horaris del 2016 a l'Ebre, i que 
700.000 passatgers a l'any no tinguin el tren a tocar de casa seva i 
hi puguin accedir caminant. I que es compliqui la mobilitat local 
i regional a tot el Camp, una zona amb més 500.000 habitants, 
que és la segona àrea metropolitana de Catalunya. Ara, ho hauran 
de fer amb cotxe o amb busos llançadora posats pels seus ajun- 
taments. A banda, és clar, de treure 16 trens de llarg recorregut 
del centre de Tarragona (uns 140.000 habitants), i desplaçar-los 
fins l'estació del Camp de Tarragona. És absolutament hilarant. 
Absurd, patètic i rídicul. Si això és respecte pel país, que vinguin 
i que m'ho expliquin. 

I la quarta, i última. Que un cop més s'ha posat de manifest 
que vivim en un país on tot es pensa de forma radial, i on les 
xarxes de transport i de comunicacions sempre tenen un punt 
central. I és un greu error. Perquè quan el centre es col-lapsa, au- 
tomàticament afecta a tota la xarxa. I en aquest país, el centre 
continua sent Barcelona. Sempre ho serà i sempre es voldrà que 
així sigui. I el desastre que viurem a partir del dia 13 de gener 
així ho posa de manifest. A l'Ebre ja sabíem que importàvem més 
aviat poc al Cap i Casal. Crec que Tarragona i el Camp encara 
mantenien una certa esperança que no fos així i que encara sels 
tingués en compte. No ha estat així. Tarragona es queda fora del 
Corredor Mediterrani. 

Faltarà veure, amb el temps, quin impacte econòmic i soci- 
al tenen aquests canvis en la mobilitat, que el tindran, i serà un 
impacte greu i contundent. Sembla que no en som prou consci- 
ents, i caldria posar-hi solucions immediatament, perquè encara 
hi som a temps. Perquè sí, hi ha solucions, factibles, realitzables 
i que suposen un cost elevat i que tindrien un impacte molt po- 
sitiu en la mobilitat de les persones: una de ben senzilla, consis- 
tiria en crear quatre trens semidirectes entre Tortosa, Tarragona 
ciutat i Barcelona-Estació de França amb unitats del model 449. 


El meu Sud. Mirades mòbils des del tren 71 


Dos trens per sentit, dos de pujada al matí i uns altres dos de bai- 
xada a la tarda, i que en 2 hores exactes poguessin fer el trajecte. 
Només cal escoltar una mica i ser sensibles a les necessitats de la 
gent. Res més. No és complicat, creieu-me. 

QUAN EL MAL JA ESTÀ FET 


El nou i tan esperat Corredor del Mediterrani (més de 20 anys 
d'espera, i més de 700 milions d'euros d'inversió que hem pagat 
tots nosaltres) no ha portat cap millora ni a les Terres de l'Ebre, i 
tampoc al Camp de Tarragona. El resultat més significatiu és que 
ara es pot viatjar entre Barcelona i València en menys de 3 hores. 
I enmig, no hi ha res. El buit. Un territori només pel qual passar 
sense aturar-se. Fins i tot per al Camp de Tarragona, pel qual la 
proximitat relativa amb Barcelona ha acabat palesant que era un 
inconvenient més que no pas un avantatge. A les Terres de l'Ebre 
ja hi estàvem acostumats, però el cop moral i psicològic al Camp 
deu haver estat molt fort. Veure que no comptes per a res quan 
et penses que sí, no deu ser fàcil. El mal ja està fet. Però tot i això, 
sempre hi ha marge per a corregir una situació nefasta. Sempre 
hi ha marge. El got sempre l'hem de veure mig ple. 

I quin és aquest marge2 Doncs passa per saber clarament 
quines són les nostres necessitats, les nostres prioritats, i on i en 
què hem de gastar les nostres forces. Fins al final. I penso, i és la 
meua opinió, que aquestes forces les hem de destinar en els Regi- 
onals. M'explico. Fa més de quatre anys que viatjo per tota la línia 
R16 (desconec quina és la realitat de l'R15, però penso que la si- 
tuació deu ser similar), i veig que la mobilitat diària d'un percen- 
tatge més que significatiu d'ebrenques i ebrencs és, com a molt, 
fins a Tarragona. És una mobilitat local, i que necessita de moltes 
frequències diàries i d'una eficiència per arribar fins a Tarrago- 
na ciutat en menys d'una hora. És més que possible comunicar 
Tortosa i Tarragona ciutat en menys d'una hora per l'R16. Només 

caldria fer petits ajustos: dissortadament caldria cancelar les es- 
tacions de Campredó i Camarles, que són les dues amb menys 
demanda de la línia. La resta hauria de quedar igual. És el petit 
preu que caldria pagar per a poder establir aquesta millora in- 
dispensable, i que afectaria a molta, moltíssima gent. Per aquesta 
millora és per la que cal lluitar fins al final. Els quatre trens semi- 
directes que actualment hi ha entre Tortosa i Barcelona (el 18254 
i el 18260 de pujada, i el 18251 i el 18255 de baixada), caldria que 
fessin el recorregut fins a Tarragona en menys d'una hora, i en 
menys de dues fins a Barcelona, de fet, ja van directes fins a Sants. 

Aquesta crec que seria una millora essencial, bàsica, per a les 
Terres de l'Ebre. I que hauria de ser la nostra primera prioritat. 
Evidentment, sempre hi hauria d'haver complements que ens 
permetin poder triar en un àmbit de diversitat d'opcions, i en 
igualtat de condicions que ho poden fer la resta de territoris. I 
aquests complements passen per obtenir trens de velocitat alta: 
els Euromeds i els Avant. Tot i que aquests trens, repeteixo, no 
solucionen la mobilitat regional i entre ciutats properes, i en ab- 
solut serveixen per a cosir el territori. És clar que seria una mi- 
llora poder arribar a Barcelona en 1h30m, que serà el temps que 
trigarà l'Avant en arribar a Sants. Però desenganyem-nos: és una 
necessitat puntual, ocasional, i que no respon en absolut a una 
necessitat real. El que faig jo cada dia és inusual, no és quelcom 
d'habitual, i em sembla un dispendi de recursos econòmics po- 
sar aquests trens ràpids per a una demanda que penso serà més 
aviat residual. Í que a més, passaran pel Camp de Tarragona i no 
per Tarragona ciutat. Un cop més, es connecta amb Barcelona, 
quan el que majoritàriament necessitem és estar millor connec- 
tats amb Tarragona. 

En definitiva. Que no hem de renunciar a res, a res en absolut. 
Ens fa falta tot. El que passa és que cal saber quines són les prio- 
ritats, què ens fa més falta i què no ens fa tanta falta. I treballar i 

actuar en consequiència. La primera acció passa, indubtablement, 
per alçar la veu. I dir que ja està bé. Que la desconnexió ferrovià- 
ria ens condemna, i aquest no és futur que volem per a les Terres. 
Ni per als nostres fills. 

ELS APRENENTATGES TECNOLÒGICS DE 
LA CANALLA DURANT EL CONFINAMENT 


Durant tot aquest confinament inèdit que hem viscut a causa de 
la pandèmia de la Covid-19, hi ha una cosa que m'ha cridat po- 
derosament l'atenció, i que penso que és una de les consequènci- 
es positives de tot plegat. Il és que penso que durant aquests me- 
sos, els aprenentatges tecnològics de la canalla han estat brutals, 
enormes i intensos com mai ho haurien pogut ser. Com a mínim 
en el cas de l'Anna. 

Perquè és clar, on més intensament ho he viscut ha estat amb 
l'Anna. El divendres 13 de març ja no va anar a escola. I aquest 
divendres ja acaba escola. Acadèmicament no tenim res a dir. 
Durant aquest tres mesos ha hagut de seguir les classes per inter- 
net, i durant el confinament dur, fins i tot ha hagut d'establir vin- 
cles socials mitjançant internet. Aquest últim trimestre ha après 
a usar HSype i Google tMeet per a seguir les tutories setmanals 
d'escola i les classes també setmanals d'oboè. Ha après també a 
usar els blogs (que sembla que mai moren), doncs ha estat l'eina 
que han usat a escola per acabar el trimestre i enviar les tasques 
diàries. Ha après a usar el correu electrònic (li hem creat una 
adreça que també gestionem els adults), a afegir contactes, a fer 
fotos de les tasques, a adjuntar-les i a enviar correus a les seues 
mestres. Ha après també a editar els PDF amb les fitxes d'escola. 
I també hem practicat amb el 4 VVord, tot fent dictats i fent ser- 
vir el corrector ortogràfic per a què s'adonès dels seus errors i 
aprengués a corregir-los. I per descomptat, crec que no cal dir res 
de l'ús de xarxes socials, o de plataformes de vídeo en línia, que 
diriem que ja ve de sèrie. 

La reflexió que en faig és que en l'àmbit tecnològic, el confi- 
nament per a ella li ha suposat una oportunitat, una ocasió única 
que possiblement en una situació normal hauria acabat arribant 
de forma natural, però segurament sense una immersió tan bru- 
tal com aquesta. l important: ha estat una immersió acompanya- 
da en tot moment per la seva mare i el seu pare. Aquests mesos 
la família hem estat el seu referent educatiu, allà d'on extreure 
tot el necessaria per a seguir creixent i aprenent. Í en tecnologia 
ha après, i molt. I li estem ensenyant que la tecnologia no és una 
finalitat en si mateixa, sino que és una eina que ens serveix per a 
poder fer coses, i que en tot moment controlem els humans. Tot 
el que ha après li serveix i li servirà en un entorn social, humà i 
cultural on la tecnologia ja és omnipresent. Nosaltres la guiarem 
i l'aconsellarem fins que sigui necessari. No cal anar-hi pas en 
contra, sinó saber-la usar, saber pujar a l'onada. Introduim-los el 
més aviat possible, no2 Amb seny... 

No sóc mestre, i desconec en bona mesura la realitat i el funci- 
onament de les aules. Senzillament sóc un pare que ho intenta fer 
el millor possible, que gaudeix i que pateix amb la seua educació, 
que es sent orgullós del què s'ha aconseguit i que sent un profund 
neguit per allò que costa d'aconseguir. l aquest pare si que té una 
certesa: que segurament en una situació normal, tot això no ho 
hauria pogut aprendre en tant poc temps, i que l'escola (així, en 
genèric) no ofereix aquesta mena d'aprenentatges. N'ofereix d'al- 
tres, entesos, però aquests no. 

No tinguem temor d'introduir la tecnologia a la nostra ca- 
nalla. En saben més del que no ens pensem, i segur que saben 
usar-la molt millor del que ens pensem. Confiem en ells, no ens 
defraudaran. Només volen que siguem al seu costat. 

la partir dara, què2 
De cara el curs vinent sembla que ja es comencen a desvetllar 
algunes de les incògnites amb què hem viscut les famílies aquest 
últim trimestre. Pel que sembla, es continuarà donant prioritat 
a les classes presencials (https://vvrv.elperiodico.com/es/soci- 
edad/20200610/propuesta-ministerio-educacio-regreso-cur- 
so-escolar-2020-2021-7993805) i amb grups de fins a 20 alum- 
nes fins a 4t de Primària. Sembla que no hi haurà ni rastre de 
les classes online, com a mínim a Primària. Pel que sé, a l'escola 
on portem l'Anna, a 6è ja tenen un £Moodle, plataforma que si 
que usen abastament a la FESO. Dissortadament, diria que el sis- 
tema educatiu no estava preparat per aquest canvi disruptiu. I 
és una llàstima. Tornarem al model clàssic, i perdrem l'oportu- 
nitat de canviar per sempre més el nostre model educatiu. Tots 
els aprenentatges tecnològics d'aquest últim trimestre quedaran 
en un no res. No tindran continuitat de cap mena, tampoc s'ha 
plantejat la possibilitat d'un model educatiu híbrid. I es perdrà 
oportunitat d'incorporar la tecnologia al procés educatiu en 
edats primerenques com a 2n de Primària, per exemple. Ampliar 
per exemple el tMoodle del centre on va l'Anna als alumnes de 
Cicle Inicial, hauria estat una bona iniciativa. Incorporar altres 
plataformes com £Google £Classroom es podria haver fet sense 
massa complicacions... Innovació, en dèiem. 

D'aquest últim trimestre en trec una conclusió demolidora: 
la nostra canalla està plenament preparada per aprendre d'una 
nova manera. Diria, però, que el nostre sistema educatiu encara 
no està preparat (o disposat) per a fer aquest canvi tan radical, 
però alhora tan positiu. 

SOBRE L'ÚS DEL TINGLADO DE L'ESTACIÓ 
DE TORTOSA 


Des de finals de l'any passat 2019 que hi ha t'Tortosa un cert de- 
bat sobre l'ús del magatzem que hi ha just al costat de l'estació de 
ferrocarril. Personalment, m'agrada més l'expressió molt tarra- 
gonina de etinglado-. Fent una simple cerca a £Google es poden 
trobar referències (https://uiv.google.com/searchclient—ope- 
raRq-magatzems-estació-de-tortosa). Sembla que el Tinglado, 
ni que sigui momentàniament, es salvarà (Moreno, 2019b), i fins 
i tot hi ha en marxa una campanya ciutadana a Change.org per a 
demanar el seu indult (Moreno, 2019a). Les intencions inicials de 
l'ajuntament eren el seu enderrocament i l'habilitació d'un apar- 
cament gratuit en superfície a l'espera de poder executar la urba- 
nització de la zona. Personalment, celebro que com a mínim de 
moment no s'enderroqui aquest element patrimonial arquitectò- 
nic, crec que caldria restaurar-lo i que caldria dotar-lo de nous 
usos per a la ciutat i per a les Terres de l'Ebre. Però quinsè Doncs 
faig la meua humil proposta en forma de dues propostes abso- 
lutament complementàries, i que podrien conviure sense massa 
complicacions (encara que a primera vista no ho semblin), ja que 
hi hauria suficient espai. Fem ciència ficció2 Prefereixo entendre 
que escric com m'agradaria que fos la meua ciutat... Imaginar el 
futur, res més. 


Una nova biblioteca per a Tortosa 
Bé, si. Escombro cap a casa. Sóc bibliotecari. Aposto i sempre 
apostaré per les biblioteques, i aposto i sempre apostaré també 


El meu Sud. Mirades mòbils des del tren 81 


per la seua utilitat i necessitat per a teixir societats més cultes, 
més crítiques i més cohesionades. Però és a a més a més, el Mapa 
de Lectura Pública de Catalunya, en la seva actualització de 2014, 
la més actual, diu explícitament que a Tortosa cal una nova bibli- 
oteca local de proximitat (Generalitat de Catalunya, 2014). A la 
pàgina 74 d'aquest document indica que aquesta nova biblioteca 
hauria de tenir un fons de 17.367 volums i una superfície i una 
dimensió que caldria concretar segons el Pla Municipal de Bi- 
blioteques. Per la ubicació cèntrica del Tinglado, just al costat de 
l'estació i a ple centre de Tortosa, crec que seria una localització 
fantàstica per a una nova biblioteca. A més, permetria oxigenar 
i esponjar la Biblioteca Marcel-lí Domingo, situada en ple centre 
històric, encaixonada i encorsetada, i sense possibilitats de créi- 
xer en cap direcció precisament per ser on és. A més, aquesta 
futura biblioteca permetria donar serveis als barris del Temple, 
Sant Llàtzer i els Ravals (i en general tota la zona sud), que són 
els que estan més allunyats del centre històric. 


Un petit centre comercial i lúdic cobert 
Doncs si. A nivell de dinamització econòmica penso que és un 
altre dels principals dèficits que té la ciutat. La creació d'un nou 
centre comercial i lúdic cobert suposaria un impuls a l'econo- 
mia local i de les Terres, i a més donaria alternatives lúdiques 
i d'oci a la societat tortosina i ebrenca, i dinamitzaria i donaria 
vitalitat una ciutat que a voltes està, per dir-ho suaument, força 
apagada. Evidentment, caldria ajustar molt bé aquest centre co- 
mercial i lúdic, dotant-lo de comerç i economia de proximitat, 
tot i que malgrat tot caldria deixar la porta oberta a la poder-lo 
desenvolupar seguint models diguem-ne clàssics. Aquest, però, 
ja seria un altre debat, debat que, arribat el moment, caldria no 
eternitzar. Dissenyar i concebre un nou espai lúdico-comercial, 
amb botigues, restaurants, serveis i un supermercat de primera 
línia, penso que suposaria posar a Tortosa, ara si, de veritat, com 

a un pol d'atracció intercomarcal, i retindria molta gent que ara 
viatja fins a Y Tarragona o £ Castelló a fer compres i a passar el dia. 
I com amb la tbiblioteca, l'excel-lent ubicació d'aquest futur cen- 
tre comercial i lúdic, al costat de les estacions de tren i autobusos, 
seria un punt a favor molt important, i en facilitaria el seu accés. 


L'aparcament també faria falta, és clar. 

I el pàrquing: Doncs és ben cert que un dels dèficits més impor- 
tants que té Tortosa és el de l'aparcament gratuit. I és ben cert 
que un pàrquing gratuit al costat de l'estació potenciaria la inter- 
modalitat i ben treballat podria suposar un impuls al transport 
públic. Tot això és ben cert. No dic pas que un aparcament no faci 
falta, perquè fa falta. Però també és ben cert que es poden trobar 
alternatives. La primera, fer un aparcament subterrani just a sota 
del Tinglado. La segona, fer un altre aparcament subterrani a la 
plaça de les Corts Catalanes, tal i com ja es va fer a la plaça que 
hi ha just davant del CAP El Temple, amb l'avantatge afegit que 
a tocar hi ha l'estació d'autobusos. La tercera, fer els dos aparca- 
ments subterranis. No cal dir que aposto per aquesta última. I per 
tal d'afavorir la intermodalitat de transports, caldria trobar me- 
canismes per a poder obtenir millors preus i reduccions conside- 
rables per als qui aparquin el cotxe en un d'aquests futurs aparca- 
ments i usin el tren o el bus. O l'ajuntament es podria reservar un 
percentatge determinat de places d'aquests aparcaments i fer-les 
públiques i gratuites. Malgrat la mida menuda que té Tortosa, 
crec que cal continuar dotant-la d'aparcaments. I és que precisa- 
ment Tortosa no dóna servei únicament als tortosins i tortosines, 
i per tant cal pensar en unes Terres de l'Ebre-ciutat com a un pols 
d'atracció a nivell territorial, pensar en una àrea metropolitana 
Tortosa-Amposta és ja una questió de pura supervivència (Gil, 
2019). I amb respecte i complementarietat, podem conservar el 
nostre patrimoni arquitectònic, i al mateix temps oferir serveis i 
donar respostes a les necessitats actuals de la ciutadania. 

PETIT ASSAIG SOBRE LES OPORTUNITATS 
VISCUDES 


La vida i en general tot allò que ens envolta, i també de qui ens 
envolten i a qui envoltem, està ple d'oportunitats. De fet, viure és 
ja en si mateix la oportunitat original. De nosaltres, i nomès de 
nosaltres, depèn com les afrontem. Tenim la llibertat última de 
plantejar-nos aquestes oportunitats com a una pèrdua o com a un 
èxit, i això mai ningú ens ho podrà treure. I cito a l'indispensable 
Vilttor FranRl, que assegurava que cal hombre se le puede arre- 
batar todo salvo una cosa la última de las libertades humanas, la 
elección de la actitud personal ante un conjunto de circunstancias, 
para decidir su propio camino, (https://es.vitipedia.org/vili/El 
hombre en busca de sentido). Evidentment, les circumstàncies 
no són en absolut les mateixes que les vivim molts de nosaltres, 
però les seues lliçons ens serveixen. I serveixen no només a nivell 
individual. Crec que també podem aplicar aquesta llibertat última, 
aquesta tria i actituds davant les circumstàncies, a un nivell social, 
de col.lectivitat... i de territori. Els territoris, i les persones que els 
habiten, també tenen oportunitats, també viuen oportunitats. I a 
les Terres de l'Ebre també hem viscut oportunitats. 


Sobre les oportunitats perdudes 
A l'Ebre hem perdut molt, és clar que si. No dir-ho obertament, i 
no acceptar-ho seria una actitud força irreal, fins i tot irresponsa- 
ble. I tampoc es tracta d'això. No faré un extens catàleg de greu- 
ges, no és l'intenció ni l'objectiu d'aquest article... que vol ser 
volgudament positiu. 

L'última pèrdua han estat els trens. En pocs mesos hem perdut 
la parada dels Euromeds a l'Aldea, i el tren Avant que comuni- 
cava Tortosa i Barcelona-Sants en 1 hora i 35 minuts. És a dir, 
que hem perdut una comunicació ràpida per ferrocarril amb la 
capital del país. I pel que sembla, no hi ha massa indicis de què 
en un futur proper poguem recuperar-la. Com tampoc sembla 
que hi hagi millores a la R16 en l'horitzó. Segurament, ja deu anar 
bé així, segurament, deu ser molt més fàcil i efectista centrar els 
esforços econòmics de les administracions públics en altres ti- 
pologies de transports. I segurament cap responsable d'aquest 
desastre ferroviari que viu l'Ebre faci res per a intentar resoldrell. 

Però sobretot (i amb una visió panoràmica) hem perdut tam- 
bé l'oportunitat d'emetre un discurs i una imatge positives, de ge- 
nerar una història i una narració que atrapi, que sedueixi, en tots 
els àmbits. Seguim ancorats en un mateix llenguatge que porta 
implícit una rèmora derrotista que no ens fa cap bé. Ni ara ni fa 
10 anys. O 20. 


Sobre les oportunitats guanyades 
A l'Ebre, però, també hem guanyat molt. I cal dir-ho, també. I cal 
reivindicar-ho, encara més. Hem aprofitat moltes oportunitats. 
Hem tingut l'oportunitat de cohesionar-nos molt més a nivell 
social, d'impulsar un sentiment i un orgull de poble com mai 
havíem tingut. Hem tingut, i tenim, l'oportunitat d'impulsar una 
Fira del Llibre Ebrenc, que aquest 2020 fa 17 anys es celebra cada 
any a Móra d'Ebre, i una Fira Litterarum d'espectacles literaris, 
amb 13 edicions al darrera, i que dóna un impuls extraordinari 
a la cultura ebrenca, i que és capaç d'exportar-la fora del nostre 
territori. Hem tingut i tenim l'oportunitat de gaudir una Festa del 
Renaixement a Tortosa, amb 25 edicions i que gaudeix de reco- 
neixements turístics nacionals. Hem tingut i tenim l'oportunitat 
de mantenir un teixit reivindicatiu ben actiu, que es manifestava 

per la gratuitat de l'AP-7, per uns trens dignes, o per donar veu a 
una diàspora humana sagnant que hipoteca en futur del territori, 
entre molts altres. Hem tingut i tenim l'oportunitat de disposar 
d'una xarxa d'equipaments culturals actius i innovadors, com Lo 
Pati a Amposta o l'Obrador a Deltebre o el Centre Picasso a Hor- 
ta de Sant Joan, o els diferents museus, biblioteques i centres d'in- 
terpretació escampats pel territori, i des del 2015 tenim l'oportu- 
nitat de gaudir d'un col-lectiu cultural Dillums d'Art al Forn, on 
s'impulsa la cultura local des de la proximitat i el coneixement 
profund i directe amb els creadors. I hem tingut i tenim l'oportu- 
nitat de gaudir i tenir ben a prop un parell de parcs naturals, una 
via verda i tot seguit d'equipaments turístics de primer nivell per 
a impulsar un turisme verd, ecològic i respectuós amb el planeta. 
Però sobretot, i sempre, hem tingut i tenim l'oportunitat de luxe 
de gaudir de persones i ciutadans actius i compromesos de la ta- 
lla d'en Marti, de la Cinta, de l'Ernest (que van tornar a les Terres 
amb les seues respectives famílies), d'en Gustau, d'en Jesús Maria, 
de l'Eduard, de la Begofia, de l'Arcadi, de l'Ignasi, de la Irene i de 
la Rosa i de molts més noms, sovint anònims, que s'esforcen i que 
lluiten, des dels seus respectius àmbits, per impulsar les nostres 
Terres i que creuen en elles i sobretot en la seua gent. Perquè no 
oblidem-ho: són les persones les que generen i creen oportuni- 
tats, i també són les persones les qui decideixen, lliurement, si 
creuen i compren aquestes oportunitats. 

La gran desgràcia col.lectiva, però, és que aquestes oportuni- 
tats guanyades, i aquestes persones immenses, no apareixeran 
mai en cap reportatge en prime time de la televisió del país. Però 
això no vol dir que no existeixen. Existeixen, i tenen molta vida. 

SOBRE LA NECESSITAT D'UN URBANISME MÉS 
AMABLE A TORTOSA 


Situació 1: un dia qualsevol d'estiu a £Tortosa. Ple mes d'agost. 
Del 2020, però ben bé podria ser de fa 5 anys o, si no canvia molt 
la cosa, també podria ser d'aquí 5 anys... pel cap baix. Amb tota 
la tropa sortim de casa, que les dues feres menudes que tenim 
senfilen per les parets i necessiten aire lliure, i som de classe pro- 
letària sense muntanya. Decidim anar fins a 4Ferreries, a la plaça 
Francesc Macià, que hi ha una bona zona de jocs infantils. Hi ar- 
ribem que toquen el migdia, i el parc està absolutament buit, de- 
solat: els quatre arbres, quatre, que hi ha en absolut proporcionen 
cap mena d'ombra. Al ciment segurament s'hi podria fregir un 
Ou, i els tobogans potser fins i tot s'hi podria fer a la planxa algun 
xiquet, tomba i tomba i llestos. No aguantem ni cinc minuts, i ens 
refugiem al HLidl proper, que hi ha aire condicionat. 

Situació 2: un altre dia qualsevol d'un altre estiu qualsevol a 
Tortosa. Ple mes d'agost. És el 2020, però com en la primera 
situació, ben bé podria ser de fa 5 anys, o, si tampoc canvia molt 
la cosa, també podria ser d'aquí a 5 anys. Amb la tropa, altra volta 
(quina mania en sortir de casa, punyetal) sortim a intentar gaudir 
de la ciutat, i que les dues bestioletes menudes de casa s'esbravin i 
cremin l'energia i a la nit poguem dormir tots el millor possible. 
Ens decidim per l'avinguda Ferran d'Aragó, i la continuació (a 
can Google Maps m'apareix com l'avinguda Canal Cantonada), 
en paral-lel al canal de l'Esquerra de l'Ebre. Hi arribem cap allà 
les sis de la tarda... i com en la primera situació, també ens tro- 
bem un desert. Lombra que donen els encara esquifits arbres és 

del tot insuficient, i el sol també hi cau a plom, suen les pedres i 
tot. Després d'una caminada, ens refugiem al £Supeco proper... 
que hi ha aire condicionat. 

Conclusió: qualsevol que llegeixi aquestes línies podria dir que 
semblem nous, que ara caiem del cirerer, i que som uns molt mals 
pares que no se'ns acut res més que treure les xiquetes a passejar 
quan fa massa calor. Frenem una miqueta: com a pares tenim l'ab- 
soluta llibertat de poder treure a passejar les nostres filles quan 
creguem convenient, només faltaria. El problema de fons, penso, 
és que massa vegades a Tortosa ens trobem amb un urbanisme 
no massa amable, i que no permet gaudir de la ciutat a qualsevol 
hora i en qualsevol moment i de la manera que hom cregui con- 
venient, i que resolgui les necessitats del major nombre possible 
de ciutadans de la ciutats. Perquè, i aquí ve la pregunta clau: per 
què m'he d'esperar a una determinada hora del dia per a que les 
nostres filles puguin sortir al carrer, anar als parcs i fruir de la 
ciutat2 És a dir, que hem de ser els ciutadans els qui ens adaptem a 
la ciutat, quan hauria de ser just al revés: ha de ser la ciutat la que 
s'adapti a les necessitats i als usos dels seus ciutadans, donant-los 
solucions als seus problemes. I és que no tothom a Tortosa té la 
seua muntanya, o el xalet a l'Ampolla, i no trepitja la ciutat entre 
Sant Joan i la Diada. I si les famílies normaletes com la meua i la 
teua s'han de quedar a la ciutat perquè no marxen de vacances o 
no poden o senzillament no volen fugir-ne, doncs penso que la 
ciutat ens ha de poder donar respostes i oferir-nos un urbanisme 
més humà i proper. Que d'això es tracta, no2 I poder oferir espais 
d'ombra on poder sortir a passejar a qualsevol hora, sol o amb la 
teua canalla, doncs penso que hi ajudaria molt. Evidentment, no 
cal fer-ho sempre amb arbres, que entenc que són cars, que cal 
comprar-los menudets, i que passen molts, moltíssims anys, fins 
que es fan grans i poden fer la seua funció. Hi ha altres soluci- 
ons, com tendals o pèrgoles, que proporcionarien espais d'ombra 

i que permetrien gaudir de molts espais de la ciutat a qualsevol 
hora del dia. I sense haver de patir per si per dinar tenim ous 
ferrats amb xiqueta a la brasa poc feta. 

Epíleg: cal dir, no obstant, que a la ciutat hi ha espais amb om- 
bra suficient. Cal dir-ho tot. Espais que conviden a gaudir-los en 
qualsevol moment del dia. Podríem dir el Parc Teodor Gonzàlez, 
o el Passeig de Ribera. Són espais que conviden, espais urbans 
propers i acollidors. 

CAP A LA CIUTAT DELS PRODIGIS 


Surto al balcó de casa amb l'Alba al braç. Ella, distreta, va cridant 
(Otxeees o Abreeex mentre es fot entre pit i esquena un plàtan 
per a berenar, i observo el nou gratacel que ens han plantofat just 
a l'entrada sud de la ciutat, a la Zona que s'anomena Porta de Tor- 
tosa, i que ha canviat i transformat ja per sempre l'sEyline de la 
ciutat. I penso que ara si, que ara va de debò, que ara ja anem pel 
bon camí per a esdevenir una ciutat amb tots els ets i uts. No en- 
traré en si aquest nou artefacte bruteja la ciutat o si l'abelleix, de 
fet per aquestes contrades tenim una extensa nòmina de puris- 
tes del paisatge que segur que serien capaços de muntar-te unes 
jornades molt i molt científiques sobre l'assumpte en un tres i no 
res. No els contradiré pas ni me'ls posaré en contra. El que si que 
penso que amb aquest nou artefacte Tortosa entra de totes totes 
en la postmodernitat. La modernitat ja si de cas la deixem per a 
uns altres temps, que amb això de la pandèmia i els confinaments 
i les escoles de la canalla se'ns giraria massa feina. A més, si els 
pensadors tortosins volen que la ciutat se salti èpoques, doncs se 
les salta, que per això Tortosa és la Bilbao del sud de Catalunya. 
I punt. 

Tot va començar fa no massa anys quan a la ciutat va aterrar 
una franquícia del McDonalds. Llavors Tortosa ja va fer un salt 
qualitatiu, és clar que si, i ja va entrar al llistat mundial de res- 
taurants de la major cadena mundial. Ara els pocs guiris que ens 
visitin (els recomano que no ho facin amb la R16, estuctura de 
país de la nostra estimada i eficaç Renfe/Rodalies) a la fi podran 
menjar com si fossin a Roma, Moscú o Honololú. Poca broma. I 

qui digui que quan ha viatjat per aquests móns no ha entrat mai 
a cap McDonalds a fer un mos, doncs és que menteix vilment i a 
més a més practica un postureig força infumable. Deixa't estar de 
guies Michelins: ara hom pot triar entre fotres un arròs al Delta 
o endrapar una Big Mac mentre la teua descendència crida i juga 
amb els regals del Happy Meal. Què més volem. 

Ara estem vivint el segon acte d'aquesta cursa: hom no pot 
dir mai que viu en una ciutat, una Ciutat, on no hi hagi cap gra- 
tacel. On vas a parar. Tota ciutat que busqui ser Ciutat ha de ser 
capaç de modificar el seu perfil urbà, el seu paisatge urbà, amb 
un gratacel. En aquest cas de 14 plantes. I si no ho pot fer, doncs 
que aquesta ciutat, continui sent ciutat en minúscules, i que apro- 
fundeixi i sendinsi en el meravellós món del provincianisme i 
el localisme. Però com ja he dit, Tortosa és la Bilbao del sud de 
Catalunya. I ara la ciutat ja es pot equiparar amb Ruala Lumpur o 
amb Abu Dhabi, cadascuna amb els seus gratacels corresponents. 
D'aquí poc sortirem en aquells llibres d'arquitectura super-xuli- 
mega-guais tipus SRyscrapers of the VVorld. Gustavo Gili, de res 
per la idea, espero la comissió corresponent. Ara tota la tropa de 
la jetset tortosina ja té on invertir els calerons i comprar-se uns 
quants pisets. Vora Parc i la Simpàtica ja estan demodé. 

I ja visualitzo el tercer acte: convertir tota l'avinguda Gene- 
ralitat en el nou Passeig de Gràcia ebrenc, i omplir-la de boti- 
gues de luxe tipus Gucci, Versace, Armani, Channel o Dior. Així, 
els turistes despistats que ens vinguin a veure, ja ho tindran tot: 
podran endrapar unes quantes hamburgueses al McDonalds, i 
després anar xino-xano per tota l'avinguda a gastar-se els quartus 
en algun drapet de luxe. Una ganga. Tal i com farien a qualsevol 
altra ciutat del món, que és el toca, escoltin. 

Ben mirat, aquest podria ser un excel-lent model de ciutat per 
a Tortosa. De fet, és tan excel-lent que ratlla l'excel-lència, quan 
tantes i tantes ciutats l'han aplicat. Il amb èxit... mirin sinó Bar- 

celona. Perquè escoltin, quin cansament això de la Reserva de 
la Biosfera, els Parcs Naturals i una Via Verda quilomètrica i de 
paisatges fabulosos. Això no rutlla, aquí no ve ningú, i ens cal la 
pastarrufa urgentment. 

Sens dubte crec que Tortosa va de pet a convertir-se en la 
ciutat dels prodigis del sud de Catalunya. Perquè com en alguna 
ocasió va dir Oscar VVilde: La millor manera de lliurar-se de la 
temptació és caure en ella. 

LA COMODITAT D'ALLÒ QUE ENS ÉS CONEGUT 


Com a mínim en aquesta part de món, del món occidental, crec 
que els éssers humans en general estem fets de rutines. De rutines 
que coneixem i dins les quals ens sentim segurs i confortables. I 
a voltes, la famosa zona de confort se'ns acaba queda tan menu- 
da, tan xicoteta, que som incapaços de veure més enllà, i de que 
a fora d'aquesta petita àrea de seguretat hi ha vida, molta vida. 
Massa vegades som literalment incapaços, perquè no podem o 
potser perquè no volem, d'ampliar la nostra zona de confort, fer- 
la més àmplia, més rica, més diversa, amb més matisos, amb nous 
horitzons... i sobretot amb menys dependència d'un poc nombre 
d'actors als quals donem, sense fer-nos massa preguntes o si més 
no sense pensar-nos-ho gaire, bona part de la nostra privacitat. 

I això que he explicat en el paràgraf anterior, i que és aplica- 
ble a quasi tots els aspectes de la vida de qualsevol de nosaltres, 
evidentment també ho és en l'àmbit tecnològic. Crec que la im- 
mensa majoria de nosaltres usem la tecnologia que ens envolta 
d'una manera totalment acrítica: no hi pensem pas gaire en les 
consequències dels nostres actes, i com usen les empreses tec- 
nològiques les dades personals que els cedim. O si hi pensem, 
doncs moltes vegades pensem allò de dJo no tinc res a amagar, 
o potser pensem que la cosa ja ens compensa per tot allò que ens 
donen, a canvi de que els resultats d'una cerca siguin personalit- 
zats en funció d'allò que apareix al teu correu, per posar només 
un exemple... Crec, doncs, que no ens esforcem massa, o gens ni 
mica, en ser una mica crítics amb la tecnologia que usem i que 
ens posem als nostres dispositius personals. I quasi bé sempre 

caiem en la comoditat d'acabar usant allò que usa la gran majo- 
ria, o quasi bé tothom. Segurament per no quedar fora del grup. 
Aquesta comoditat ens limita, i fa que el nostre món i la nostra 
visió sigui molt més limitada i més pobre del que ho podria ser. 

Doncs, personalment, he arribat a un punt de la meua vida i 
dels meus coneixements tecnològics en què vull tenir un major 
control d'allò que comparteixo a la xarxa, i amb qui ho compar- 
teixo, i on ho comparteixo. I també vull tenir un control de com 
em comunico... encara que no sempre sigui l'opció ni més fàcil 
i ni més comuna i usada per un major nombre d'usuaris. I en- 
cara que em suposi un major esforç. I sobretot, no vull que unes 
poques determinades empreses tinguin multitud de dades per- 
sonals meues (o ben poques, més igual), si allò que m'ofereixen 
a canvi no em compensa en termes emocionals, i de connexió i 
de converses i diàleg amb altres persones. Aquest, per a mi, és el 
punt clau: seré allà on pugui conversar i intercanviar coneixe- 
ment amb altres persones. A la resta de llocs, doncs personal- 
ment, per a mi, no em valdrà la pena ser-hi. 

No donaré cap més detall. Ni cap nom de cap altre servei. Ca- 
dascú que investigui i busqui i prengui les seues pròpies deci- 
sions. Ja som tots prou grans. I especialment, prou intel-ligents. 
Això si, m'agradaria que ho poguessim compartir i parlar i deba- 
tre a les xarxes socials. En aquelles que hi sigui, és clar. 

LA DERROTA MORAL DEL TANCAMENT DELS 
PARCS INFANTILS 


A Tortosa fa unes setmanes que estem ben enfeinats contenint un 
rebrot prou important de la Covid-19. El rebrot a Padesa (More- 
no 2020c), amb més de 200 positius, fa que tot es dispari, que 
tot s'acceleri, que tot es precipiti. S'anuncien cribratges massius 
(Bonet 2020a) a tots els centres escolars de la ciutat, que impli- 
caran a unes 7.000 persones, i que tindran lloc durant tot el mes 
d'octubre. Finalment, el £Procicat demana no sortir de casa (Bo- 
net 2020c) als habitants de £ Tortosa, £Roquetes i £ Amposta, que 
es limitin els desplaçaments... i un cop més, es tanquen els parcs 
infantils. Tot això, durant 15 dies, a comptar a partir d'aquest di- 
marts 6 d'octubre. En fi, que ja tornem a tenir la fnovanormalitat 
en tota la seua excelsa esplendor. 

A veure, per on començo2 Potser em faré algunes preguntes, 
perquè a nivell pràctic i científic evidentment no tinc encara cap 
mena de resposta ben argumentada. A veure si algú amb una vi- 
sió molt més clarivident i nítida que la que pugui tenir servidor 
de vostès m'illumina el camí, i li puc explicar a les meues filles 
que algú amb més criteri científic que son pare ha decidit dei- 
xar-les sense lleure i oci a l'aire lliure, però les deixa fer activi- 
tats extraescolars en espais tancats, i que ho entenguin, és clar, 
que són força més llestes i intel-ligents que no pas jo. Perquè algú 
m'explica per què les terrasses dels bars i restaurants a la ciutat 
continuen la seua lenta expansió, com una taca d'oli, per voreres 
i parcs2 Els convido a passejar-se, per exemple, pel Parc Teodor 
Gonzàlez, i ho vegin vostès mateixos. Però els parcs infantils, al- 

tra volta tancats. Perquè algú m'explica per què no s'han ampliat 
frequències de transport públic, per evitar que els qui l'agafem 
cada dia per anar a guanyar-nos les garrofes podem respectar 
mínimament una certa distància de seguretat amb altres passat- 
gers2 I per què m'he de portar de casa el gel hidroalcohòlic per 
empastifar-me les mans cada matí perquè al trens no n'hi ha2 
Però és clar, el problema són els parcs infantils, que directament 
cal tancar-los. Potser sóc jo, si. Dec ser jo, que no entenc bé les 
coses i ho miro de forma equivocada. Segur. I que dec ser una 
mica (o molt) ingenu. Però un cop més penso que aquesta fno- 
vanormalitat va sobretot d'economia, de diners, de pastarrufa, 
de doblers, de calers, i que sobretot, sobretot, cal que la roda no 
s'aturi, la roda econòmica, és clar. Així que si, bàsicament podem 
(hem de) sortir de casa per anar a treballar i per a gastar-nos els 
euros de la nòmina fotent-nos uns quintos a la terrassa del bar 
de sota de casa o atipant-nos a qualsevol restaurant. I hi podrem 
anar amb la nostra tropa, que gastarem més... Això si, després 
res d'anar a fer un tomet o passar una estoneta al parc. Passa cap 
a casa que ja hem socialitzat prou per avui. En fi. Suposo que la 
transmissió cal tallar-la per algun lloc, i aquest lloc és sempre el 
més fàcil i ràpid. 

Perquè l'assumpte, més enllà del tancament dels parcs infan- 
tils en si mateix, penso que porta unes implicacions i consequèn- 
cies molt més profundes i contundents de les que ens pensem. 
Que si, que d'acord, que les meues filles es poden aguantar 15 
dies sense parc si han pogut estar 3 mesos i mig tancades a casa, 
i no els passarà res. Que si. I que ja buscarem com entretindre-les 
i tinguin moments de lleure i oci. Però en el fons penso que no 
es tracta d'això. I ho sabem. Es tracta de què sempre executem 
les mesures més dràstiques amb els qui menys es poden queixar. 
Així no els protegim en absolut: no és en cap cas protecció, sinó 
que senzillament estem evitant els contagis de més adults sovint 


Daniel Gil Solés 


irresponsables. Hem acabat sent una societat que es pot permetre 
el luxe de tenir els nostres infants sense escola i educació durant 
mig any (i sense cap mena de pla B) i deixar-los sense parcs i oci 
i joc compartit i lleure a l'aire lliure (i socialització) quan venen 
mal dades, sense ni tan sols escoltar-los i sense que puguin opi- 
nar sobre allò que els afecta directament (Vicente, 2020), i pensar 
que això no tindrà cap mena de consequència en el futur. El curt- 
placisme de l'economia ho condiciona tot, fins i tot el futur de tot 
allò que tenim i som. 

El tancament dels parcs infantils no és pas un mal menor. És 
el símbol de la nostra derrota moral com a societat, com a grup, 
com a comunitat, suposadament avançada, i que posa el benestar 
de la infància al capdamunt de les prioritats estatals. Mirem no- 
més el nostre món des d'una única visió adulta, mentre silenciem 
els nostres infants, i els imposem i bandegem perillosament les 
seues opinions i les seues necessitats i emocions. Els infants d'ara, 
els adults del futur, tractaran els seus fills de la mateixa com no- 
saltres els estem tractant ara a ells. És a dir, amb prohibicions. I 
ja ho tindríem. 


El meu Sud. Mirades mòbils des del tren 101 


CALDRIA FER PAGAR PER ACCEDIR AL MEDI 
NATURAL PROTEGIT2 


Aquest passat estiu ha estat un estiu molt atípic, anòmal, a les 
Terres de l'Ebre. Bé, de fet, tot l'any està sent estrany i complicat, 
aquí i arreu. La pandèmia que estem vivint, encara, i que conti- 
nuarem vivint durant encara força mesos, ho marca i condicio- 
na absolutament tot, fins i tot els desplaçaments durant l'època 
turística. Com deia, aquest estiu del 2020 no ha estat normal... 
però en l'àmbit turístic ebrenc aquesta anormalitat caldria veu- 
re-la en termes positius: i és que hem estat una de les poques 
marques turístiques de £ Catalunya que ha mantingut certs ni- 
vells d'ocupació durant els mesos d'estiu. Feu algunes cerques per 
can H Google, trobareu notícies a dojo (o millor per can £Duch- 
DucGo, que us respectaran la vostra privacitat). Aquest fet va 
provocar que vingués molta gent a les nostres terres, a passar-hi 
les vacances, però també ha fer-hi escapades puntuals. I és clar, 
això va tenir com a consequiència veure molts espais significatius 
i emblemàtics de les nostres Terres plens a vessar com cap altre 
estiu. Í és clar, això va comportar també viure algunes situacions 
com a mínim curioses, però que m'han fet pensar. Í ara, amb una 
certa perspectiva que donen els dies, crec que és un bon moment 
per a posar-hi per escrit. 

En l'àmbit estrictament personal i familiar, i per tant són si- 
tuacions que hem viscut, en vam viure dues. La primera, i més 
ràpida d'explicar, és que la platja del Trabucador (els Eucaliptus, 
l'Aube... per als indígenes) estigués, malgrat els quilòmetres 
de platja, pleníssima cada dia d'agost, amb el trànsit de cotxes 

i l'acumulació de deixalles pertinents. La segona, però, és la que 
més em va impactar, i a partir de la qual desenvoluparé el títol 
d'aquest article. Resulta que a la família no se'ns acut res més 
intel-ligent que el primer diumenge d'agost escapar-nos fins les 
Olles d'Horta de Sant Joan en ple Parc Naturals dels Ports. Com 
us deureu imaginar, la impressió va ser forta: uns quants quilò- 
metres de cotxes aparcats a banda i banda de la pista forestal. T un 
cop vam poder aparcar, vam apropar-nos (sense treure cap mena 
de bossa ni evidentment les tovalloles) a veure com estaven les 
Olles: hi havia gent acampada, i a cada centímetre de pedra per 
inclinat que estigués era bo per a plantar el cul. Per descomptat 
que vam marxar immediatament d'allà i vam fer cap a £Morella. 
Els carrers del centre històric de H'Iortosa estan menys atapeits 
durant la festa del Renaixement... Després vam veure per les no- 
tícies que mitja Catalunya havia oc(Rj)upat tolls, basses i piscines 
naturals de l'altra mitja Catalunya, i que en alguns llocs fins i tot 
havien limitat l'aforament. Imagineu, doncs, el nivell informatiu 
i de coneixement de l'actualitat que gastem a casa (ep, però ens 
hem vist els 82 capítols de Niclxy, Ricly, Dicly £ Davvn, què vo- 
leul). 

Doncs bé, arran d'aquesta experiència (a voltes alguna nit en- 
cara tinc malsons i calfreds...) és que dono voltes a la pregunta 
del títol de l'article: caldria fer pagar per accedir al medi natural 
protegit: Doncs penso que si, que caldria. Potser em direu que 
ja paguem prou impostos, i que un percentatge ja es destina a la 
protecció i conservació dels espais naturals protegits. D'acord. I 
potser també em direu que quan ens allotgem a establiments tu- 
rístics ja paguem una taxa turística, que va a parar a un Fons de 
Foment del Turisme, i que serviria per a da promoció turística de 
Catalunya, l'impuls, preservació, foment i desenvolupament d'in- 
fraestructures turístiques-. I entenc que els parcs naturals també 
serien l'eufemístic infraestructures turístiques. I també estaríem 

d'acord. Però també convindreu amb mi que sovint tot això que 
paguem se'n oblida ben aviat, no hi pensem gaire i no ens toca 
massa la butxaca de forma immediata, i per tant, seguim usant 
el medi natural protegit de la mateixa forma: més o menys bé, 
o més o menys malament, segons es miri. Molts, no cal dir-ho, 
ni ens allotgem cada cap de setmana en establiments turístics, i 
molts només ens recordem dels impostos d'abril a juny quan ens 
toca barallar-nos amb els amics d'Hisenda i fer la declaració de 
la Renta. Molts, però, si que ens escapem el parc natural més pro- 
per a fer una rostida amb els amics i passar el diumenge mentre 
la canalla grimpa pels arbres, somple els pulmons d'aire net i es 
fot perduda de terra i fang. Què fem amb tota aquesta immensa 
majoria: Doncs personalment veuria bé que s'establís una taxa 
d'entrada a tot parc natural, que es posessin barreres a tots els ac- 
cessos (camins, carreteres, pistes forestals, etc.) i que es fes passar 
per caixa a qui vulgui passar el dia en un entorn natural que la llei 
hagi marcat que està protegit i que cal conservar i preservar per 
a les generacions futures. Al Parc de Yellovrstone, als Estats Units 
d'Amèrica, ja ho fan, però reconec que he estat incapaç de tro- 
bar cap parc natural a Catalunya o Espanya que tingui una taxa 
d'entrada. Sé que molts, la majoria, ja tenim cura d'aquests espais 
protegits, i intentem ser tant respectuosos com podem. Però tam- 
bé sé que una bona colla de persones no s'hi miren gens ni mica. 
Potser paguem justos per pecadors Podria ser. Però podria ser 
la manera de que qui no té cap mena de respecte per la natura 
es gratés la butxaca a l'acte... i potser s'ho pensarà dos cops. Í 
estic convençut que els qui respectem i valorem la natura no ens 
importaria pagar una taxa per entrar i gaudir d'entorns naturals 
privilegiats. En tot cas, podria ser un molt bon debat. 

CAL TREURE AQUEST AGUILOT DE L'EBRE 


A Tortosa, al bell mig del riu Ebre, tenim una anomalia en tota re- 
gla que es diu Monument commemoratiu de la Batalla de l'Ebre. 
Anomalia perquè després de 42 anys de democràcia moderna i 
avançada i equiparable a altres estats europeus (i tal), continuem 
tenint al bell mig d'una ciutat moderna i avançada i equiparable 
a altres ciutats europees (i tal) un bonic monument feixista de 26 
metres d'alçada en ple espai públic. Encara deuen durar les cele- 
bracions dels 25 afios de Paz, i jo sense assabentar-men. Recor- 
dem que va ser el 1966 quan un dictador, si, un dictador feixista, 
Va venir a Tortosa a commemorar la seva victòria i la seva pau i 
a recordar-nos quin manava... i de fet, qui continua manant en- 
cara. I el blanqueig que s'ha intentat fer durant tots aquests anys, 
amb la retirada de certs elements o la convocatòria de consultes 
populars per a justificar-ne la seua conservació, és fer trampes al 
solitari. Hi ha un deure moral. I hi ha també una necessitat moral 
de no ser una anomalia europea, i deixar de ser una ciutat que 
exposa i permet símbols feixistes a l'espai públic. I és que subscric 
al 100 96 les paraules de Toni Gallardo a la Marfanta quan diu que 
4El que no pot la toia és continuar més temps a la seva ubicació. 
Il ja no per honorar un règim dictatorial, que també, sinó perquè 
l'exhibició a l'engròs (ni les dimensions ni la ubicació són casuals) 
és part important de l'escarni que representax. Ara, per enèsima 
vegada, sonen campanes de que finalment es retirarà aquest di- 
guem-ne monument. Permeteu-me dir que no m'ho creuré fins 
que vegi el riu ben net i pulit. Cal, doncs, treure aquest aguilot de 
l'Ebre el més aviat possible. 

I una volta s'hagi tret el monument de l'espai públic, què en 
fem2 Doncs sóc de l'opinió que treure i eliminar no ha de voler 
dir obligatòriament oblidar. No, no ens podem permetre el luxe 
d'oblidar què va significar aquest monument, i sobretot, en quin 
context es va erigir i quin va ser el seu origen... precisament per 
a conèixer més i millor la nostra història, i intentar (en la me- 
sura de les nostres possibilitats) que no es torni a repetir. I per 
això és imprescindible el coneixement. I fixeu-vos que no parlo 
de reinterpretar res. Parlo de conèixer. Perquè al feixisme no se'l 
reintelrpreta. El feixisme no admet cap matís ni cap tonalitat de 
gris. Així doncs, el trauria d'on és ara, per a què no brutegi més, 
però el museitzaria i potser l'inclouria dins dels Espais de la Bata- 
lla de l'Ebre que gestiona el COMEBE. Si, d'acord, la ciutat no va 
ser cap escenari principal de la Batalla, però si que va patir greus 
bombardeigs durant la mateixa. A més, ja hi ha espais singulars 
com el refugi antiaeri número 4. Es podria també incloure aquest 
monument (desmuntat o només la part superior) en algún espai 
del Museu de Tortosa, i museitzar-lo i explicar-lo amb rigor his- 
tòric. I explicar què va significar per a la ciutat la Batalla, la des- 
trucció que va patir, i com durant 9 anys de dictadura, més uns 
altres 42 de democràcia l'hem tingut palplantat emmig de l'Ebre 
i de la ciutat, sense que ningú s'atrevís amb la valentia i el corat- 
ge necessaris a encarar-se i afrontar obertament el nostre passat, 
com un pervers recordatori de qui va guanyar i qui va perdre. Í 
sense cap més altra explicació que la d'honorar la victòria d'un 
dictador. Cal, doncs, corregir urgentment, el més aviat possible, 
aquesta feridora anomalia. 

CONFINAMENT, VOLUM 2 


Ahir dia 12 d'octubre, a mitja tarda va saltar la llebre. Rebem un 
correu d'escola, amb informació sobre els resultats de les proves 
PCR que van fer la setmana passada... i entre aquests, el grup 
d'una de les nostres filles: a ella li ha sortit negatiu, però al seu 
grup hi ha un positiu actiu, ella no. I a partir d'aquest punt, els 
esdeveniments es precipiten, i el grup de £ VVhatsapp de mamis i 
papis treu fum amb dubtes i preguntes i questions (i segurament 
també algunes dosis de temor i incertesa, perquè no dir-ho, no 
passa res). Per sort, la comunicació amb l'escola (la comunicació 
que compta, l'oficial, i no la rumorologia i l'opinologia dels grups 
de VVhats) és molt eficient, fluida i a temps, i aporta la informació 
quan toca i de la forma que toca. S'agraeix. El resultat: doncs que 
la nostra filla s'ha d'estar confinada del 13 fins al 19 d'octubre. 
S'activa tota l'enginyeria familiar. 

Unes hores més tard, rebem un altre correu de l'escola: ens 
convoquen a dues tutories virtuals a través de FGoogleMeet per 
avui dia 13: la primera, a les 10h, per als xiquets i xiquetes. La 
segona, a les 19h, per a les mamis i papis. Bé, seguim amb una 
bona dinàmica de comunicació ràpida, eficient, completa: la in- 
formació aporta seguretat i confiança, i tranquil-litza. I activem 
el protocol que ja hi ha preparat en cas de confinament: docèn- 
cia virtual amb fGoogleCassroom i reunions virtuals massives 
amb 4Meet. Però hi ha un altre front obert i que convé tancar: 
la nostra filla menuda, que va a la mateixa escola que l'altra, ha 
sortit negatiu a les PCR, i per tant, ha de continuar anant a la llar 
d'infants. Per tant, arribem a la conclusió de que cal que els dos 

adults siguem a casa durant tot aquest miniconfinament: cal que la 
menuda continuii amb la seva vida normal i les seues rutines. 
Així que explico a la feina la situació, que entenen, i activem el 
teletreball fins el dia 19. Cap problema. Per aquí acabarem pas- 
sant tots els papis i mamis assalariats i amb fills/es menors d'edat 
en edat escolar. 

Així, després d'unes hores ben intenses, ja podem saber amb 
quins efectius i amb quines eines tecnològiques afrontarem 
aquest nou miniconfinament. De tot plegat, n'extrec algunes rà- 
pides conclusions: 

La primera, que a nivell tecnològic hem après i hem millo- 
rat, i molt: durant el primer confinament de tres mesos i mig la 
nostra filla va rebre classes a través d'un blog que es va muntar 
a corre-cuita, i que va palesar que no hi havia res preparat, que 
no teníem Pla B i que vam intentar sortir d'aquella situació que 
llavors era totalment nova per a tothom de la millor manera que 
vam poder. Ara, per contra, la nostra filla tindrà horaris establerts 
per a les classes virtuals, usarà £GoogleMeet per a fer classes i 
tutories, i £GoogleClassroom com a plataforma acadèmica, on 
fer exercicis de forma pautada i en un entorn enfocat i pensat 
específicament per a l'aprenentatge en línia. Sense cap mena de 
dubte, s'ha fet un gran salt a nivell qualitatiu, i estic convençut 
que la nostra filla ho notarà de forma molt positiva. I es d'agrair, 
i cal felicitar l'escola i tots els professors i professores per aquesta 
millora, i l'esforç que haurà suposat la seva implantació. 

La segona, que hi ha també una gran millora en la comunica- 
ció telemàtica entre escola-famílies. És evident, obvi i necessari, 
però no per això no cal dir-ho. Fa falta remarcar-ho, i insistir-ho. 
En entorns virtuals i no presencialitat, tenir i oferir una bona co- 
municació és clau i fonamental per a l'èxit final del projecte. I 
personalment he notat que anem pel bon camí. Una vegada més, 
cal felicitar l'escola i tot el seu equip humà. 

lla tercera, que malgrat sigui un miniconfinament de només 5 
dies lectius, i per tant, no es pugui comparar de cap de les mane- 
res amb els tres mesos i mig que vam estar tancats a casa, és molt 
important saber que hi ha un pla, que hi ha una alternativa amb 
suficients garanties i que afectarà el mínim possible el rendiment 
acadèmic de la nostra filla. Penso, segur, que no serà la primera ni 
la última vegada que l'haurem d'usar. En aquest sentit, es redueix 
de forma ostensible la nostra incertesa i la de la nostra filla: ara 
sabem a què tenim davant i amb què haurem de treballar. 

Però sobretot, penso que cal felicitar una vegada més els mes- 
tres i les mestres de les escoles de tot el país, per la seva resiliència 
i la seva capacitat d'adaptar-se a noves situacions com les que 
estem vivint. I mentrestant, que encara siguin capaços de trans- 
metre coneixements i aprenentatges a la nostra canalla amb el 
mateix nivell d'implicació i passió de sempre. Ara, les famílies 
hem d'aprendre també a compartir i a ser part activa en aques- 
ta trasmissió de coneixements i aprenentatges, juntament amb 
el professorat que tantes vegades s'ha menystingut i menyspreat. 
Des d'aquí, el meu modest reconeixement. 

TRES UCRONIES EBRENQUES 


Avui, estimats lectors, explicarem breument tres ucronies ebren- 
ques. Parlarem de tres moments cabdals de la nostra història, que 
si s'haguessin esdevingut d'una altra manera, avui dia les Terres 
de l'Ebre possiblement serien d'una altra forma... o no, no ho sa- 
bem, però sóc de de mena positiva i penso i m'imagino sempre el 
got ple, i crec que si, que aquestes tres ucronies haurien significat 
canvis disruptius a les Terres de gran abast, canvis que haurien 
anat units indefectiblement al desenvolupament del ferrocarril. 
Presentaré breument cada un dels fets històrics, per després fer 
un exercici d'imaginació i experimentació totalment subjectiu. 
Sense tots aquests fets històrics, la història de les Terres de l'Ebre 
hauria estat ben diferent. M'acompanyen2 


La ciutat neoclàssica de Carles III 
Som a finals del segle xvi, i el llavors rei d'Espanya Carles III 
planeja la construcció d'un nou port, el dels Alfacs, que tindria 
llicència per a comerciar amb Amèrica. El 1780 el rei arriba ca 
un indret insòlit, deshabitat i gairebé desconegut per emprendre 
un projecte de construcció, habilitació i fortificació d'un port, el 
dels Alfacs, que havia de ser el segon port català, després del de 
Barcelona, amb llicència per a comerciar amb Amèrica, a més a 
més, es va pensar en habilitar també una connexió mitjançant un 
canal navegable entre aquest mateix port i el riu Ebre, el riu més 
cabalós de la Península Ibèrica i l'únic gran riu peninsular que 
desemboca a la Mediterrània. Posteriorment, ja a finals del segle 
xvii durant el regnat de Carles IH i amb el Conde de Florida- 

blanca com a principal impulsor, es va decidir projectar també 
una nova població en aquell mateix indret que creixeria per a 
albergar agricultors, pescadors, obrers i comerciants i que s'havia 
de convertir en la dNova i Reial Població de Sant Carlesx (Borràs, 
2014). És llavors quan es funda l'actual Sant Carles de la Ràpita. 
El projecte s'abandona el 1794, amb la mort del Rei el 1788 i tam- 
bé per motius tècnics, econòmics, administratius i sanitaris (era 
una zona amb una forta incidència del pal-ludisme). I amb el seu 
abandonament també es posa punt i final al que hauria pogut ser 
un impuls comercial sense precedents a l'Ebre. La Il.lustració va 
deixar a Sant Carles una sèrie d'edificis i projectes inacabats. Un 
llibre de Noèlia Borràs basat en la seva tèsi doctoral, i una novel- 
la d'Emili Rosales, en parlen abastament. 


Què hauria pogut serè 
Aquí comença tot. L'any 0 de les Terres de l'Ebre. 1780. Malgrat 
les dificultats, la ciutat i el port que va imaginar Carles II van 
reeixir, gràcies a la feina excel-lent dels enginyers, i Sant Carles 
de la Ràpita i el seu port, el dels Alfacs, ràpidament van adquirir 
volada. La ciutat es dota de nobles edificis neoclàssics, i es con- 
verteix ràpidament en un centre neuràlgic de la Il-lustració, amb 
la creació fins i tot d'una Biblioteca Reial. El centre cultural de 
Sant Carles de la Ràpita suposa també un nou impuls a la cultura 
i la literatura catalanes, que experimenten una autèntica renai- 
xença. A banda, el comerç amb Amèrica suposa també una font 
d'ingressos fenomenal, fet que enriqueix els comerciants locals, 
que desemboca en l'auge d'una classe burgesa benestant. 

La ciutat ràpidament arriba a tenir 30.000 habitants a mitjans 
de segle xix. La construcció del port dels Alfacs suposa haver de 
desviar el delta una mica més cap al nord, i ubicar la desemboca- 
dura per la zona de la platja de la Marquesa. El canal que uneix 
Amposta amb Sant Carles i el seu port significa a més un im- 

puls extra, ja que totes les mercaderies que baixen per l'Ebre pro- 
vinents de Saragossa i Tortosa —tot aquest tram és navegable— 
tenen ara una sortida directa al mar i amb Amèrica. A banda i 
banda del canal s'ubiquen tot d'indústries i serveis, que ajuden 
també al creixement demogràfic d'Amposta i Tortosa, que asso- 
leixen ja els 40.000 i 60.000 habitants respectivament a tombants 
de segle xVII amb el xIX. En l'àmbit de les comunicacions terres- 
tres, la ciutat també experimenta notables millores. A la Via Reial 
que sortia de Madrid i arriba fins a Barcelona a través de Lleida 
i Igualada, se li afegeix un ramal que surt precisament de Lleida, 
i tot baixant resenguint l'Ebre, arriba fins a Tortosa, Amposta i 
Sant Carles de la Ràpita. A més, es construeix una nova Via Reial, 
que trenca el model radial típic dels Borbons, i que comunica 
Barcelona i València tot seguint la línia de la costa. 

Gràcies a l'impuls del port i al ràpid creixement demogràfic 
i industrial de la zona, l'any 1800 s'inaugura la primera via de 
ferrocarril de tota la península Ibèrica, que uneix Tortosa i Sant 
Carles de la Ràpita i el seu port dels Alfacs (l'any 1848 ho faria la 
línia Barcelona-Mataró). 


El ferrocarril de la Val de Zafàn 

La línia de ferrocarril entre La Puebla de Híjar i Alcanyís, a Terol, 
i Tortosa es va completar sencera l'any 1942. El primer tram va 
entrar en funcionament l'any 1895, entre les dues poblacions de 
Terol. Hi havia, però, el projecte original que havia de fer arribar 
aquesta línia fins al port de Sant Carles de la Ràpita, i que mai es 
va portar a terme. La línia es va clausurar l'any 1973, quan dos 
anys abans hi va haver un esfondrament d'un túnel entre les esta- 
cions del Pinell de Brai i Prat de Comte. 

Què hauria pogut sere 

El funcionament i creixement del port dels Alfacs va impulsar la 
necessitat de disposar de més línies de ferrocarril que l'unissin 
amb moltes de Catalunya i d'Espanya. Ràpidament es va veure 
que aquesta línia hauria d'esdevenir la sortida natural al mar dels 
productes del nord-est de l'interior de la península, especial- 
ment dels provinents de Saragossa i Logronyo. L'any 1900, només 
5 anys després de la inauguració del primer tram el 1895, es va 
completar tota la línia inicial, fins a Tortosa. La línia es va unir 
llavors al ferrocarril ja existent entre Tortosa i Sant Carles, i que 
es va inaugurar l'any 1800. L'any 1910 es finalitza l'allargament 
de la línia fins a Saragossa i Logronyo. El ferrocarril de l'Ebre 
era ja una realitat, i era la principal línia de mercaderies i passat- 
gers de tota Espanya. A banda de les estacions en direcció nord, 
ja operatives, en direcció sud i des de l'estació Tortosa hi havia 
estació Tortosa-Pla de l'Estació (a Ferreries), Vinallop, Mianes, 
Amposta, Sant Carles i els Alfacs. L'impuls demogràfic a la zona 
experimentat durant el segle XVII i XIX gràcies a la creació del 
port dels Alfacs fa que també la línia sigui àmpliament usada per 
passatgers, doncs la zona és important pol d'atracció industri- 
al i econòmic, de serveis, comercial i cultural. També s'integra 
en aquesta línia l'antiga línia de Barcelona- València, quan deixa 
de funcionar amb la implantació del Corredor del Mediterrani 
a finals dels anys 90 del segle xx. Així, es crea un nou ramal que 
uneix Vinallop, Santa Bàrbara i Freginals. Aquestes infraestruc- 
tures ferroviàries fan que es pugui iniciar l'any 1998 un servei de 
Rodalies gestionat pels Ferrocarrils de la Generalitat. 


El carrilet de la Cava 
L11 d'agost de 1926 es va inaugurar el tram entre Tortosa i Am- 
posta, data en què es feu el primer viatge, el 1927 es completava 
la línia entre Amposta i la Cava. El carrilet de la Cava era ja una 

realitat. Una realitat que va durar fins l'any 1968 i que va impac- 
tar fortament en moltes generacions d'ebrencs i ebrenques. Fins 
el seu tancament... I el seu abandonament i desmantellament de 
la línia. 


Què hauria pogut serè 

La via no s'abandona, sinó que gràcies a l'impuls que va iniciar 
i proporcionar la ciutat il-lustrada de Sant Carles de la Ràpita a 
l'Ebre la línia es va potenciar i fins i tot ampliar. A banda de la 
línia principal, el mateix any 1927 es va contruir un ramal que 
unia Amposta, creuava l'Ebre i s'unia amb el tram de la Val de 
Zafàn, i fins a Sant Carles de la Ràpita. Tot el tram tortosí es so- 
terra el mateix any 1968, i des de l'estació del Carrilet al barri del 
Temple es crea un enllaç fins a l'estació de Tortosa, també soter- 
rada. Aquesta línia s'integra, com la de la Val de Zafàn, en un sis- 
tema de Rodalies ebrenc que gestiona FGC i que mou 1.000.000 
de passatgers cada any. 

RETALLA, QUE SEMPRE QUEDA ALGUNA COSA 


El temps dóna perspectiva, i permet fer una anàlisi força més 
acurada, més rica i des de molts més punts de vista de la situ- 
ació de crisi sanitària que vivim. Perquè si, la crisi que vivim és 
d'origen sanitari, malgrat que ha acabat afectant, contaminant, i 
condicionant tota, absolutament tota la resta de sectors socials i 
així com la vida i el futur de milions d'éssers humans: si, de perso- 
nes com vostè... I hauria continuat essent en gran part una crisi 
sanitària si no fos per culpa de les enormes retallades en Sanitat 
que vam patir a Catalunya durant el govern de l'ínclit Artur Mas, 
malgrat viure en una societat fortament intercomunicada i in- 
terdependent, on tot sovint (o sempre) els sectors i els àmbits vi- 
uen i conviuen en un aiguabarreig que intentem que sigui el més 
harmònic possible. Avui dia crec que ha quedat cruelment clar (i 
qui no ho vulgui veure és que pateix una miopia perillosament 
assassina) que sense aquelles retalles criminals de fa 10 anys avui 
dia estaríem en força millors condicions per a fer front a aquesta 
pandèmia amb més garanties d'èxit que les que tenim ara. Qui va 
executar aquella perversitat temerària de les retallades hauria de 
tenir un càrrec de consciència de per vida. 

És a dir, que sense les retallades en sanitat del 2010, i amb 
l'adequada i sificient inversió en recursos (humans, equipament, 
edificis) al llarg de tots aquests anys, la pandèmia hauria estat 
pandèmia, és clar que si, però crec que potser les nostres barri- 
cades haurien estat molt més sòlides, més fermes, i qui sap, pot- 
ser hauria pogut morir força menys gent. Í quina seria la solució 
a hores d'arat Doncs penso que evidentment, tornar a invertir 

diners públics en quantitats industrials en sanitat i en recerca 
mèdica. És la clau, i sempre ho hauria d'haver estat. A problemes 
sanitaris, solucions sanitàries, invertir i atacar l'arrel del proble- 
ma, i no distreure el personal amb accions que són efectives a 
curt plaç (confinament de tres mesos i mig), però que quan tor- 
nem a aquesta meravellosa forma de vida que tant ens agrada 
però que ja no funciona, doncs veiem —de debò, sorpresost— 
que no serveixen de res (nous rebrots), que tenen un cert tuf de 
control social, i que probablement acabaran sent mesures d'una 
temporalitat eterna. Vaja, que ens menjarem crues tantes imposi- 
cions i restriccions com calguin, i de postres portarem de casa el 
potet de vaselina, ja posats. 

Perquè continuarem sense atacar l'arrel del problema, no fos 
cas. Això és molt més complicat, i a més implícitament suposaria 
assumir que qui va fer aquelles retalles es va equivocar. I això mai. 
La inefabilitat per damunt de la vida, només faltaria. Però el que 
si que es continuarà fent serà incidir en tota la resta de sectors, 
culpabilitzar-los, criminalitzar-los, i aplicar-los totes les restricci- 
ons possibles, fent bandera de que ara ens hi hem de posar tot a 
aturar aquesta pandèmia, i que cal una mica de sacrifici. De debò, 
dec ser l'únic que hi veu una hipocresia alarmant222 I penso en 
els botiguers i ens petits autònoms i en les petites empreses, en 
totes aquelles que han hagut de tancar els seus negocis d'un dia 
per l'altra, o els han posat en un ER(T)O, sense cap altra alter- 
nativa ni pla B, o en qui ha de continuar pagant la quota d'au- 
tònoms sense tenir ingressos per cap banda, o en qui ha hagut 
de fer fora a treballadors perquè els números no surten, o... Les 
consequències socials de tot plegat seran esfereidores. Penso que 
les decisions de fa 10 anys les estem pagant tots, i que ells, i ningú 
més, en són els únics culpables. Com sempre, paguem justos per 
pecadors, ja és el que té ser del proletariat. És a dir, que els afec- 
tats de les retalles sanitàries de fa 10 anys hem acabat sent tots, i 

especialment tothom a qui se li obliga a tancar els seus negocis. 
Perquè la mesura més radical de totes seria tornar a invertir en 
sanitat. Però ja sabeu que vivim en un món no massa radical. O 
no massa sensat. 


Món feliç, 1984 
Però el que més em sorprèn i alhora mentristeix, és que ho es- 
tem acceptant tot d'una manera absolutament pacífica, com a 
corderets mansets que creuen que el pastor, que fa uns anys en 
fotia cops a l'esquena i ara ens els fot al ventre, serà el mateix que 
d'aquí a un temps ens donarà un tancat molt millor i més gran 
que el que tenim ara, i que aquests cops doncs que, buenuuu, cal 
assumir-los, que és el que toca i que ja passarà tot i que tot anirà 
bé. I que si de cas passem'ho consumint £ Netflix i tenint la nevera 
ben plena, que els mals amb la panxa plena tothom sap que són 
menys mals. I no, no tot anirà bé. És més, segurament tot anirà 
bastant malament. 

Crec que cada cop tot s'assembla més a aquell món feliç que 
va escriure profèticament Aldous Huxley l'any 1932. 4La dicta- 
dura perfecta tendrà apariencia de democracia, una prisión sin 
muros a la que los presos nunca suefian con escapar. Un sistema 
de esclavitud donde, gracias al consumo y la diversión, los esclavos 
amardn su esclavitud.o No volem renunciar a res, però en el camí, 
renunciem explícitament a la nostra vida i a la nostra llibertat. 
Però potser tenim simplement allò que mereixem. 


Epíleg 
Potser (bé, segur) sóc de natura utòpica i penso que tota demo- 
cràcia avançada i que tingui l'estat del benestar com a primera 
prioritat, hauria de tenir clar que hi ha quatre fonaments bàsics, 
imprescindibles, que cal mantenir i consolidar, sempre, i que 
serien: 

1. Sanitat i cura a les persones, entesa en un sentit ampli, on en- 
trarien evidentment els geriàtrics, 


2. Educació en tots els nivells, 


3. Cultura per tal de garantir un cert nivell de coneixements, es- 
devenir ciutadania crítica i poder gaudir de la cultura com un 
enriquiment, 


4. I finalment, el treball ben remunerat i digne com a element de 
dignificació i promoció de la persona. 


Qualsevol país que deixi caure un o més d'aquests fonaments és 
que té un govern com a mínim incompetent, i que no vetlla per 
la vida (si, per la vida) dels seus conciutadans. Podríem parlar 
si a nivell ètic i moral hi podria haver algun tema d'omissió del 
deure, però això ja potser seria assumpte per a un altre article, i 
aquí l'adjectiu podria ser fins i tot homicida. 

SOBRE TANCAMENTS PERIMETRALS EN UNA 
TERRA DE FRON TERA 


Ahir el Govern de la Generalitat va aplicar noves restriccions per 
intentar fer front i aturar, en la mesura del que sigui possible, 
aquesta segona onada de la pandèmia que ja s'acarnissa i que 
sexpandeix encara sense aturador. Una de les mesures més signi- 
ficatives que s'ha adoptat ha estat la del tancament perimetral de 
Catalunya, juntament amb el confinament a dins dels respectius 
termes municipals entre les 6h del matí de divendres i les 6h del 
matí de dilluns. Això, durant 15 dies. Des d'avui de 30 d'octubre, 
i fins el 13 de novembre. Si encara a hores d'ara no saps ben bé 
què pots fer i què no, ho pots consultar aquí. Permeteu-me, però, 
ser una mica escèptic amb aquest parell de mesures, i posar-ne 
en quarentena la seua eficàcia... com a mínim en una terra de 
frontera com són les Terres de l'Ebre, i amb un intens trànsit de 
persones amb Castelló i Terol, i que està escrit en l'ADN més 
profund de la gent d'aquestes terres. 

Anem a pams. Comencem pel tancament perimetral de Cata- 
lunya. Fent una ràpida consulta a £GoogleMaps, a les Terres de 
l'Ebre de sud a nord les carreteres que surten de/entren a Catalu- 
nya són: N340, TV3321, AP7, T332, TV3322 (el pont que creua el 
Sénia a El Castell), CV105, T333, TV3341, N420, C221, T723 i la 
TV7231. És a dir, 12 punts on els Mossos caldria que estiguessin 
les 24h per a fer complir la mesura... a banda, dels innombrables 
camins rurals i pistes forestals que creuen a banda i banda de 
Castelló i Terol. Tenim prou efectius a les Terres de l'Ebre2 Per- 
què estar clar, si no ens trobem cap control a la carretera, sempre 

temptarem la sort i intentarem fotre el camp a esbargir-nos una 
mica. És la nostra natura, i si ni la mami i el papi ens controlen i 
ens vigilem sempre intentarem fotrells alguna pirula i saltar-nos 
la seua vigilància. I no em serveix de res pensar en la responsabi- 
litat col-lectiva de la ciutadania: molts, evidentment, complirem 
les normes, nosaltres els primers, però cal tenir clar que molts al- 
tres se les saltaran. Seria molt ingenu pensar que això no passarà. 

l acabem pel tancament municipal de cap de setmana. La me- 
sura indica que no es podrà sortir del terme municipal, i no del 
nucli urbà. La mesura sembla, doncs, que està enfocada princi- 
palment a un àmbit metropolità, on els nuclis urbans ocupen tota 
l'extensió del terme municipal, o com a mínim bona part. Aquí a 
les Terres diria que això no passa en cap dels 52 municipis, i que 
tots ells disposen d'una bona quantitat de quilòmetres quadrats 
on poder sortir. En el cas de Tortosa doncs, aquests dos caps de 
setmana per exemple es podria sortir carretera Simpàtica amunt, 
i anar fins a Mig Camí o el Coll de l'Alba. Qui o què ens ho im- 
pedeixt La mesura en cap cas no diu que no es pogui sortir del 
nucli urbà, així doncs no s'estaria incomplint cap de les normes 
que es van adoptar ahir. Caldria fer-ho i sortir igualment aquests 
dos caps de setmana per dins del terme municipal de Tortosa2 
Doncs segurament no, no caldria, i ens en podríem ben bé estar 
de fer-ho. Però com en el primer cas, penso que de responsabili- 
tat col-lectiva anem una mica justets. Ja sabeu que fins que no ens 
toquen la butxaca... 

Crec que les mesures referents a la mobilitat estan pensades 
des d'una òptica metropolitana, i especialment per a evitar des- 
plaçaments de cap de setmana a les zones naturals més properes 
(tots hem vist les imatges aquestes últimes setmanes). Si sortim 
d'aquesta òptica, d'aquesta visió, la realitat municipal a la resta 
del país és totalment diferent, i no sortir del propi municipi du- 
rant dos caps de setmana serà tan sols un petitíssim sacrifici, una 

simple anècdota, i que a molts no els farà perdre cap mena de 
qualitat de vida. En tot cas, ja veurem com està tot el proper 13 
de novembre. 

JOY DIVISION I LA BANDA SONORA 
DE LA DERROTA" 


La sensació extrema de derrota moral, social, cultural, política, 
econòmica i personal del Manchester de finals dels anys 70 i 
principis dels 80 dels segle XX no deuria ser massa diferent a la 
que sent actualment moltíssima gent a causa de l'actual crisi que 
estem patint. Han passat 40 anys, i les crisis cícliques del capita- 
lisme ens generen exactament les mateixes sensacions, la mateixa 
buidor i la mateixa desesperança vers el futur. Lentorn material 
és sens dubte diferent... però en allò essencial i profund, allò que 
ens mou com a persones humanes i éssers espirituals, doncs tam- 
poc hem canviat pas massa. O més aviat gens. I és precisament 
en aquests moments durs i foscos, de recerca intensa i necessària 
d'un camí clar i segur que ens serveixi de guia, quan la creativi- 
tat cultural de persones explota, i ho fa tot sovint d'una forma 
meravellosa. D'aquells temps foscos del Manchester post-indus- 
trial en un ambient gris i plujós (a diari) que ja en si mateix et 


t. Text escrit per Daniel Gil Solés i Brian Cutts. 


t. La foscor del Manchester d'aquells anys no era simplement metafòrica, sinó 
que va esdevenir ben explícita en dos casos concrets, i que van sobrevolar en 
l'ambient del nord d'Anglaterra tant en als anys de la infància dels membres 
del grup com durant la formació del grup. Dos casos concrets de violència 
i abusos sexuals, barrejats amb la incompetència i/o corrupció de la policia 
en aquella època. Primer, els Moors Murders, quan una parella de tarats van 
matar uns xiquets i els van enterrar als moors, una zona de turons i camps 
silvestres al voltant de Manchester. Quan això va passar, Curtis tenia entre 7 
i 9 anys, i segurament el deuria haver marcat de per vida ja que els pares de 
la zona tenien molta por i la transmetien als fills. De fet, Morrissey, també de 
Manchester, va escriure una cançó pel grup The Smiths sobre el fet, Suffer little 

derrota, va sorgir un grup musical que amb només dos discos va 
aconseguir canviar per sempre el rumb de la música de l'últim 
terç del segle xx. Un grup que ha perdurat, indispensable, que ha 
influenciat i influenciarà, i que encara sonen molt actuals. Són 
els Joy Division. I tan llavors com ara, són la banda sonora d'una 
derrota. 

No faré en aquest article cap crítica musical ni del seu estil. 
Amb una simple recerca a qualsevol cercador d'internet es po- 
den trobar multitud d'articles de gent que segurament en sap 
més que jo. Però si que caldria aturar-nos un moment, i contex- 


children. Uns anys desprès, just quan Joy Division es va formar als finals dels 
70, va sortir el cas del Yorleshire Ripper, a pocs quilòmetres de Manchester, un 
boig que va matar tretze dones durant uns anys fins que el van enxampar. Es 
va viure una mena de paranoia també durant aquests anys al nord d'Angla- 
terra, amb gent que no sortia de nit, dones que anaven sempre en grups, sos- 
pites de qui podia ser, desconfiances etc. És possible que amb això i els Moors 
Murders, sumat a un ambient de violència general (eren els anys de la pujada 
del grup d'ultra dreta, National Front, amb batalles campals en algunes ciutats 
entre Tfatxes i minories ètniques i grups d'esquerra), també es va crear una 
mentalitat de que la societat estava abocada a una derrota moral i social. De 
fet, ara que busquem per les hemeroteques virtuals i les profunditats d'inter- 
net, resulta que la policia va interrogar membres de diferents grups musicals 
pel cas del Ripper, fins i tot els Joy Division, ja que els seus concerts de vegades 
coincidien en les ciutats on van tenir lloc els assassinats, per tant està clar que 
l'ambient de por el coneixien de prop. Els dos casos s'han quedat molt marcats 
en l'historia socio-cultural del país, una mica com el cas de Charles Manson 
als Estats Units. D'altra banda, a partir del 1974 PIRA va començar una onada 
d'atacs dins d'Anglaterra, posant bombes en centres comercials, pubs,i edificis 
públics a algunes de les grans ciutats angleses. Mentre va haver moltes morts 
en algunes ciutats, a Manchester només' va explotar una bomba petita sense 
causar cap víctima a l'any 1975, però hi havia en l'ambient una sensació de 
perill continua. Tot això s'afegeix el fracàs del Partit Laborista, l'esquerra brità- 
nica, amb el país en una crisi econòmica (i social) terrible, i l'entrada al poder 
de Margaret Thatcher l'any 1979, qui donaria l'estocada final a les grans ciutats 
del nord amb la seva recepta d'acabar amb la poca indústria que quedava, en 
comptes d'aplicar solucions en forma de reconversions, modernitzacions, etc. 

tualitzar-los. Joy Division es va formar a tManchester l'any 1976, 
i van estar en actiu entre 1977 i 1980, quan el 18 de maig d'aquell 
any es va suicidar el seu líder, cantant i lletrista Ian Curtis, pen- 
jant-se a la cuina de la seva casa mentre sonava el disc The Idiot 
d'Iggy Pop. En aquest curt i intens periode de temps van tenir 
temps d'enregistrar dos discos: el primer, Untnomvn Pleasures de 
juny de 1979, i el disc pòstum Closer de juliol de 1980. A partir 
de llavors, res va ser mai més igual. A més, la tria del mateix nom 
del grup segurament no deuria ser casual, i afegeix encara més 
foscor a la música que feien: les Joy Division, les Divisions de 
l'Alegria, van ser els prostíbuls que hi havia als camps de concen- 
tració nazis durant la Segona Guerra Mundial. És, sens dubte, un 
exemple nihilista i cru que palesa la flegma britànica en aquests 
assumptes, i que els porta a usar sense cap mena de vergonya 
paraules i filosofies totalitàries que en qualsevol altre país hauria 
suposat un escàndol majúscul. 

És evident que les sensacions i l'ambient fosc d'ambdós discos 
reflexen en primera persona els sentiments turmentats i existen- 
cials de la mateixa vida del cantant Ian Curtis. Però també és 
evident, penso, que aquest profund existencialisme que reflexen 
es veu augmentat, magnificat, pel context històric en què van ser 
escrits. Eren temps d'una fonda derrota social... ben bé com ara. 
I hi ha cinc temes en la seva curta discografia que penso que són 


t, A més a més, no sabem fins a quin punt va influir en el seu caràcter però 
diuen que Curtis sempre va treballar de funcionari en diferents oficines com 
les de la seguretat social, de l'atur, etc. abans de la formació del grup. Aques- 
tes oficines en blocs enormes de formigó (arquitectura d'inspiració soviètica, 
com si els haguessen dissenyats els comunistes de VVarsavv...), amb passadis- 
sos infinits i munts de papers que no acaben mai, només veient els problemes 
de la gent cada dia, sovint sense solucions... tot això per un jove que era molt 
artista, intel-ligent, amb ganes de poesia, de literatura, de musica, de sortir de 
festa, doncs, podria ser un afegit més en la seva mirada de la vida i el to de la 
seva música. El sistema i les feines rutinàries també són indiscutiblement una 
nova derrota. 

atemporals, i que palesen els mals que aturmentaven Curtis, que 
van aturmentar a molts i moltes de la seva generació... i que dis- 
sortadament encara continuen sent eixos centrals de les angoixes 
i les temors també en els nostres temps. I amb aquesta crisi ex- 
trema que estem patint, encara més. Joy Division no amaguen la 
devastació que els assola, són directes, contundents, entren fins el 
fons de les nostres ànimes. M'acompanyen en un viatge musical 
fins les fosques profunditats de la nostra mateixa existència2 


Shes lost control 

La primera pista d'aquesta banda sonora de la derrota podria 
ser Shes lost control, publicada el 15 de juny de 1979 en el disc 
Untnomn pleasures. La història diu que Curtis es va inspirar en el 
cas real d'una dona que va patir un atac d'epil-lèpsia davant seu, 
quan estava treballant en una oficina de treball. Posteriorment, 
ell mateix patiria aquesta malaltia, en uns anys en què es pensava 
que era poc més que contagiosa. Lepil-lèpsia és una malaltia en 
què sens dubte es perd el control del propi cos, que passes a no 
poder dominar de cap de les maneres quan es tenen atacs. I la 
pèrdua del control del propi cos serveix també com a metàfora 
de la pèrdua de control respecte les nostres vides: una pèrdua de 
control que actualment també estem patint. A més, la repetició 
sistemàtica del títol, Shes lost control, o amb variants She said l've 
lost control again fa que aquest ambient opressiu de pèrdua de 
les regnes del teu propi destí sigui molt més intens. Però resulten 
reveladores les primeres estrofes, que esdeven premonitòries i to- 
talment visionàries: Confusion in her eyes that says it all. / Shes 
lost control. / And shes clinging to the nearest passer by, / Shes lost 
control. Ens aferrem a un passat que ja mai més tornarà, potser de 
forma repetitiva, i tan sols amb la possibilitat de comunicar-nos 
(parcialment) amb uns ulls que massa vegades no poden parlar 
ni expressar-se com voldrien. 

Disorder 

I si perdre el control de les mateixes vides és un fet que angoixa, 
no ho és menys l'extrema sensació de desordre que sol acompa- 
nyar la pèrdua de control. Som, en el fons, éssers acostumats a 
l'ordre, a la rutina i a la seguretat: i afegir elements de desordre a 
aquestes màximes que ens regeixen tàcitament és afegir incerte- 
ses i temors al nostre futur i a la nostra vida. En aquest sentit, la 
cançó Disorder, també del disc Untnoimn pleasures, expressa a la 
perfecció aquest desordre que ens envolta i en el que segurament 
no hi hem caigut de forma intencionada, i que les crisis l'aug- 
menten i el fan més cru, més aspre. La falta de guies clares que 
ens orientin és segurament una de les nostres pors més primà- 
ries. Les cinc primeres estrofes d'aquesta cançó són senzillament 
espectaculars: dl've been vvaiting for a guide to come and tate me 
by the hand, / Could these sensations male me feel the pleasures 
0f a normal man2 / 'These sensations barely interest me for anot- 
her day, / lve got the spirit, lose the feeling, tale the shocle avvay. 
/ Its getting faster, moving faster nov, its getting out of hand,". El 
món que coneixíem se'ns escapa de les mans. 


Isolation 

La sensació de derrota s'accentua: hem començat per la pèrdua 
de control, hem seguit amb el desordre, i ara continuem amb l'ai- 
llament. La cançó Isolation apareix al disc Closer, publicat l'any 
1980. Reflecteix l'angoixa per l'aillament, per la mateixa malal- 
tia que patia Curtis, però també per la sensació d'aillament, de 
sentir-se sol, que provoca l'ensorrament del teu món, de la teva 
forma de ser, pensar i estimar. Al Manchester de l'època tot es va 
ensorrar, ben bé com ens està passant amb aquest crisi, i com ens 
va passar fins al paroxisme amb el confinament domiciliari (l'ai- 
llament màxim) que vam patir durant tres mesos i mig. 

Tiventy four hours 

La cançó Tventy four hours també apareix al disc Closer del 1980. 
Alterna mitjos ritmes amb altres ritmes més ràpids, amb la pre- 
sència omnipresent de les guitarres i el baix, i de la veu hipnòtica 
de Curtis. És, sens dubte, una de les cançons més intenses del 
grup, que t'atrapa des del primer segon. El cercle de la derrota 
es va tancant, i l'angoixa cada cop és més intensa, més cruel: ara 
el que es trenca és el destí, s'anuncia el que serà la pèrdua supre- 
ma i majúscula de l'amor, absència que ho destrossa tot. La fal- 
ta de destí, de perspectives, s'afona profundament en les nostres 
consciències, fins a paralitzar-nos. Veure com el nostre destí se'ns 
escapa és una de les nostres temors més primàries, més antropo- 
lògiques. Destiny unfolded, I vvatched it slip avvay. / Excessive flash 
points, beyond all reach, / Solitary demands for all Id lihe to heep. 
/ Lets tahe a ride out, see vhat me can find, / A valueless collection 
of hopes and past desires. 


Love vvill tear us apart 
I acabem aquesta banda sonora de la derrota amb la que és pos- 
siblement la cançó més coneguda del grup. Love vvill tear us apart 
es va enregistrar com a senzill als estudis de la BBC el mes de 
novembre de 1979, i es va publicar el mes de juny de 1980, es- 
cassament un mes després de suicidi de Curtis. La tornada amb 
els sintetitzadors que encapçala la cançó ja forma part de la his- 
tòria de la música popular del segle xx. Love vvill tear us apart és 
una cançó autobiogràfica sobre Curtis, en la que reflexa el seu 
matrimoni fallit i posterior divorci de la seua esposa Deborah. I 
és que la pèrdua de l'amor, l'absència de l'amor, és sens dubte la 
pitjor derrota en la que pot caure l'ésser humà. L'amor ens mou, 
el contacte físic ens mou. Som éssers físics, que necessitem tocar 
i sentir per a poder viure. Necessitem estimar i que ens estimin. 
De fet potser sigui el propi concepte d'amor el que ens acaba se- 

parant o destrossant, tant si pensem en amors "nous que inter- 
rompen en les nostres vides, que tiben i trenquen qualsevol rela- 
ció, o simplement com l'amor en si mateix, tal com l'entenem en 
el món occidental, pot ser un concepte massa complicat, massa 
tensat, com per a sobreviurell (però amb la paradoxa vital de què 
tampoc podem viure sense ell). La pèrdua de l'amor tanca, doncs, 
aquest cercle de la derrota, que amb Joy Division esdevé virtuós i 
es transforma en art. You cry out in your sleep / All my failings ex- 
posed / And theres taste in my mouth / As desperation taRes hold / 
Just that something so good / Just can't function no more / But love, 
love vil tear us apart, again. 

La fi del grup es va precipitar aquell fatídic 18 de maig de 1980. 
Abans, però, tots els components de Joy Division van pactar que 
si algun dia un dels seus membres faltava, la resta de membres 
continuaria la seva activitat musical, però era obligat canviar el 
nom del grup. Començava un nou ordre. Naixien els Nevv Order. 
La història continuava. I segurament ho feia d'una altra forma. 


Influències 
Lombra de Joy Division és allargada. Potser diria que permanent, 
doncs allò que cantaven i componien són alguns dels absoluts vi- 
tals eterns que han mogut, mouen i mouran la humanitat: l'amor, 
la mort, l'angoixa, la falta de futur i expectatives, la pèrdua del 
control de les nostres vides... Així que no voldria acabar aquest 
petit repàs amb les seves influències. I en destacaré una que em té 
absolutament captivat: The Levitants. I sobretot dues cançons del 
seu disc de debut Enola del 2019, fosques, angoixants, però alho- 
ra intenses i vibrants, que penso que enllacen i modernitzen a la 
perfecció amb el llegat emocional i sentimental de Joy Division. 

La primera, Rolmanshop, que agafa el títol de l'antiga ciutat 
colonial alemana a Namíbia, avui dia abandonada, i la fa servir 
com a metàfora de la derrota que significa la falta de somnis i 

sobre com nés de dur viure tenint temor sempre. I belona to the 
grayscale / 'Ihe place mvhere nobody 1vants to live In my dreams 
there is no hope / In my dreams there is no 1vay / VVelcome home / 
Sade your mother in this house you have your home nobody vvants 
to... / You choose your vvay. / Alvays being afraid. 

I la segona, Adult life, on l'eix central és l'angoixa per aquesta 
vida adulta tan plena de preguntes sense resposta, de dubtes per 
tot i tothom. I també en certa part, i en conseqiiència, és la histò- 
ria de la derrota per la pèrdua d'aquesta infantesa feliç lliure de 
preocupacions. Every Night / After Darh / You gave me the Ansvver 
to All my questions. 

LES BIBLIOTEQUES I LA REALITAT DE LA 
NOVA NORMALITAT 


Poc a poc anem veient com la denominada tnovanormalitat es 
va extenent per tots els àmbits de la nostra vida diària i les nos- 
tres accions quotidianes. Ho condiciona tot, ho impregna tot. Ho 
limita tot. I mentrestant, estem vigilant que aquesta fnovanor- 
malitat no erosioni encara més les nostres fràgils democràci- 
es modernes, i ens aboqui a un feliç control poblacional i a un 
orveellià 1984, doncs ela creació de la por és el millor mecanisme 
polític per l'obediència social, però també el major destructor de 
la democràcia i els seus drets.x (Robert Òdena, 2020). 

Veiem ja que res és igual que abans, i molt probablement no 
ho torni a ser mai més: mascaretes omnipresents, cues per a en- 
trar als comerços, i un llarg etcètera que ara no detallaré per ex- 
cessiu, conegut i també trist i preocupant, també val a dir-ho. la 
tot això, òbviament les biblioteques no n'han quedat al marge, i 
també s'han hagut d'adaptar, sovint sense un Pla B en l'horitzó i 
sense saber massa bé què calia fer. En aquest sentit, i per a donar 
una mica de llum a aquest panorama incert, Anthony VV. Marx, 
president de la Biblioteca Pública de Nova Yorh exposa en un ar- 
ticle al Nevy Yort Times, que les biblioteques han de canviar, i que 
aquest canvi passa necessàriament per oferir molts més serveis 
digitals. I afegeixo i preciso: més i millors, i que aquests serveis 
no siguin només una part de l'estratègia i la política (parcials) 
de les biblioteques, sinó que aquest serveis suposin una trans- 
formació estructural, orgànica, de les mateixes. Un canvi disrup- 
tiu. És significatiu un paràgraf de l'article de Marx que subscric 

plenament: 4d'This experience has made it clear to us that librari- 
es must invest — or continue to invest — in digital and virtual 
technologies and expertise. Ihere is so much more vve can do. 
Every library should aspire to provide the broadest possible di- 
gital access to all boolss and the vvorid's accumulated Rnovvledge, 
not just the snippets novv available on the vveb. The digital public 
library is a piece of necessary public infrastructure that must be 
built vvith the same care, collaboration, and adherence to values 
— including privacy — that vve have used to build and run our 
branches.s (Marx, 2020) 

Per descomptat, crec que d'aquesta crisi hem après que les bi- 
blioteques i els bibliotecaris hem d'expandir-nos fora de les qua- 
tre parets del nostre edifici-bombolla d'una forma completament 
diferent a la que ho veniem fent amb èxit. Si en l'època pre-Covid 
feiem extensió com una simple acció més que s'afegia al nostre 
catàleg de serveis, durant el confinament hem hagut de donar 
servei íntegrament en digital, al 100 96... Tot s'havia traslladat a 
l'àmbit digital, i sense ell segurament molts segurament hauriem 
implosionat. Pura supervivència bibliotecaria per a poder seguir 
donant servei. Aquesta sortida cap a fora ha estat, òbviament, di- 
gital: no hi havia cap altra forma de fer-ho. El digital, ja present 
a les nostres vides en major o menor mesura, ara ha arribat per 
a ser totalment omnipresent. I és que la tnovanormalitat a les 
Hbiblioteques passa per incorporar el digital en tots, absoluta- 
ment tots els àmbits de la gestió i de la nostra pràctica diària. En 
aquest sentit, a casa nostra tenim un bon exemple d'aquesta ten- 
dència, i és que totes les biblioteques universitàries de Catalunya 
agrupades en el Consorci de Serveis Universitaris de Catalunya 
van signar aquest més de juny passat un manifest conjunt po- 
sant de relleu aquesta necessitat, aquesta exigència, d'impulsar 
i accelar encara més aquesta transformació digital que la crisi 
sanitària i social ha posat de manifest amb una virulència i una 

rapidesa com mai havíem vist, i també precisament per a inten- 
tar minimitzar aquesta crisi social que s'ha esdevingut, afavorint 
l'accessibilitat universal per a tothom. Així, per a les biblioteques 
universitàries, per donar una resposta eficient a la situació ac- 
tual, i a banda de les accions puntuals de millora dels serveis tra- 
dicionals encara molt importants, cal que des de les biblioteques 
es fomenti una visió global que ajudi les universitats a fer un pas 
endavant en la transformació digital de l'educació superior en 
tots els seus aspectes. Cal disposar d'una visió i una estratègia 
digital que doni no només resposta a les necessitats emergents 
derivades de la crisi sanitària sinó també als reptes de la propera 
dècada. (Consorci de Serveis Universitaris de Catalunya, 2020) 

Ara, arribats a aquest punt, després d'un confinament i amb 
noves restriccions en forma de toc de queda que s'allargarà mig 
any i d'un més que possible nou confinament, en què moltes bi- 
blioteques ja han obert les seves portes (amb limitacions) i mol- 
tes altres continuen tancades, en la meva opinió crec que el col- 
lectiu professional se n'adonarà d'algunes coses molt interessants 
(si encara no ho hem fet), i que poden suposar fins i tot una gran 
i excel-lent oportunitat. Se me n'acudeixen, de forma ràpida, tres: 

Que la digitalització no era tan sols una estratègia destinada 
principalment al fons antic i reserva de la biblioteca, centrada 
en la preservació i la conservació. Que ara també s'ha d'incor- 
porar en aquesta equació l'accés. I que la digitalització s'ha de 
poder aplicar també al fons modern, i que el desenvolupament 
de col-leccions d'Xebools, de bases de dades i de trepositoris són 
polítiques que serveixen per a garantir l'accés permanent i ubic 
de les col-leccions als nostres usuaris. 

Que la digitalització no és tan sols quelcom que es circumscriu 
a l'àmbit de la gestió del fons de les nostres biblioteques, sinó que 
haurem de ser capaços d'implementar ja, i de manera definitiva, 
una gestió global plenament digital a les nostres biblioteques: al- 

tes online de nous usuaris, pagaments telemàtics mitjançant TPV 
virtuals, reunions virtuals, teletreball parcial o tota, desenvolupa- 
ment de xarxes VPN,... serien només alguns exemples. 

Que això de la limitació d'aforament potser no estigui tan ma- 
lament, i que possiblement ens pugui ajudar a gestionar més i 
millor els nostres edificis, les nostres instal-lacions i els nostres 
recursos i equips (humans, materials, etc.)Y", que ens ajudarà a 
dimensionar millor els nostres esforços i la nostra política bi- 
bliotecària, i a poder donar un servei personalitzat i una atenció 
individualitzada als nostres usuaris. Que la limitació d'aforament 
ens podria ajudar, àdhuc, a flexibilitzar més els nostres edificis, 
i a poder donar nous usos que ara no hi tenen cabuda per una 
simple i pura falta d'espai. 

En aquesta nova realitat, segurament més que mai, hi ha una 
cosa de la qual mai hauriem de deixar estar atents: i és que sem- 
pre, sempre, hem de poder garantir l'accés igualitari i equitatiu a 
les nostres biblioteques, sense cap mena de discriminació. I això 
és quelcom que, esperem, no hauria de canviar mai. Í si hem llui- 
tat per a que no hagi canviat fins avui, on la presencialitat era pre- 
dominant, hem de continuar lluitant per a què en l'àmbit digital 
tampoc canvii res. 


Sempre hi ha algú a l'altre costat de la biblioteca 
I és que aquesta conversió digital que considero necessària per 
a fins i tot continuar tenint biblioteques vives (i en essència tal i 
com les hem conegut i tal i com les van concebre originàriament 
en l'àmbit anglosaxó —i que ha acabat fent fortuna a tot el món, 
àmbit llatí inclòs—, com una eina d'instrucció i alfabetització), 
no ens ha de fer perdre un fet cabdal i de màxima importància: 
malgrat tot, hem de tenir clar que sempre, sempre, hi ha algú a 
l'altre costat de la biblioteca. l que malgrat que haurem de repen- 
sar-nos digitalment, reconfigurar i dimensionar els nostres edifi- 


Daniel Gil Solés 


cis de biblioteques, i en consequència haurem de veure menys els 
nostres usuaris, no per això voldrà dir que no hi siguin: hi conti- 
nuen sent, i són igual o més valuosos que abans i que sempre. Ens 
debem, sempre, als nostres usuaris. En tot allò que fem, sempre 
hi haurà algú a l'altre costat de la biblioteca. Persones i vides que 
d'una manera o d'una altra ens necessitaran i ens buscaran. Í per 
les quals haurem de treballar. Perquè malgrat no ser-hi de forma 
física, de forma presencial, hem de recordar que continuen ben 
vius a l'altra banda de la pantalla. I és que en els seus inicis, i 
fins abans d'ahir, l'epicentre del progrés socials que representava 
la biblioteca era justament l'edifici de la biblioteca. Ara, sembla, 
que també s'haurà d'aconseguir des de les llars privades de les 
persones. Tot allò pròxim, local, humà i social, i la proximitat i 
el caliu, i els mitjans i els continguts, tot això durant segles hem 
après a fer-ho des dels nostres edificis, ara ho haurem de saber 
transmetre de forma telemàtica, amb una pantalla pel mig. Pel 
camí perdrem segurament també bona part de l'efecte igualador 
dels espais bibliotecaris, on tothom hi era benvingut. Guanya- 
rem, segurament, uns quants percentatges més d'escletxa digital i 
de diferències socials. Caldrà estar amatents. 

Ningú no amaga ja, a aquestes alçades de la pel-lícula, que vi- 
vim temps estranys. Temps que estan marcats per un oxímoron 
que sembla que hem assumit silenciosament, mansament, però 
que en el fons de les nostres ments i de la nostra pràctica perso- 
nal i professional ens resistim a deixar que ens superi. La distàn- 
cia social que se'ns recomana en aquesta fictícia tnovanormalitat 
és tan difícil d'aconseguir, tan complicada de fer-se realitat, que 
sembla ben bé una utopia. O una distopia, segons des de quina 
òptica es miri. I és que som animals socials, animals fets i progra- 
mats per a viure en companyia d'altres animals com nosaltres. De 
fet, tota la nostra existència gira al voltant de viure, fer i desfer, 
treballar i divertir-se, i estimar i deixar-se estimar per tot de per- 

sones com nosaltres. No fer-ho així, seria pervertir la naturalesa 
humana mateixa... Només es pot portar a terme amb garanties 
d'èxit amb sancions i restriccions que imposen uns governs que 
hom ja no sap si estan més preocupats per la salut pública o per 
un control social cada cop més estricte i permanent. Pensar que 
aquest oxímoron en si mateix que és el de la distància social es 
pugui mai portar a terme d'una manera efectiva i voluntària, sen- 
se cap mena d'imposició, és patir d'una ingenuitat fins i tot ma- 
laltissa i perillosa... amb totes les consequències que es puguin 
derivar de tot plegat. Perquè una cosa que tenim clara quasi tots 
els bibliotecaris és que la relación de la biblioteca con sus usuarios 
requiere de un contacto físico, desde el que la comunidad fluye y se 
reafirma. En el momento en que perdemos esta facultad, la biblio- 
teca entra en un proceso de caída libre que termina en su extinción. 
La biblioteca es comunidad, màús allà de lo virtual.v (Soto, 2020). 
El paradigma físic i presencial, però, en què viviem majori- 
tàriament a la biblioteca sembla que ha acabat de difuminar-se, 
d'esborrar-se gràcies (o a consequència de, o per culpa de, en- 
cara no ho tinc massa clar) a l'adveniment d'aquesta pandèmia 
disruptiva i estructural, generadora infinita de patiments, però 
que també serà capaç (i no cal mai perdre-ho de vista) de genera 
canvis substancials i profunds i que han vingut per a quedar-se. 
No obstant això, en l'àmbit digital hi ha una paradoxa força ha- 
bitual: i és que tot sovint creiem que en les nostres accions com a 
professionals mai no hi ha ningú a l'altra banda, que tot allò que 
fem no té cap mena de repercussió en ningú més que en nosal- 
tres mateixos. I és radicalment fals. Contundentment fals. Ans al 
contrari. En tot allò que fem sempre hi haurà algú a l'altra banda, 
sempre pagarà la pena fer les coses perquè sempre algú altre es 
beneficiarà i en traurà profit de els nostres accions. Sovint pen- 
sem que l'espai de socialització per definició és el taulell, la sala de 
lectura, i que és allà on podrem desenvolupar al màxim la vessant 

social de la nostra professió. On podrem interactuar en primera 
persona amb els usuaris i on els podrem ajudar més i millor. Í si, 
el esser a salav dóna moltes satisfaccions, però també hi ha molts 
altres àmbits, massa vegades molt amagats, de la nostra professió 
on també hi ha algú a l'altra banda, on podem socialitzar, i on la 
nostra tasca tècnica també té un retorn (tot i que no tant evident 
ni ràpid com el que s'obté al taulell i amb l'atenció personal física 
amb els usuaris). I quins podrien ser aquests àmbits2 Doncs se 
me n'acuden tres: 

Quan cataloguem penso que sovint ens fa la sensació d'estar 
fent una travessa pel desert, i que rarament obtindrem cap mena 
de retorn per part dels usuaris. Doncs no, no és així. Quan afegim 
resums, notes de contingut, o etiquetes 856, entre d'altres, estem 
enriquint el catàleg, estem oferint una major i millor experiència 
dels nostres usuaris amb el catàleg, i els facilitem la seva feina de 
recerca i recuperació de la informació. I augmentem l'ús que es fa 
del catàleg, i poc a poc anem estenent la sensació entre els nostres 
usuaris que el catàleg és una eina útil i necessària. Í molts usuaris 
ens acabaran dient, personalment, que el catàleg els ha servit per 
a localitzar aquella comunicació a un congrés, o aquell capítol de 
llibre que necessitaven per a la seva tesi... per exemple. Sempre, a 
l'altra banda, hi ha algú. 

Quan remodelem la vveb de la nostra biblioteca, sempre ho 
hem de fer pensant en què sigui usable per als usuaris. En què els 
faciliti la vida i els faciliti la seva relació amb els bibliotecaris i els 
serveis que els oferim. En aquest sentit, poder automatitzar per 
exemple el pagament de serveis mitjançant un TPV virtual seria 
una eina excel-lent per obtenir un retorn, i saber que hi ha algú 
a l'altre costat. 

Les xarxes socials són un entorn virtual perfecte per a poder 
rebre un retorn quasi automàtic i molt fructífer amb els nostres 
usuaris. Però cal cuidar-les. Caldria potser entendre-les com el 

canal prioritari de comunicació amb els nostres usuaris. Í actuar 
en consequència. No s'hi val no contestar preguntes a Tvitter o a 
FacebooX. No s'hi val no atendre questions al perfil que tenim a 
Google Business quan ens fan una ressenya... És important, cada 
cop més. I ho és perquè sempre hi ha persones al darrera. 

Sobre les oportunitats socials perdudes 

No obstant tot el que s'ha exposat fins ara, hi ha molts com- 
panys de professió que, malgrat veure les bondats i la utilitat i la 
necessitat de la digitalització, també aposten fermament i amb 
convicció per a què la biblioteca també esdevingui un agent so- 
cial de primer ordre, d'igual importància i necessitat que la resta 
d'actors del tercer sector. És la concepció de la biblioteca social, 
i que té possiblement amb la Fundació Biblioteca Social el seu 
màxim exponent, l'objectiu de la qual és econtribuir a reforçar 
els col.lectius més vulnerables, per compensar els desequilibris 
socials existents a Espanya. Ho fem potenciant projectes que 
duen a terme les biblioteques públiques,dirigits als sectors més 
vulnerables de la societat: nens i joves, sovint de famílies amb di- 
ficultats, amb problemes de comprensió lectora, persones en atur 
i immigrants, amb risc d'exclusió social, persones grans, que han 
aportat a aquesta societat i que sovint estan soles, etc.x (Fundació 
Biblioteca Social, 2020) 

L'acció social ha estat, és i continuarà sent, amb tota probabili- 
tat, un dels pilars central de la nostra tasca professional. Molts hi 
creiem. Jo el primer. Molts creiem profundament en els beneficis 
socials de la nostra professió, per tal de construir unes societats 
més instruides, cultes i crítiques amb el seu entorn i sobretot amb 
els seus governants. I és que comparteixo plenament l'afirmació 
que 4El servicio de biblioteca pública es desde su creación un 
pilar fundamental para la sociedad, le sirve de garante del cono- 
cimiento, le acerca a las manifestaciones de la cultura, le ayuda a 
formarse como persona, le ofrece multitud de posibilidades para 


Daniel Gil Solés 


crecer, para realizarse, para compartir, para aprender, para en 
definitiva participar activamente de la vida social de su entorno 
pero sin dejar de lado su propia personalidad e individualidad.o 
(Carrascosa, 2020) 

Malgrat tot, i malgrat els enormes esforços que la comunitat 
bibliotecària catalana i espanyola ha invertit en transformar, po- 
tenciar i significar la biblioteca com un agent social de primer 
ordre i absolutament necessària i imprescindible, i malgrat que, 
com a mínim en teoria i en multitud d'articles científics ens ho 
vam arribar a creure, sembla que la pandèmia de la Covid-19 ha 
posat totes les cartes sobre la taula... i com a mínim el resultat ha 
estat que potser la biblioteca ni era tan social i ni era tan impres- 
cindible ni necessària com càndidament ens havíem cregut. dLa 
pandemia del covid-19 ha sido la prueba de fuego para determi- 
nar con hechos que nuestras teorías tenían una base real sólida, 
que estàbamos preparados para demostrar su funcionamiento y 
su valía, en ninguna coyunta mejor que en ésta, en un estado de 
excepción sanitario y social como el que estamos viviendo. Era 
la oportunidad de oro para probar de qué somos capaces, la rele- 
vancia de nuestro sitio en la sociedad... pero, salvo honrosas y 
reconocidas excepciones, no ha sido así.v (Soto, 2020). Vaja, que 
quan el sector havia de marcar paquet, marcar lobby i que les pa- 
tums professionals fessin d'avantguarda... doncs que res de res. 
Hi ha, però, qui veu el got mig ple, i entre aquestes excepcions i 
figurarien dtodas las actividades desarrolladas por las bibliotecas 
durante los momentos més duros del confinamiento, me queda- 
ría, sin duda, con aquellas que tienen que ver con el apoyo comu- 
nitario (creación de material sanitario a través de impresoras 3D, 
ser centro de acopio de material higiénico sanitario...), apoyo 
a colectivos desfavorecidos o personas huérfanas de biblioteca 
(lectura de libros a personas mayores por teléfono, utilización del 
correo postal para el envío de libros, cesión de tablets, portàti- 

les, VViFi, lectores de libros electrónicos...) y actividades digita- 
les (cuentacuentos, retos literarios, clubes de lectura...).. (Mar- 
quina, 2020). Un cop més sembla que, malgrat les paradoxes en 
l'àmbit digital de que parlava més amunt, allò digital sentreveu 
que serà el proper camp de batalla on la biblioteca i els bibliote- 
caris caldrà que hi siguem presents per tal d'aplicar les mateixes 
fòrmules socials i inclusives que hem vingut aplicant a la vida 
presencial i física. La biblioteca digital per a tothom, i impulsant 
accions nuclears que redueixin una escletxa digital que la crisi ha 
fet que sigui molt més àmplia, greu i cruel. 

Aquesta pandèmia que ho ha trastocat tot (i molt possible- 
ment també ha trastocat a tothom) ha palesat cruelment també 
que molta la literatura professional sobre aquest tema de la bibli- 
oteca social era només fum, paraules, i que quan calia demostrar, 
portar a la pràctica i defensar tot allò que havíem escrit tant i 
tant bé, doncs que ens hem pansit, i que doncs potser no erem ni 
som tant importants com ens creiem i ens havíem autoconven- 
çut. I que allò d'esdevenir un grup de pressió capaç de fer canviar 
agendes polítiques si de cas ho deixem per a quan tot torni a la 
normalitat. I la normalitat que havíem viscut, allà d'on veníem, 
creguin-me, ja mai més tornarà, i haurà estat un breu miratge 
d'una comoditat fictícia. Com podem defensar allò que creiem si 
quan venen mal dades som —en termes generals— els primers a 
no reivindicar-nos de forma efectiva i amb un cert impacte2 

SOCIETAT DE MEDIOCRES, S. A. 


Llegeixo, sense cap mena d'estranyesa, que el Gobierno (el d'allà) 
eliminarà l'assignatura de Filosofia de l'ESO. Llegeixo, també 
sense immutar-me ni que sem desencaixi la mandíbula per la 
sorpresa, que gràcies al Gobierno (el d'allà) tampoc es podrà 
estudiar Ètica a l'ESO. Finalment, llegeixo, sense que em sagnin 
els ulls ni mexploti el cervell, que la Conselleria d'Educació (la 
d'aquí, la meva, la seva, la nostra), permetrà aprovar el Batxillerat 
i passar de curs tot i tenir assignatures suspeses. Sempre, és clar, 
que la mitjana de totes les notes sigui aprovat. No fos cas. l un de- 
tallet final: les nostres estimades ments pensants d'Educació (la 
d'aquí, la nostra) se'n renten les mans —deu ser això de l'autono- 
mia de centre i tot plegat—, i deixen aquestes decisions (aquests 
marrons) als instituts, per a què les prenguin de manera col-legi- 
ada. En fi, que ens està quedant un panorama ben galdós, i sens 
dubte ens espera un futur podríem dir que gens esperançador. A 
mi sem cau la cara de vergonya. 

I si a tot plegat li sumem que quan parlo amb amics profes- 
sors, i em comenten que el nivell de comprensió lectora, i d'es- 
criptura, dels adolescents és pèssim, i que arriben a la universitat 
amb greus, gravíssimes mancances, doncs ja tindríem la combi- 
nació perfecta: primer eliminem les assignatures que ajuden a 
desenvolupar i adquirir un pensament crític i raonat i a saber-lo 
expressar. I en segon lloc, eliminem la cultura de l'esforç i ens 
posem tots en mode bonhomia de monitor d'acampada de cau i 
fem que els nostres joves vagin passant de nivell... i tal dia farà un 
any i xiquet, no mescalfis massa el cap. I com a resultat tindrem 

(ja tenim) un bon nombre d'adolescents amb un nivell molt baix 
d'educació i que en bona mesura seran incapaços de moure's pel 
món. Anem de pet a una Societat de Mediocres, S.A. Als de dalt 
ja els deu anar bé que així sigui. El que em sorprenia és que als 
de baix, a tu, al teu vei, al teu amic, també ens sembli bé aquest 
camí, i que no estem protestant cremant contenedors i pneumà- 
tics davant la Conselleria o reclamant d'una vegada per totes que 
totes les escoles i tots els instituts disposin de biblioteques (i bi- 
bliotecaris i bibliotecàries, és clar) que ajudin a l'alfabetització i 
a millorar els nivells de lectura i comprensió dels nostres joves. 
I dic sorprenia perquè ja en bona mesura crec que a un percen- 
tatge no gens menyspreable del proletariat els importa més aviat 
poc aquest descens cultural que s'albira a l'horitzó. Sembla que 
no vagi amb ells. 

Però si, si va amb ells, i de fet va amb tots. Perquè de la bona 
educació de les generacions futures depèn el futur del país, però 
també en depèn el futur individual de cadascú de nosaltres. I això 
passa per a què les Humanitats tornin a ser prioritàries per a tot- 
hom. Prioritàries i necessàries. Sense les eines que ajudin a con- 
textualitzar i entendre l'origen i el perquè de les coses i a unir-les 
en una sequència lògica històrica-temporal, a l'equació sempre 
li fallarà un dels factors. És a dir, podrem arribar a tenir engi- 
nyers brillats, metges d'èxit, és clar que si i no en tinc cap dubte, 
però si aquests són incapaços d'entendre l'aspecte ètic, filosòfic 
i social de les seves professions: o si són incapaços de posar per 
escrit (o oralment en congressos) i publicar de manera ordenada, 
comprensible i seguint un raonament científic tot allò que han 
investigat fruit de la seva recerca, o si són incapaços de llegir i 
entendre i aplicar allò que han escrit altres col-legues, i posar-ho 
en pràctica ells mateixos... doncs ja no tindrem professionals 
brillants, sinó que tindrem professionals mediocres. El que passa 
és que crec que estem prioritzant competències i aprenentatges 


Daniel Gil Solés 


pràctics, i ens estem oblidant de la base, dels fonaments que ens 
fan més cultes, més intel-ligents, més lliures i més crítics. Però 
potser ja ens va bé així, ja volem que sigui així. Estem caminant 
per un perillós penya-segat, i potser prendrem mal. Em temo 
que serà massa tard que ens n'adonarem que sense aquests fo- 
naments no tenim cap mena de futur i que caurem a un fosc i 
profund abisme. 

I em sap molt greu per aquells joves brillants, que n'hi ha, que 
sexpressen correctament, que llegeixen, que argumenten i que 
són crítics i cultes. Que n'hi ha. Sempre és lleig generalitzar, i per 
això cal esmentar-los. Em sap greu per ells perquè en aquesta 
Societat de Mediocres, S. A. tot tendeix a la baixa, a uniformitzar 
a la baixa i a fer que tothom encaixi dins de la massa, dins la plebs 
acrítica i acòlita que permet tenir líders que saben molt bé el que 
es fan. Em sap molt greu per ells perquè en aquesta Societat de 
Mediocres, S. A. a qui sobresurt, a qui excel-leix, massa sovint se 
l'assenyala i se'l convida a què torni al corral, a l'escalfor del grup, 
i que home, allà fora fot molt fred, au torna cap a casa. Ho tindran 
fotut. l em sap molt greu per ells, moltíssim, perquè aquesta Soci- 
etat de Mediocres, S. A. té molt assumit que cal ajudar —i molt— 
als qui no arriben ni a mediocres (i és ben cert, i celebro que així 
sigui), però és que resulta que pel camí s'ha oblidat d'aquells que 
han decidit, que hem decidit, que volem sortir-nos d'aquesta me- 
diocritat que impera i que es fa força asfixiant. 

SEMBLA QUE TRAURAN AQUEST AGUILOT 
DE L'EBRE 


Fa escassament un mes i mig (el 12 d'octubre, per allò de les dates 
i tal) publicava en aquest mateix digital un article en què expres- 
sava que calia treure l'aguilot que tenim a Tortosa, just al bell mig 
del nostre estimat riu Ebre, i que ha embrutat el paisatge urbà de 
la ciutat durant massa anys. I ara tot just fa escassament uns pocs 
dies, concretament el passat 20 de novembre (com ens agrada 
jugar amb el simbolisme de les dates, bandarresl), llegia també en 
aquest digital que el govern de la Generalitat (el nostre, el seu i el 
teu), tombarà finalment aquest diguem-ne monument (de gust 
dubtós), l'estiu del 2021. Celebro, sens dubte, aquesta acció. Però 
permetin-me que la felicitat no sigui absoluta fins que no sigui 
al sac i ben lligat... que dissortadament ja tenim el cul pelat en 
aquesta mena d'assumptes, i després tot es queda en aigua d'escu- 
rar els plats. I permetin-me també fer alguns números. 

Laguilot en questió es va palplantar al bell mig del riu l'any 
1966, en commemoració dels 25 afios de Paz (franquista) i dicta- 
torial. Bé, en aquell moment n'eren ja 27 anys, de pau. Nou anys 
més tard, l'any 1975, moria Franco. És a dir, que l'aguilot va ser 
a l'Ebre en temps de dictadura tan sols 9 anys. La diguem-ne de- 
mocràcia-hereva-directa-i continuista-d'un-règim-dictatorial va 
començar a caminar l'any 1978. És a dir, que si el govern de la 
Generalitat (el nostre, el seu, el teu) compleix la seva promesa, 
l'aguilot haurà estat palplantat i brutejant aquestes contrades ni 
més ni menys que durant 43 anys. Si, si, vora quatre vegades més 
que durant el règim al qual va retre glòria i honors. És, sens dub- 

te, una absoluta vergonya que s'hagi permès i consentit aquesta 
desídia i aquest menyspreu. Qui dia passa, any empeny... i si de 
cas, els marrons que se'ls mengi els segúents que vinguin, 0i2 Pot- 
ser és que en aquests 43 anys no s'ha tingut temps per a no no 
normalitzar el franquisme:, ni tampoc per a cretirar el monòlit-. 
Il encara menys per a adignificar les víctimess... Les cometes les 
agafo de les declaracions dels ínclits Aragonès i Capella que apa- 
reixen a la notícia que enllaço més amunt. Sembla que a ningú 
amb certa quota de poder durant aquests 43 anys de diguem-ne 
democràcia-hereva-directa-i continuista-d'un-règim-dictatorial li 
ha importat el més mínim la presència normalitzada, inevitable i 
assumida d'aquest diguem-ne monument al bell mig d'una ciutat, 
ni tampoc la imposició del silenci vers les víctimes i els perde- 
dors. 

I es que penso que la normalització aberrant a la que s'havia 
arribat és justament l'assumpte més greu de tot plegat. I ha coses 
que no són normals. Ni justes. Ni ètiques. Ni morals. I aques- 
ta nera una. Algun dia, penso, algú ens haurà d'explicar a tots 
plegats el per què d'aquesta dilació injustificada i injustificable. 
Algun dia, penso, algú haurà d'assumir el pes moral i el càrrec de 
consciència per haver permès el manteniment d'aquesta ignomí- 
nia a les nostres Terres. Algun dia, penso, algú haurà de demanar 
perdó pel mal que s'ha continuat fent vers les víctimes i els fa- 
miliars de les víctimes a les quals aquest diguem-ne monument 
ha recordat de forma pública i ostentosa durant generacions qui 
eren, don venien, i que eren ciutadans de segona. Quan se suposa 
que en una democràcia de veritat ningú perd, 0i2 

ELS DETALLETS I LES -DETALLETES: DE NADAL 


Com cada Nadal, arriba, indefectiblement, la historieta de sem- 
pre, la mandanga de cada final d'any, que retorna puntual a mesu- 
ra que s'atansa el dia en que la nostra canalla tindrà un parell de 
setmanes de vacances, i natros, els soferts papis que hem vingut a 
aquest món per a cuidar-los, estimar-los, i educar-los (i a qui nin- 
gú premia), haurem de fer mans i mànigues si encara treballem i 
no tenim dies de vacances. Els qui teniu canalla ja haureu intuit 
de què parlo. Si, amics, amigues, coneguts i passavolants: parlo 
dels famosos detallets (i detalletes, que cal ser inclusius) de Nadal 
als nostres nogensmenys soferts mestres. A veure, anirem a pams, 
que sé que és un Assumpte d'Estat (així en majúscules) per a les 
repúbliques (o monarquies, ves a saber) independents de moltes 
famílies, i que aixeca fondes passions i moviments i conflictes 
diplomàtics d'alta volada. Poca broma. Comencem. 

La primera questió: fa faltal Doncs penso que no, que no fa 
falta. Directament. Que els mestres i les mestres de la nostra quit- 
xalla fan, senzillament, la seva feina, com la fem qualsevol altre 
de nosaltres (dels qui tenim la immensa sort de mantenir-la, és 
clar). I penso que en tot cas hauria de ser la seva empresa (el 
Departament, o a tot estirar, l'escola mateix) la qui els premii 
d'alguna manera. Hi ha qui argumentaria, a favor de fer detallets 
(i detalletes, no ho oblidem), que els mestres ens aguanten, ens 
cuiden i ensenyen els nostres fills i les nostres filles durant nou 
mesos... i que és molt temps i es passen moltes hores amb ells. 
Bé, res que no haguem de fer els papis i mamis, que per això som 
papis i mamis, 0i2 Ja em perdonareu, però és un argument força 

fluixet, no2 Vaja, que si, que per a molts papis i mamis a l'escola 
aguanten la nostra descendència mentre natros podem treballar 
(o no, vés a saber): i vaja, que si, que també a l'escola cuiden i en- 
senyen coses als nostres fills, i a voltes fins i tot eduquen. Í que tot 
això és molt important, que si. Però vaja, que fan la seva feina, i 
que la fan molt bé, i que cal felicitar-los, i reconèixer públicament 
la seva tasca. De fet, en algun article que he escrit a la Marfanta 
ja ho he fet. Però d'aquí, a que cada any el mestre o la mestra de 
torn hagi de tenir una cistella de productes típics de l'Ebre de 
part de tots els papis i mamis, doncs sincerament, no ho veig. 
Això és com si tots els usuaris d'una biblioteca ens ajuntessim 
i regalessim un lot de Nadal a la nostra bibliotecària infantil de 
referència perquè fa unes hores del conte estupendes i recomana 
una literatura infantil i juvenil que enriqueix molt els nostres fills. 
O com si tots els clients d'una botiga de roba infantil decidissim 
ajuntar-nos i comprar un lot de productes d'estètica al botiguer, 
en agraiment per la roba que vesteix els nostres fills. O com si tots 
els clients del punt de servei del nostre subministrador de llum 
fessim un Bizum per a comprar un pach d'experiències sensorials 
al Pirineu per a qui ens atén, en agraiment perquè els nostres 
fills poden disposar de calefacció i aigua calenta i no passen fred. 
Oi que sona estrany Oi que a ningú amb dos dits de front se li 
acudiria fer això. Doncs res em quadra. Malgrat tot, es continuarà 
argumentant que cal donar les gràcies per aquest noble ofici que 
és ensenyar. Tant o més noble que d'altres, i que no reben cada 
any el detallet (o detalleta, per allò de la inclusió de gènera, no ens 
enfadessim pas) de part dels seus usuaris. A més, fa la sensació 
que sigui com una fugida endavant: premio i reconec la feina 
que, ehem, també hauria de fer jo mateix. No us sembla2 

D'altra banda, em sorprèn la joia i alegria amb què disposem 
dels diners dels altres per a un determinada finalitat, sense ni tan 
sols aturar-nos a pensar amb els altres, ni encara menys empa- 

titzar el més mínim, per la qual potser (només potser) no volem 
destinar la quantitat de diners que sigui, per petita que sigui. Hi 
ha qui diria que ningú t'hi obliga... i és cert. Però també és cert 
que hi ha una pressió social força evident i sovint força opressiva, 
que t hi obliga, i que fa malgrat la teva opinió, ho acabis fent. Per 
temor a que t'assenyalin, a qui siguis el que no fa el mateix que 
fa la resta del grup. I que això acabi assenyalant també els teus 
fills i fills. I qui digui que això no és així, senzillament és que ha 
trepitjat pocs patis d'escola a les 13h plens de mamis i papis. Sin- 
cerament, ens ho hauriem de fer mirar tots ben fondo. 

Però acabem l'article de forma positiva, que em vull treure 
una mica de sobre la imatge de giúielo cebolleta. Penso que la mi- 
llor manera d'agrair la feina dels mestres i les mestres del nostre 
país és implicar-se més i millor en l'educació i en l'ensenyament 
dels nostres xiquets i xiquetes. La millor manera de donar-los 
les gràcies és implicar-se a casa amb les tasques d'escola, i ajudar 
sempre a fer els deures. I implicar-se a escola, fer seguiment (pro) 
actiu del avenços que fan i dels obstacles que han de superar. La 
millor manera d'agrair la feina dels mestres és anar (si es pot) a 
les activitats extraescolars que es programin, a les funcions de 
teatre, i a tot el que faci falta. La millor manera d'agrair la feina 
que fan els mestres i les mestres és demanar-los tutories, preo- 
cupar-se per la qualitat d'allò que ensenyen, exigir-los resultats 
i informes i avaluacions permanents dels fills i filles. La millor 
manera de donar les gràcies als mestres i a les mestres que ense- 
nyen a la nostra canalla és fer-los llegir a casa, fer-los llegir molt, 
donar-los lectures adients i que els atreguin, i llegir-los en veu 
alta, en qualsevol moment, abans d'anar a dormir, per exemple. 
Llegiul Llegir-losi Llegiu-vosili I xerrar amb ells, xerra molt, que 
sàpiguen que hi sou. Segur, segur, segur, que si tots fessim això 
amb les nostres xiquets i xiquetes, els mestres rebrien el millor 
regal del món. 

I suposa, evidentment, no entaforar-los davant del televisor 
o davant la pantalla del portàtil. Però és clar, tot això significa 
temps, dedicació, esforços. Invertir vida en els nostres fills. Vida 
que sembla que si que inverteixen d'altres. 


PD: Disculpeu-me, vaig a fer un Bizum pel regal del mestre de 


l'Anna... que no vull que em mirin com el ranci del grup de 
VVhatsapp de mamis i papis que no afluixa la mosca. 


Daniel Gil Solés 


L'HOME DE PALLA I LA CREACIÓ DE CONTIN- 
GUTS EN CATALÀ 


Avui, estimats lectors, els explicaré una petita historieta d'aires 
pastorals. Diu així: 

Hi havia una vegada un catalanet (o una catalaneta, que pel 
cas és el mateix), bonhomiós, dolç i ingenu, molt enfeinat, això si, 
que un bon dia, mentre cuidava el seu ramat de cabres del Port, 
va decidir començar a publicar continguts en això que en dèien 
internet, i que va dir tot cofoi: eComençaré a escriure i a penjar 
vídeos a Youtube i a fer Stories a Instagram i piulades a Tvvitter, 
que tinc moltes coses a dir, i ho faré en castellà, que així el meu 
missatge arribarà a molta més gent, i tindré més públics. En sentir 
aquesta afirmació, un pèrfid homenot castellà que restava amagat 
rere un arbust atent a qualsevol missatge relacionat amb la llen- 
gua, va sortir immediatament, i alegre i satisfet, li va a dir al nostre 
angelical catalanet: Muy bien hecho, claro que si. Con esta lengua 
provinciana de segunda no se va a ningún sitio y no sirve para 
nada. Si de verdad quieres comunicar bien, lo tienes que hacer en 
castellano, que así te entienden.x 

Segurament, estimats lectors, que en algun moment hauran 
sentit, amb alguna petita variant, aquesta historia a la que sembla 
que els catalanets (i les catalanetes, que pel cas és el mateix) hi 
estem molt avesats. Í de tant avesats que hi estem, ja fins i tot ens 
sembla normal, lògica i fins i tot acceptable. Vaja, una derrota 
més. Però de fet, si s'hi fixen bé, el petit conte pastoral de més 
amunt conté la fal-làcia de l'home de palla: en cap cas el catalanet 
protagonista de la història ha dit que el català sigui una llengua 

de segona i que no serveixi per a res. El nostre catalanet només 
ha argumentat que usarà el castellà per arribar a més gent, i en 
cap cas, segons ell, ha menystingut el català. El pèrfid castellà ha 
exagerat la posició que ha adoptat el nostre catalanet, per així 
atacar-lo. 

Però a banda de poder desmuntar tota l'argumentació a par- 
tir de la fal-làcia de l'home de palla, no es pensin que defensa- 
ré pas els nostres compatriotes que usen el castellà com a llen- 
gua vehicular de cultura i comunicació ja que consideren que 
és la única vàlida per arribar a un gran públic. Respecto la seua 
decisió, personal i lliure, però evidentment no la comparteixo. 
No els defensaré, perquè considero que tenen part de culpa del 
retrocés que està patint el català en tots els àmbits, i no els de- 
fensaré en aquests temps en què tenim a l'abast multitud d'eines 
que tradueixen automàticament textos (en text escrit i també en 
àudio) entre quasi totes les llengúes. Per quin estrany motiu, per 
quin llunyà mecanisme mental, els catalans usem intensament 
eines de traducció automàtica per entrendre i poder llegir textos 
en anglès, francès, italià o portuguès (quan no ho fem directa- 
ment)... però pensem que el nostre missatge no arribarà a ningú, 
que serà il-legible i incomprensible per a la resta del món, si no 
l'escrivim i o el parlem en alguna de les llengúes majoritàries. És 
a dir, que respectem la resta d'idiomes, fins i tot intenten enten- 
dre'ls i llegir-los, però vaja, quan som nosaltres els emissors, de 
seguida canviem d'idioma, i bandejem el nostre, per tal de facili- 
tar la comunicació. Que poc que ens estimem com a cultura, 0i2 
Com si els parlants dels altres idiomes fossin incapaços d'usar 
les eines tecnològiques que avui dia tenim a l'abast per a poder 
llegir i entendre la comunicació emesa en altres idiomes que no 
sigui el nostre. En definitiva, que tot plegat em sembla una pro- 
funda derrota. Una derrota que han assumit molts, moltíssims 
catalans, que s'han fotut un tret al peu, i que fereix encara més la 

capacitat del nostre idioma d'esdevenir un mecanisme vàlid i útil 
de comunicació i de difusió d'idees i de cultura. En igualtat de 
condicions. Vaja, com la resta d'idiomes. No ens estimem tant, no 
fos cas. Anys i anys de submissió, que hem acabat assumint que si 
volem fer alguna cosa de profit en aquest món, doncs que val més 
que canviem d'idioma, que el nostre català serveix només per a 
prendre el tè a casa la tieta soltera i que tensenyi quatre frases 
fetes i xaleu plegats. 

En fi, que cadascú acabi fent amb les seues creacions i els seus 
continguts el que cregui millor, només faltaria. I que cadascú 
creií en l'idioma que vulgui, si així creu que arribarà a més pú- 
blic. És clar que si. Llibertat de creació, la mateixa de la que vull 
gaudir jo com a creador. Ara bé, després no s'haurien pas de la- 
mentar sobre l'escassa oferta cultural en català... o potser és que 
directament ni hi pensen, que poden consumir cultura en català. 
Personalment, i des d'un àmbit estrictament de conviccions per- 
sonals, ja fa temps que he fet un canvi, m'he plantat, i he decidit 
que el meu idioma de creació cultural (de literatura i d'assaig) 
seria exclusivament el català. Penso que qui em vulgui entendre, 
té al seu abast eines tecnològiques excel-lents per a traduir el text 
al seu idioma en questió de segons. Si no ho fan, és simplement 
un assumpte de mandra i desídia. I a més, creant i escrivint en 
català ajudo precisament a això, a crear continguts nous en català 
de forma regular, i que les eines de traducció automàtica inclo- 
guin el català entre els idiomes que llegeixen i entenen. Si no ho 
fem així, llavors Google (posem per cas), quin motiu tindrà per a 
continuar oferint el català entre els seus idiomes2 Llavors si que 
haurem perdut una nova batalla. 

LA VIQUIPÈDIA I LA UTOPIA 
DEL CONEIXEMENT COMÚ 


El 2020 ha estat també per a mi l'any de la Viquipèdia. L'any en 
què m'he acabat de treure del damunt vells pensaments respecte 
la Viqui... que amb el temps he vist que no servien per a res. A 
hores d'ara m'aproximo al centenar d'articles iniciats de cap i de 
nou. Í he orientat la meva línia editorial a escriure sobre assump- 
tes ebrencs, que per aquestes latituds medirionals del país anem 
una miqueta coixos i encara hi ha molta feina per a fer. Hom 
podria dir que 100 articles escrits és ben poca cosa. I si, amb prou 
feines, un 0,0159ç del total d'articles. A nivell quantitatiu, doncs si, 
és més aviat gens. Però qui valori i entengui la Viquipèdia només 
en termes quantitatius, doncs s'equivoca de mig a mig. Al con- 
trari, a la Viquipèdia cal mirar-se-la i entendre-la amb ulls qua- 
litatius, que és justament on rau el seu valor intrínsec i real. I és 
que la Viquipèdia ajuda a enfortir qualitativament parlant l'ús del 
català científic, acadèmic i enciclopèdic, tot fent que esdevingui 
una eina absolutament vàlida per a fer ciència: i més important: 
per a difondre ciència i altres coneixements erudits i de qualitat 
entre el gran públic. Al nivell de qualsevol altre idioma, en igual- 
tat de condicions. I per fer efectiu aquests estàndards de qualitat, 
a la Viquipèdia cal citar les fonts. Cal citar molt. Cal citar sempre. 
Vaja, com en qualsevol altre article científic que hom redacti i 
que vulgui publicar amb certes garanties d'èxit en alguna revista 
del seu sector professional. Les cites i la bibliografia son els dos 
fonaments bàsics sobre els quals descansa la qualitat científica de 
la Viquipèdia. Per això, precisament, és tan important i necessari 

que els bibliotecaris hi participem de forma activa, aportant els 
coneixements nuclears de la nostra disciplina. 

Penso, d'altra banda, que la Viquipèdia és, potser, un dels úl- 
tims actes de resistència que ens queden als catalans a internet, 
per al manteniment de la llengua i la cultura pròpies, i la seva 
presència i visibilitat en un món que tendeix perillosament a la 
uniformitat, i també a la uniformització. També cultural. També 
idiomàtica. És l'últim reducte, una de les últimes barricades que 
tenim els catalans per a continuar creient en la utopia —enca- 
ra la utopia— d'un món millor basat en el coneixement comú, 
compartit, comunitari i en català, un món centrat en el benefici 
social del procomú, allunyat de la lògica mercantilista del bene- 
fici crematístic que ho malmet, ho tiranitza i ho enverina tot. És 
un dels últims merlets on defensar que qui surti guanyant sigui, 
senzillament, la societat i la cultura catalanes en general. La Vi- 
quipèdia és una eina i una forma d'entendre el món totalment 
social i descentralitzada, i és hereva d'una internet primigènia de 
la qual cada cop en queden menys exemples. En definitiva: que 
sense les aportacions de milers de voluntaris anònims, aquest 
coneixement procomú simplement no existiria. Fins i tot es per- 
dria. Es perdria bona part del pas del català contemporani a la 
xarxa. Ningú hi guanya, però al mateix temps hi guanyem tots, 
que no és poc. 

Crec que participar activament a la Viquipèdia és un profund 
acte de protesta i de rebel-lia. És un enorme acte antisistema, que 
busca emetre coneixement lliure i de qualitat, i a més fer-ho en 
una llengua minoritària i minoritzada. La utopia ja és aquí. Usem- 
la. Participem-hi. I parafrasejant la gran Maria Mercè Marçal, a 
l'atzur agraeixo tres dons: ser bibliotecari, escriure a la Viquipè- 
dia, i fer-ho en català. I el tèrbol atzur de ser tres voltes rebel. 

EPÍLEG 
El meu Sud: sobre la fal-lera d'escriure 
i altres espais límits 


Escric des de que tinc un ús raonablement competent de llengua. 
De fet, diria, sempre he tingut aquesta fal-lera, el que passa que 
no va sortir cap enfora fins que la cosa va estar raonablement 
madura, i en condicions de ser presentable. Malgrat tot, diria que 
en això de l'escriptura mai s'està prou madur i que el ser presen- 
table o no no depèn d'un mateix sinó més aviat dels lectors. Però 
el que dèiem, que hom podria dir que sempre he tingut aquesta 
inclinació a escriure, a expresar-me per escrit. Encara tinc uns 
fulls esgrogeits, amb lletra impresa i amb aquelles enquaderna- 
cions en espiral, amb uns quants relats de joventut. De tant en 
tant els rellegeixo, i penso... Bé, val més no pensar-hi massa, que 
si no els hi calaria foc i servirien de combustible per a quan anem 
fer rostides. Val més no pensar-hi massa, però no obstant formen 
part de mi, de la meua història. Em descriuen a mi en una època 
determinada de la meua vida. Ben mirat, malgrat la seva qualitat 
literària més que dubtosa, si han anat de casa en casa tots aquests 
anys, per alguna cosa serà. També, per casa, encara tinc un volum 
editat amb els relats que es van presentar al premi Joan Santa- 
maria del 1998. Vaig quedar segon. Encara recordo el sopar de 
gala, l'entrega de premis i a ma mare tota estarrufada com un paó. 
Més endavant vaig abandonar la creació literària, però no el fet 
mateix d'escriure. Vaig continuar amb el conreu del també noble 
art de l'assaig curt i dels articles científics (de la biblioteconomia 
i la documentació, per ser-ne més exactes). En aquesta nova eta- 

pa tot va néixer a partir de bauen, un blog sobre arquitectura i 
biblioteques que vaig gestionar durant ben bé deu anys i que ja 
fa uns quants anys que va passar a millor vida. Aquell blog va ser 
un catalitzador, un impuls i una rutina quasi diària que m'obliga- 
va a escriure, primer unes simples fitxes descriptives d'edificis de 
biblioteques per, amb el temps, passar a escriure veritables arti- 
cles d'opinió, amb argumentacions i reflexions pròpies sobre els 
edificis bibliotecaris i el seu futur. Articles que van servir de base 
per a dos llibres sobre la matèria i també per a uns quants articles 
científics publicats a algunes revistes del meu sector professional. 
Si remenen una mica per internet segur que en troben una bona 
colla d'aquests articles, i també els dos llibres. Però el cuquet de la 
ficció sempre hi era, sempre hi és. Intento mirar-m ho amb pers- 
pectiva i penso que la ficció no ha tornat a aparèixer fins que 
m'he sentit prou madur i prou segur, amb un domini del llen- 
guatge ferm i sòlid. No abans. Ni tampoc després, possiblement 
quan ja hagués passat el moment. Havia de ser ara. Cada procés 
té el seu moment, el seu temps. I el que va vint-i-cinc anys feia 
una mica inconscientment, ara, amb quaranta-dos, ho faig amb 
unes mínimes garanties dèxit. I amb un treball intern al darrera, 
tot sigui dit. Segurament serà el pes dels anys, la saviesa que anem 
adquirint sense adonar-nos-en, potser imperceptiblement, però 
que qualla i fructifica. En això hi sortim guanyant. Així doncs, 
aquesta fal-lera meva d'escriure es troba, penso, en un moment 
de fructificació, d'eclosió de nous i millors camins. Camins com 
aquest llibre que tenen entre les mans (o la pantalla de l'ordina- 
dor, o de la tauleta o del lector de llibres electrònics, que pel cas és 
el mateix). Un llibre és sempre un camí nou per a recórrer, però 
també pot ser la síntesi i recull d'un camí ja recorregut en un 
moment i en una escala temporal i geogràfic determinades. Que 
és el cas. Hi trobaran articles ja publicats en tres mitjans: el digi- 
tal barceloní de cultura Húnsel i Gretel, i els digitals de notícies 

i actualitat Marfanta i TarragonaDigital. Articles publicats entre 
el 2019 i el 2020: quan inicio una col-laboració puntual amb el 
primer, quan inicio també una col-laboració més habitual amb el 
segon, i finalment el 2020, quan inicio una tercera col-laboració 
amb els tarragonins. Però no només trobaran articles ja publicats 
a internet. Hi ha articles inèdits escrits expressament per aquest 
llibre, com també ho és aquest epíleg, que és com una breu sín- 
tesi, però sempre incompleta i en procés permanent de revisió, 
millora i creació, dels eixos principals de la meua tasca literària 
i creadora. Una síntesi que es resumeix en tres espais límit en els 
quals habito i transito, i visc i estimo. 

El primer espai límit que m'ha marcat és la decisió definitiva 
i irrevocable d'escriure en català. De fet, si miro pel retrovisor, la 
decisió d'escriure en català va sortir de forma natural i sense cap 
estridència. De fet, en quin altre idioma havia d'escriure: Em sem- 
bla d'allò més normal i lògic que hom escrigui en el seu idioma 
matern, aquell amb què li han cantat cançonetes de bressol i en el 
qual ha begut de l'espai mitològic de la seva infantesa. És una pura 
i simple questió d'antropologia lingúística, visceral, de les arrels 
que s'afonen profundes dins del nostre cor. De fet, quan comença- 
Va a escriure, com deia, ni hi pensava, com tampoc hi pensava en 
aquest discurs. De la naturalitat de les coses que es fan amb vint 
anys, he passat a un discurs de reivindicació de la meua llengua 
literària. Un llengua literària menuda però alhora fèrtil i curulla 
de grans noms i de fites atemporals. Escrivint en català reivindico 
el meu món, la meva manera de veure, entendre i estimar aquest 
món la nostra manera de veure, entendre i estimar aquest món. 
Aporto el meu granet de sorra, segurament modest i insignificant, 
a que tot això no es perdi, a que tingui continuitat. I sobretot, per 
a que les meues filles entenguin el valor inmens que suposa tenir 
una llengua pròpia, el valor mític i heroic que suposa tenir una 
mirada pròpia que ningú et podrà treure. 

Hi ha un segon espai límit que m'ha marcat aquests últims 
anys: el sud. El meu Sud. Aquell sud tan íntim i intransferible, tan 
personal, que tenim tots aquells qui habitem aquestes contrades 
més meridionals de Catalunya, i que ens dona aquella idiosin- 
cràcia tan especial, tan única i irrepetible. Un sud que reivindico 
i que m'apropio com a propi. Un sud que m'ha permès mirar-me 
el món des de la distància, des de la llunyania i segurament m'ha 
ajudat també a capgirar el món, a mirar-mell del revés, sense les 
urgències postmodernes de la immediatesa accelerada i imper- 
sonal, i poder donar una volta de més a les coses i a tot, una vol- 
ta de més massa vegades necessària i que massa vegades obvien 
inconscientment. Un sud, a més, que ha ajudat també trobar les 
arrels: les passades, les dels meus orígens familiars i personals, 
massa anys amagats. Í també m'ha ajudat a crear i plantar arrels 
futures, les que hem plantat amb la dona i que corren felices amb 
els ulls plens d'aquesta llum tan especial que neix de l'Ebre. 

Escriure és, finalment, l'espai límit per se. Sempre hi ha un es- 
pai límit primigeni, d'on neix tot, aquell que et transforma per 
sempre més, i que sol ser inici d'alguna cosa sempre positiva, més 
que no pas el final de quelcom de negatiu. I que en el meu cas 
és potser consequència i suma dels dos primers espais límits de 
què he parlat. Sense el català i sense aquest sud personal, possi- 
blement escriuria, si, però no d'aquesta manera. I en faig divisa, 
d'aquests fets rebels, un món cada cop més uniformitzant i aliè. 
Escriure és un d'aquells espais límit entre el món que tenvolta i el 
caos més absolut i que es concreta en la teva capacitat d'entrendre 
el món i ordenar-lo mínimament per a que no faci tant de mal 
i per a poder-lo habitar amb una micarrona de dignitat i sense 
tantes falsedats i impostures, i que arriba per a quedar-se amb tu 
ja de forma permanent. I absoluta. És un espai límit que provoca 
tensions, no cal bandejar-les i ni molt menys dir que no existiran, 
però les tensions alliberen energia, sempre, i sempre t'impulsen 

cap endavant. I malgrat que aquesta energia cansi (quan escric 
literatura, ficció, acabo realment esgotat en la recerca d'aque- 
lla paraula precisa i aquella figura que serveix per a transmetre 
exactament aquell missatge que vull dir), és un cansament que et 
buida de totes les maleses, que tomple i que et reconcilia un xic 
amb un entorn sovint massa desordenat i misteriós. Només per 
això ja paga la pena fer aquest esforç. 

En canvi, i així li vaig transmetre també al Daniel, els seus tex- 
tos de caràcter assagístic tenien tot un altre aire. Hi vaig des- 
cobrir un ordre mental admirable, arguments que s'expandien 
amb naturalitat i sequència lògica, una prosa clara i plena d'àn- 
sia divulgativa, veritables ganes d'explicar i d'aportar dades, tot 
ordenant-les. No és tan habitual, això. I, sobretot, en Pescriptu- 
ra del Daniel hi ha una característica en vies d'extinció: el valor. 
Els seus textos no s'envitricollen i tenen una aversió gairebé fí- 
sica a la faramalla i les digressions versallesques. Gil, se'n surti 
o no, mira de cara al món i hi combat amb l'arma de la paraula 
escrita. Del pròleg de Miquel Bonet. 

